
«Aeg maha» (režissöör P. Pärn). Diplom XVIII 
üleliidulisel filmifestivalil Minskis fantaasia, 
leidlikkuse ja teravmeelsuse eest. 


«Imeline nääriöö+ (režissöörid R. Unt ja H. Vol- 
mer) pälvis XVIII üleliidulisel filmifestivalil 
Minskis preemia parima debüüdi eest multifil- 
mis. 


«Härg» (režissöör V. Uusberg). Multifilmi pea- 
auhimd (koos Ungari filmiga «Gravitatsioon») 
31. rahvusvahelisel lühifilmide festivalil Ober- 
hausenis. 


XVIII üleliidulisel filmifestivalil Minskis jutustas Valgevene NSV Ministrite 
Nõukogu esimees Vladimir Borovikov loo sõjaveteranist, kes rindesõprade ansambli 
liikmena ootas saalis oma esinemisjärge. Keset pidulikku koosolekut hakkas vete- 
ranil halb. Õnneks oli naabriks arst, kes suutis õigel ajal abi anda. Korraldajad 
palusid meest minna puhkama. Ta ei nõustunud. Ja pidaski vastu ning kutsuti 
koos ansambliga kaks korda lavale. Siis lõppes jaks, kiirabi viis vapra mehe 
haiglasse. 

Kuid nädala pärast esines ta meile juba festivali avakontserdil. Meid lummas 
eaka mehe tahtejõud ja kohusetunne. Sealsamas kohtumisel sõna võtnud NSVL Kino- 
liidu sekretär, NSV Liidu rahvakunstnik V. Sanajev kutsus kõiki kineaste üles 
tegema oma loometööd just niisuguse vastutus- ja kohusetundega. 

Mõndagi on jõutud teha pärast NLKP Keskkomitee ja NSV Liidu Ministrite 
Nõukogu määruse «Abinõudest kinofilmide ideelis-kunstilise taseme edasiseks 
tõstmiseks ja kinematograafia materiaal-tehnilise baasi tugevdamiseks» vastuvõtmist 
läinud aasta aprillis. Peamine on see, et filmiloojad on hakanud uut moodi mõtlema, 
uut moodi tõstatama probleeme ja selle tulemusena parteid aktiivsemalt abistama 
arenenud sotsialismi täiustamise keerukate ülesannete lahendamisel. 

Minski festivali arvukad filmid olid arusaadavalt pühendatud Suures Isamaa- 
sõjas saavutatud võidu 40. aastapäevale. Peapreemia saanud filmid «Võit» ja 
«Sõjasalk» käsitlevad seda teemat uuest aspektist. Prevaleeris meie riigi ja rahva, 
meie sõjameeste kõlbeline üleolek vaenlasest. Samas jäi kõlama teravdatud tähele- 
panu sellele reaalsele ohule, milleni viib imperialistide sõjakas poliitika. 

Ühte jalga meie kodumaa kineastidega käib ka «Tallinnfilmi» loominguline 
kollektiiv. Heidame pilgu käesoleval aastal töös olevatele filmidele. 

«MÄNGUD KESKMISELE KOOLIEALE» (M. Šeptunova — L. Laius) — täna- 
päevateemaline, aktuaalseid noorsoo kasvatuse probleeme käsitlev mängufilm; 
stsenaarium võitis 1984. a üleliidulisel noorte stsenaristide konkursil esikoha; 

«BANDE» (M. Ivanov — A. Kruusement) — vastupropagandistlik mängufilm 
valimisvõitluse telgitagustest ja võimu korrumpeerumisest USA-s; 

«PUUD OLID, PUUD OLID HELLAD VELLED» (M. Traat — P. Simm) — 
mängufilm eesti talupoegade raskest elust XIX sajandi esimesel poolel, paratama- 
tute ajalooliste muudatuste eelaimusest, klassiteadvuse tärkamisest; 

«SAVOY BALL» (A.-E. Kerge) — muusikaline komöödia Kesktelevisiooni telli- 
musel P. Äbrahämi opereti ainetel. 

Niisiis, käesoleva aasta filmitootmisplaan on temaatiliselt küllalt mitmekesine, 
kuid veel kaugel sellest, mille poole püüame. 

Ka 1986. aastal on kavas luua ajaloolis-revolutsioonilisi filme, kaasaega kajas- 
tavaid töid ja teoseid lastele. Seoses tootmisvõimaluste avardumisega ja koostöös 
teiste stuudiotega kavatseme suurendada filmide arvu, plaanipärasemalt rakendada 
oma loomejõude ja jätkata andekate noorte suunamist Moskva kinoinstituuti. Palju 
loodame väljakuulutatud filmistsenaariumide võistlusest, millest ootame ka meie 
kirjameeste elavat osavõttu. Olen veendunud, et vaid tihedas koostöös kõigi meie 
vabariigi loovate jõududega, kirjanike, heliloojate, režissööride, näitlejate ja kunst- 
nikega saavutame kõrgema kvaliteedi Nõukogude Eesti filmikunstis. 

Häid sõnu on ära teeninud meie kinofikatsiooni ja filmilaenutuse töötajate 
pere. Tänu neile jõuab aasta jooksul vaatajani ligi 160 meie maal ning 80 — 90 
sotsialismi- ja kapitalimaades loodud filmi. Aastas tuleb meil keskmiselt 18 — 19 
miljonit kinokülastust. Seda pole vähe, kuid ei anna põhjust rahuloluks. Peamine 
on muidugi ideelis-kunstiliselt heade filmide saamine. Ent paremini tuleb ka kasu- 
tada kinosid, teha nad hubasemaks. Suur töö seisab ees uute kinode ehitamisel. 
Tänavu valmib kino Elvas, tuleval aastal Pärnus. Edasi juba Tallinnas Lasnamäel, 
Tapal, Tartus, Raplas jm. 

Tänavune kinopäev on eriline. Teeme kokkuvõtteid sellest, mida korda saadetud 
NLKP XXVI ja EKP XVIII kongressi otsuste täitmisel ning millega läheme vastu 
NLKP XXVII kongressile. Tehtud pole vähe, kuid suurem töö on alles ees. Sellele 
peab kaasa aitama ka ettevalmistus Eesti NSV kineastide järjekordseks kongressiks. 


RAIMUND PENU, 
Eesti NSV Riikliku Kinokomitee esimees 


Vastab Mai Murdmaa 


Saksa näitleja Gustav Gründgens on öelnud: «Pista lapsepõlv tasku ja ammuta 

sealt — see on kõik, mis sa võid teha!» 

See on üldtuntud tõde, et lapsepõlv... Aga ma arvan, et igas inimeses 
on mingisugune tuum, mis on peiteseisundis ja mingil hetkel hakkab 
lihtsalt ise arenema. Minu lapsepõlv ei olnud rikas positiivsete emotsioo- 
nide poolest — oli sõjaaeg. Meie perekonna põhimõtteks oli kõige mate- 
riaalse eitamine, olustiku tähelepanemata jätmine ideede, vaimsete väär- 
tuste nimel, eesmärk oli eneseteostus. Kodust kaasaantud programm oli: 
vaimsed huvid ja eneseteostuse vajadus, teadmine, et töö on elus primaarne, 
et inimene peab midagi korda saatma. Palju suhtlesin oma vanemate 
vendadega, varakult sekkusin vaidlustesse filosoofia ja kirjanduse üle, 
see arendas mind. Muidugi ka ema kunstinõudlikkus, tal oli tugev intuit- 
sioon kunsti hindamisel. Selles suhtes olen elanud kõrgpinges juba varakult. 


Käisid korraga keskkoolis ja koreograafiakoolis, mida sa kummastki kaasa said? 

Kool oli nagu kool ikka — täitsin oma kohust, see oli loomulik. Ei 
ütleks, et ta mulle erilist rõõmu valmistas. Koreograafiakool oli mulle 
ka esialgu võõras, hiljem seesama tuum nagu otsis väljapääsu ja «koreo» 
viimastel aastatel tundus mulle, et ballett on just see, kus ma saan ennast 
avaldada. Vaatamata sellele, et ma armastasin tantsida ja mul ei olnud 
veel traumat ega põhjust balletist loobuda, tekkis keskkooli viimastes 
klassides idee saada ballettmeistriks. Tundsin, et vajan laiemat enesereali- 
seerimise pinda. «Koreos» oli meil tänu Anna Ekstonile loominguline 
atmosfäär. Ta hoidis meid kogu aeg kunstisfääris ja püüdis meie huvisid 
laiendada, oli eeskujuks ja avas meile uue, kunsti- ja tantsuvõimaluste 
maailma. Anna Ekstoni olemasolu on mulle kogu loomeperioodil olnud 
väga oluline, tema igasuguse hinnaalanduseta arvamus hoiab mind vor- 
mis. 

Kooli lõpuaastatel oli sulle tantsutunnetuslik külg juba väga oluline, rääkisid 

ikka — ma tunnetan teistmoodi või — ma ei tunneta seda. 

Ballettmeistrina on see samuti oluliseks jäänud, kunstis on tunnetamine 
ausus, oskus mitte valetada ja mingil määral ka sügavuti minek. Kui 
tunnetan, siis on see nii! 


Kas lavastades valitseb emotsioon? 

Seda on raske öelda. Võib-olla alguses oli põhiline tunnetuse järgi- 
mine: «Ballettsümfoonia» on lavastatud peaaegu alateadlikult. Hiljem 
olen olnud ratsionaalsem, tunnetus on koreograafias, aga terve etenduse 
konstruktsioon on siiski mõistuse töö. Nad eksisteerivad paralleelselt, neid 
on raske eraldada. Mõlemad peavad olema. 


Said mõne aasta teatris tantsida, siis juhtus põlvega trauma ja läksid õppima 

GITIS-esse ... 

Kahjuks ei ole mul GITIS-e aastatest midagi head rääkida, see kool ei 
olnud mulle sobiv õppeasutus: tol ajal eksisteerinud koreograafiapõhi- 
mõtted olid mulle täiesti võõrad. Tantsukeelena tuli kasutada ainult 
klassikalist tantsu ja valitsevad olid veel draamaballeti tendentsid — 
süžeelise loo lavastamine. Minu meelest ei ole see balletiteatris üldse 
vajalik. Mõtlemine oli küllaltki primitiivsel tasemel. Väga hea oli väliskir- 
janduse õppejõud Duchaine, kes tõesti arendas mõtlemisvõimet, kunsti- 
ajaloo õppejõud olid huvitavad, aga erialaõppejõududest ei tahaks kedagi 
nimetada. 

Küll aga rikastas mind Moskvas elamine, Suures Teatris oli tookord 

" väga hea tase, oli palju välistruppide gastrolle: Balanchine, Joffrey, 
American Ballet Theatre — kõik nad avardasid mu mõtlemist, võimalik, 
et andsid üldse tõuke looma hakata. 


Millal sa tutvusid nii põhjalikult sümfoonilise muusikaga? 
Arvan, et GITIS-e ajal. Käisin palju kontsertidel, kogusin plaate. 
Kas oled mänginud mõnd pilli või muusikateooriat õppinud? 


Klaverikursus oli koreograafiakoolis kohustüslik, aga nii elementaarne, 
et seda ei tasu mainida. Eraldi muusikat õppinud ei ole, ilmselt on mul 
loomulik muusikataju. GITIS-es oli küll partituuri lugemise kursus, aga 
algeline, praktiliselt teadsin nii palju juba varem. 


Debüütlavastus oli Eino Tambergi «Ballettsümfoonia», sellega algas ka sinu 

töö algupäranditega ... 

Ei usu, et teose valik tookord teadlik oli, otsimised ja leidmised on sageli 
seletamatud, intuitiivselt avastad selle, mis sind hetkel huvitab. «Ballett- 
sümfoonia» vastas sellele, mis mind koreograafiakunstis tol ajal erutas 
ja huvitas: teos kui niisugune, ei olnud tähtis, et algupärand. Nii algas 
koostöö Eino Tambergiga, meie arusaamad langesid kokku. 

Järgnesid «Joanna Tentata», «Anselmi lugu»... 

Mul on raske rääkida tollest perioodist, kuna praegu vaatan koreo- 
graafiakunstile hoopis teistmoodi kui siis. Suurte süžeeliste ballettide 
lavastamine oli siis loomulik ja eesrindlike nõukogude ballettmeistrite 
tavaline tee. Praegu ma vaevalt niisuguseid asju hakkaksin tegema, sest 
see kitsendab ja konkretiseerib liialt koreograafiat. Puhas koreograafia — 
liigutuste enese poeesia, see tunnetuste jada ja vormimäng, mis poeetika 
käsutuses, millel puudub süžeeline suunitlus, on tunduvalt huvitavam. 
Praegu on raske analüüsida, mis mind nende teoste juures haaras, ilmselt 
oli inimlik vajadus väljendada täpselt mõtet: «Joanna tentatas» igasu- 
guste inimtunnete kitsenduste vastu, minu isikukonfliktid, mis otsisid 
kunstis väljendust; ka «Anselmi loos» huvitasid mind eetilised problee- 
mid, mida süžeetu balleti puhul pole võimalik väljendada. Sest ainult 
süžee kaudu on võimalik edasi anda inimlikke tõekspidamisi. Nende bal- 
lettide aluseks sai vajadus rääkida filosoofilis-esteetilistest probleemidest, 
mille nimel need teosed kirjutatud on. 


Kes valis teema, kas sina või helilooja? 


Tegime koos. «Joannas» oli huvitav tüübistik ja võimalus pakkuda 
teravaid situatsioone, kätte saada dramaatilist pinget. 


Sa lõid «Joannas» täiesti uue plastilise keele... 


Olen saanud klassikalise kooli, tunnen ja tean seda. Aga see on mind 
alati ahistanud, tunnetan selle kooli vaesust, kui kanoniseerida puhtal 


kujul. Olen alati püüdnud klassika piire laiendada, minu vormiotsingute 
pidev tee on olnud lähenemine vabaplastikale. Arvan, et praegu olen 
nende plastiliste nägemuste kättesaamisel traditsioonide koorma alt ise- 
endale kõige lähemal, püüan allutada kogu koreograafia kujundile. 


Veljo Tormise muusikale lavastasid esmalt lühiballeti «Luigelend». Mis sind 

selles köitis? 

Võlus muusika põhjamaine kargus ja igatsus harmoonia järele, haaras 
luikede lennu mõte. Balletis oli huvitav assotsiatiivne jada ja vorm. See 
oli väike töö ja ei saanud avada Tormise isiksust nii sügavalt nagu «Eesti 
ballaaadid», mis pakkus suurt tegemisrõõmu ja osutus minu natuurile 
väga lähedaseks. Töödest-tegemistest on keeruline rääkida, kõik toimub 
sõnades väljendamatutes sfäärides, sisekaemuse kaudu. Mind võlub aus 
tõde, huvitavad vormivõimalused ja muusikaväärtused. 


Kas sa «Anselmi loos» kasutasid ka erilist vormikeelt? 

«Anselmis» vähem, keeruline oli leida ajastu, kus tegevus toimub, ja 
nüüdisaegse plastika vahelist seost. Tahtsime teha tänapäevase tunnetus- 
laadiga balletti, aga materjal oli teises stiilis. Otsingud olid väga keeru- 
lised ja lõpptulemuseks päris romantiline ballett siiski ei olnud. 


Missugused vormitaotlused olid sul «Ballaadides»? 

Püüdsin leida vormilist adekvaatsust muusikale läbi enda, nii nagu 
mina seda nägin. Taotluseks oli maksimaalne loomulikkus, et kunsttantsu 
oleks võimalikult vähe: koreograafia on keeruline, aga tantsijate pea- ja 
kehahoid loomulik. Etnograafiat ma ei kasutanud, see ei oleks ühildunud 
Tormise muusikaga, sest nii vana tantsulist materjali pole meil olemas: 
eesti rahvatants, mida me praegu tunneme, on tunduvalt hilisem. Uue 
plastilise keele loomine arhailise tunnetuse, inimtüüpide psüühika ja olus- 
tikulise atmosfääri kaudu on muidugi kõige huvitavam. 


Kas sa lood alati uue plastilise keele? 

Tegelikult peaks igas balletis looma. Aga on ka see võimalus, et 
ballettmeister loob oma keele ja selles siis kõik lavastused. Selline on 
põhiline suund Läänes. Minul nii ei ole. Iga teosega muudan ma oma keelt, 
ta jääb küll minu omaks, aga on siiski erinev. Ei saa nagu täpselt eelmist 
korrata. 


Oled lavastanud ka klassikalisi ballette: «Tuhkatriinu», «Coppelia», «Uinuva 

kaunitari» ... 

Olen saanud klassikalise koolituse ja naudin klassikalise balleti «valgeid 
vaatusi», nn puhast tantsu, eriti aga selle arendust Balanchine'i sümfoo- 


nilistes ballettides. Olen püüdnud leida klassikalises tantsus uusi võimalusi, 
et mitte korrata traditsioonilisi kombinatsioone, välja arvatud «Uinuvas 
kaunitaris», mille tegin Petipa koreograafia põhjal, püüdsin tema stiili 
sisse elada. Heas klassikalises tantsus on alati kompositsiooniilu, kujund- 
likkus, aga ka vaimsus. 

Minu esimene töö, diplomilavastus, oli «Tuhkatriinu», aga loomingu- 
line lähenemine lavastusele algas Haydni «Variatsioonidega». Püüdsin 
jõuda sümfoonilise balletini, luua visuaalset muusikat. Haydnis oli kõik 
ääretult täpne, jälgisin partituuri pisemate nüanssideni. Kas aga nii 
täpne partituurist kinnipidamine vajalik on, on küsitav. 


«“Tuhkatriinus» ja «Coppelias» avaldus sinu koomikusoon ... 

Mõlemas neis oli groteski ja koomikat, nad olid lustiga tehtud. Hiljem 
ma polegi seda liini edasi arendanud. Need balletid olid lavastatud loo- 
muliku tantsutajuga. Juta Lehiste oli tore Coppelia, Aime Leis ja Tamara 
Soone väga head Swanildad, suurepärane oli nendega töötada. 


Aga «Romeo ja Julia»? 


«Romeo ja Julia» lavastamine on nagu kahe tooli peal istumine — 
ühelt poolt tahtsin teha sümfoonilist balletti, teiselt poolt draama- 
balletti, ja need kaks komponenti ei sulanudki täielikult kokku. Ma pole 
näinud ühtegi päris õnnestunud «Romeo ja Julia» lavastust. Kas see 
ongi võimalik? Paremini on see korda läinud neil, kes on kinni pidanud 
algvariandist, nagu näiteks Cranko. Ka mina valisin sama tee, aga see 
ei ole siiski minu laad. 


Suuri õnnestumisi on sul olnud lühiballettide lavastamisel. Esimene oli «Võlu- 

mandariin». 

«Mandariini» partituur on geniaalne, psühholoogiliselt väga täpne, 
selle lavastamisel on vaja lihtsalt kõrvad lahti hoida, kõik on muusikas 
olemas: äärmiselt tabav seisundite edasiandmine ja lummav atmosfäär. 
Lavastus sai terviklik tänu sellele, et ma kõike seda kuulda võtsin, psüü- 
hiliste seisundite vormivalamist ja psüühika arengu jälgimist vormi kaudu 
eelkõige. Muidugi olid lavastuses ka suurepärased osatäitjad: Juta Lehiste 
ja Tiiu Randviir Prostituudina ja Tiit Härm Mandariinina. 


Õnnestumine oli Tiit Härmi loominguline õhtu, millest kerkis eriti esile «Daplinis 

ja Chloö». 

Seda olen lavastanud kaks korda: «Estonias» (kaks varianti) ja Moskva 
«Noores Balletis». «Daphnises» on täiuslik muusika ja stiililiselt püüdsin 
Duncani leitud kreeka plastika üle viia klassikasse, ja sinna veel tugeva 
juugendliku joone juurde tuua. Romaan inspireerib armastuse poeesia ja 
mehe-naise vahelise erootika puhtusega. Esimeses variandis ei küündinud 
kõik osalised selle plastikani, teine kord lavastades leidsin ideaalsed nimi- 
osalised, Tiit Härmi ja Elita Erkina. Kuigi, esimeses lavastuses oli Tamara 
Soone Chlošna ka väga hea. 


Kuidas sa töötad? Palju kasutad teiste kunstiliikide abi? 


Kõige rohkem inspireerib kujutav kunst. Vahel kasutan isegi antud 
lavastusele asjast kaugelolevaid teoseid. Tavaliselt on diivan täis kunsti- 
raamatuid; mind võluvad kujundid ja vormimäng. 


Kui palju aitab kirjandus? 


Hea kirjandus on vajalik igale kunstnikule inimpsüühikasse süvene- 
miseks. «Naise» puhul on nüüdiskirjanduse mõjud kindlasti olemas. 


Kuidas kulgeb ballettmeistri-libretisti ja helilooja koostöö? 


Võimalusi on mitmesuguseid. «Anselmi loo» puhul mul praktiliselt 
ei olnudki Lepo Sumeraga kontakti, ta lõi libreto järgi oma, iseseisva 
mõttemaailmaga teose. Eino Tambergiga oleme rohkem läbi arutanud, 
kuidas üks või teine asi lõplikult peaks välja kujunema. Kõige tulemus- 
rikkam oleks muidugi kontaktivorm, kus helilooja ja ballettmeister loovad 
teose lausa koos: improviseeritakse proovisaalis ja leitakse vormiotsin- 
gute käigus ka muusikaline lahendus, see oleks ühine loomeprotsess. Kah- 

8 juks ei ole ma nii teinud, aga arvan, et selline töö oleks kõige huvitavam. 


See nõuaks suurt loomevõimet, improviseerimioskust, sisemist vabadust 
ja vaimuerksust, ka aega ja loomulikult tantsijaid, kes on võimelised 
helilooja ja lavastajaga võrdselt improviseerima ja loomeprotsessiga kaasa 
tulema. 


Millised raskused tekivad algupärandite lavastamisel? 


Takistab kirjanduslik alusmaterjal, «Joannas» vähem, aga «Anselmi 
lugu» kannatas kindlasti selle all. Põhiline on lahti saada literatuursu- 
sest, muuta ballett täiesti iseseisvaks kunstiliigiks, kus ei ole tunda kirjan- 
duse karke. Sellesse on takerdunud enamik nõukogude ballette. Vaatasin 
Neumeieri «Tristanit ja Isoldet», mis oli süžeest täiesti lahti rebitud, 
iseseisev kunstiteos, kuigi loodud legendi põhjal. Õnneks on Lazarevi 
«Meistri ja Margarita», millega praegu proove teen, libreto loomisel 
suutnud Eifmann literatuursusest täiesti hoiduda. 


Sa ei pea õigeks loo jutustamist? 
Absoluutselt mitte! Eriti tänapäeva balletis ei ole see mõeldav. 


Missugused nõuded esitad lavakujundusele ja kunstnikule? 


See on mulle väga valus küsimus. Tööle asudes on mul võrdlemisi 
täpne visioon, aga ma ei oska ilmselt end nii täpselt väljendada, mitte 
alati ei ole koostöö kunstnikuga õnnestunud. Kõige rohkem olen töötanud 
Mari-Liis Külaga, kellega on olnud suuri õnnestumisi, aga vahel ka eba- 
õnnestumisi. Prooviperioodil on kõik veel nii ähmane ja intuitiivne, et 
ei oska vormi ette anda. Võib-olla alles nüüd, olles kakskümmend aastat 
lavastanud, olen õppinud kunstnikuga töötama. Ehk on see minu loomingu 
kõige nõrgem lüli, vaatamata sellele, et mu visioon on olnud tugev. 
Võimalik, et just sellepärast kaob kunstnikul iseseisvus. Lavastus on just 
siis kujunduslikult õnnestunud, kui kunstnik on loonud ta oma visiooni 
järgi. Oluline on, kuidas kunstnik sind tunnetab. 


Kas asi pole mitte selles, et sinu visioon lavastamise käigus paratamatult 
muutub? 


Tõepoolest muutub. Aga ka stiili mõttes nõuab nüüdisaegne ballett 


täiesti isikupärast lähenemist. Palju me tänapäeva balleti traditsioonidega 
üldse tuttavad oleme? 


Mai Murdmaa proovisaalis, kus lavaküpseks hakkab saama E. Lazarevi ballett «Meister ja 
Margarita» T. Tormise fotod 


Mida sa nimetad tänapäeva balletiks? 


Pilt on niivõrd kirju, et raske on põhimõtteid avaldada. Arvan, et 
praegu on aeg, kus koolkondi määratleda enam ei saa. Määrav on iga 
kunstniku oma nägu ja isikupära. Pole üldistatud modernkooli, klassi- 
kaline kool muidugi on, aga seda ei saa nimetada tänapäevaseks. Koreograa- 
fid ammutavad materjali kõigist võimalikest allikatest ja loovad oma maa- 
ilma. Arvan, et kõige huvitavamaid tulemusi on andnud vabaplastika, 
mis põhineb modernkooli valdamisel ja selle sünteesil klassikalise kooliga. 
Süntees on iga kord erinev ja kanoniseerida pole neid tänapäeval enam 
võimalik. Võimalusi on palju, nendest valib iga ballettmeister vastavalt 
oma talendile ja isikupärale kõige sobivama, olenevalt sellest, kui suured 
on tema sisemised rikkused. Meil on muidugi mõningad raskused, mitmeid 
koolkondi me lihtsalt ei tunne või tunneme vähe, puudujäägi peame ise 
avastama ja oma fantaasia abil leiutama selle, mis teistel kooli kaudu 
juba tuttav. 

Olen veendunud, et praegu valitseb balletis liigutuse poeesia, enam ei 
saa muusika väljendamisest rääkida, see mõiste on minevikku jäänud. 
Liigutus ja koreograafia peavad elama iseenda elu ja koreograafia sisemine 
väljendusrikkus ongi tänapäeva balleti olemus. Vorm ja assotsiatiivne 
mõttelaad peavad elama oma spetsiifikast tulenevat elu. Kahjuks on see 
laad meie publikule raskesti vastuvõetav, peab oskama tungida liigutuste 
poeesia maailma, meil aga sellised traditsioonid puuduvad. 


Ballettmeistri tööriist on tantsija. Kas sinul on oma tantsijad? Milline on sinu 
suhe tantsijaga? 


Mul olid oma tantsijad, praegustega on kahjuks kontakt väiksem. 
See on suur asi, kui su ümber on inimesed, kellega su tunnetus ühte lan- 
geb — nagu meil Juta Lehistega. Koostöö — see on teineteise lõpuni 
mõistmine; nii oli Tiit Härmiga, Elita Erkinaga on olnud hea üksteisest 
arusaamine, Vjatšeslav Maimussoviga oli tunnetuse sarnasus, töö peaks 
sobima ka Saima Kranigiga. Väga huvitav oli töötada Nikolai Dolgušiniga 
Leningradist. Proovisaalis tekib eriline atmosfäär, mil inimeste psühho- 
füüsilised lained langevad kokku. See ongi teatrimaagia, mida Panso 
rõhutas. Sellises õhkkonnas loodu on tulemusrikas. Kui aga tekib õpetaja- 
õpilase vahekord, ei avane tantsija kogu oma olemuse ja psüühikaga ja 
siis tulemust ei ole. , 


Kas sina oled oma ametis türann? 


Ei, mitte mingil juhul. Mulle isegi meeldib, kui tantsijad minuga 
vaidlevad, ja kõige meelsamini näeksin, et nad mind kritiseeriksid, siis 
vahest tekiks täielik ühislooming. Kahjuks pole see sagedane nähtus, 
mina olen materjalis tugevamini sees, tantsija ei ole selleks ajaks veel 
valmis, ja ma olen paratamatult pealesuruja rollis. Mida vabam on tantsija 
minuga proovisaalis, mida rohkem ta vaidleb, seda meeldivam on töötada. 
Palju oleneb ka minu enda vormist, palju ma kiirgan ja suudan teisi kaasa 
tõmmata. 


Oled juba aastaid peaballettmeister. Kuidas tunned end sellel ametikohal? 

Peaballettmeistri staatus on absurdne, sest pole võimalik siduda admi- 
nistratiivtööd loomingulisega. Nad on vasturääkivad. Oleks tarvis korra- 
likku kantseleid nagu suurtes teatrites, kus paberlik asjaajamine ei käi 
üldse peaballettmeistri kaudu. Administratiivsed kohustused segavad 
loomingut, tekitavad üleliigseid närvipingeid. 


Millisena näed oma trupi tulevikku? 


Tahaks väga, et teatris tekiks tõeline loominguline õhkkond. Vahete- 
vahel see on olnud, aga praegu kahjuks kadunud. Teater peab loomulik 
olema, põhiline on seal ühine looming ja üksteise usaldamine, teeme ju 
ühist tööd ja mõtleme ühiseid mõtteid. 

Kuhu tahaksid truppi edasi viia? 


Ühelt poolt oleks vajalik täiuslik koolitatus ja teiselt poolt täielik 
10 vabadus, et alluda loomele, mõtlemisele ilma igasuguse rutiinita. 


Ballettmeistri töö on ka füüsiliselt raske, sageli kaksteist tundi järjest. Kuidas 
sa oma jõudu taastad? 


Õigem on öelda, et ei taastagi, ainult raiskan, kuni lõplikult otsa 
saab. Üks taastamisvõimalus on küll minu Hiiumaa majahütt, seal saan 
end täiesti lõdvaks lasta ja väsimusest välja puhata. Poolteist kuud puh- 
kust on aga liiga lühike aeg, kuigi ta on mind alati aidanud. 


Oled lavastanud ka paljudes teistes teatrites peale «Estonia». 

Olen iga kord uusi sõpru saanud. Kui nad ei ole minuga varem tööta- 
nud, pole neil lihtne kaasa tulla. Teise inimese individuaalsust on keeruline 
tabada. Meeldivad muljed on jäänud tööst läti tantsija Gennadi Gorban- 
joviga, samuti sain mõttekaaslasteks Raissa Hilko ja Vitali Vidinejeviga 
Kiievist. Lähedasteks sõpradeks on Leningradi tantsijad, eriti Alla Ossi- 
penko. Tööprotsess lähendab inimesi. 


Talvel töötasid esmakordselt «Vanemuise» balletiga. Millised on muljed? 


Kõigepealt on tore nende valmisolek loomeks, selle eest on kollektiiv 
tänu võlgu Ülo Vilimaale, kes on loonud oma teatris loomingulise õhkkonna. 
Nad on analüüsivõimelised, avali ja küllaltki nõudlikud. 


Kas sul on koreograafide seas eeskujusid? 

Oli, nüüd enam mitte. Väga palju tähendas mulle Balanchine, kuigi 
lõpptulemuses oleme tegelikult väga erinevad. Bõöjart oli mulle ka oluline 
koreograaf. Tahan palju näha, vajan seda ja tunnen informatsioonipuudust. 
Iga uue koreograafi töö nägemisega laiendad oma mõtlemise piire ja saad 
juurde uusi impulsse, näed olemasolevate võimaluste rohkust, mis sinu 
individuaalsust põrmugi ei ahista. 

Kui pikk on sinu arvates ballettmeistri loomeiga? 

See on väga individuaalne. Kui ta oma stiili ei vaheta, siis väga lühike. 
Aga kui ta pidevalt otsib uusi teid, et olla vaimselt tegev isiksus, siis 
seni on võimalik luua. Ma ei arva, et fantaasia on kaev, millest vesi otsa 
saab. Uued tööd toovad sind teise maailma, kus on oma võimalused. 
Kui aga ei ole vaimset ainevahetust, lõpeb ka looming. 

Mul on niisugune tunne, et ma ikkagi pole lavastanud seda balletti, 
mida kavatsen. On tekkinud ebatäiuslikkuse tunne, jään alla sellele, mida 
mõistan koreograafiakunsti all. Tundub, nagu jookseks ta kogu aeg mu eest 
3 

Kas sul on mõni teema, mida tahaksid lavastada? 


Teemat ei ole. Huvitab aga uus laad koreograafiakunstis. Tahaksin 
tulla tagasi allikate juurde, kus tants ei olnud veel balletiks muutunud. 
Selles laadis pole ma seni midagi teinud. Arvan, et minu järgmised balle- 
tid on hoopis teistsugused kui seni. 


Millised? 

Eks siis peaks neid vaatama tulema. 
Millal on esietendus? 

Ei tea, võib-olla aasta pärast. 


Vahendanud KUSTAV-AGU PÜÜMAN 

Aleksandr Tairov 


ALEKSANDR TAIROV (1885— 
1950), üks vene teatriajaloo maa- 
ilmanimedest, 1920.—30. aastatel 
Pariisis ja Berliinis niisama tun- 
tud kui Moskvaski. Ta oli noorim 
selle sajandi esimese kolme-nelja 
aastakümne suurest plejaadist vene 
režiis, üks suurest viisikust (Sta- 
nislavski, = Nemirovitš-Dantšenko, 
Meierhold, Vahtangov, Tairov), kes 
mõjutanud teatriprotsessi kaugele 
ja kauaks. Tairovi teatrit, tema 
elulugu esitleda on kõige lihtsam: 
Moskva Kammerteater on ta elutöö, 
1914—1950, näitlejast abikaasa 
Alice Koonen selle kandetala ja 
säravaim ehe. 

Tairovi teatrimaailm oli oma- 
ette suveräänsete seaduste ja seman- 
tikaga: argipäevamuredest ja argi- 
konfliktidest puhastatud kirgede 
mäng, hinge- ja vaimusfäär, mida 
vahendasid teatraalne žest, liikumi- 
ne, lavaliigendus (ruumijaotus), 
misanstseen, heli, valgus, kostüüm 
(kõik tingimata kaunid ja tingimata 
»tähendusega», märgilised). Tairovi 
teatri lühihinnang prof. P. Marko- 
vilt: «Vaieldavad võisid olla tema 
lavastused, kuid mitte meisterlik- 
kus, millega need olid läbi viidud. 
Võis eitada niisugust tragöödia- või 
operetikäsitlust, kuid mitte lavas- 
taja järjekindlust ja virtuooslik- 
kust. Mida Tairov tahtis, seda ta 
ka tegi.» 

Vaadete, teatriprintsiipidega on asi keerulisem. Kammerteater oma juhi isikus vastandas end 
nii Kunstiteatri eluläheduse +naturalistlikule» kriteeriumile (siinses artiklis see eitus küll otseselt 
ei väljendu, peale ühe vihje) kui ka Meierhoidi tinglikule teatrile ja novaatorlusele (sellele muide 
eluaegsele teravale opositsioonile on rajatud ka järgnev artikkel, samuti kogu raamat «Lavastaja 
märkmed», mille lõpupeatüki siinkohal avaldamegi), Tairov oli väljaõppinud jurist, Moskva advo- 
katuuri liige — kas pole seda pisut tunda tema teatripoleemikaski? 

Huvitav, aega on merre voolanud, aga probleem, mida puudutab siin Tairov, vaataja funktsioon 
teatrikunstis, on endiselt ja läbi aegade poleemiline. On säilinud, kadunud ja taastulnud sellist 
teatristruktuuri, nagu pooldas Tairov, on mõeldud ja proovitud ka teisiti. Mainigem kas või 
ainult happeningi. Või Grotowskit. Mõelgem intiimsetele tubateatritele ja gigantsetele teatriangaa- 
ridele endistes tehastes. Jne, jne... Isegi meil Eestis on mõndagi proovitud, mida mõtestada. 

A propos: A. Tairov oli ka Eesti NSV teeneline kunstitegelane. See üllatav kingitus tehti talle 
1948. aastal pärast külalisetendusi Tallinnas ja «Elu tsitadellis» lavastust Kammerteatris. 


MAllevoroMu 


Vaataja 


ALEKSANDR TAIROV 


Vaataja! Mitte ükski kunst ei ole jaganud talle nii palju tähelepanu 
kui teatrikunst. 

Ja muide, isegi meie kunstis ei ole tema üle kunagi peetud nii kirglikke 
vaidlusi, kõnesid, pühendatud talle nii palju artikleid kui viimasel ajal.' 

Sel lausa erandlikul suhtumisel publiku osasse teatris on kahtlemata 
oma suur sisemine mõte, sest selgitada, millist rolli peab ikkagi mängima 
vaataja, kas vastuvõtja võilooja rolli, tähendab ka suuresti vastata 
küsimusele: missugune peaks olema kaasaegse ja ka tuleviku teatri 
struktuur. 

Sest kui te tulete järeldusele, et vaataja peab teatris mängima aktiivselt 
loomingulist osa, et ta on faktiliselt teatritegevuse kaasosaline, siis ei 
jää teil muud üle kui lõhkuda ramp, viia tegevus üle saali, tuua vaatajaid 
lavale jne. 

Kui te aga veendute, et sisuliselt ei ole vaataja aktiivne kaaslooja, 
vaid ainult pealtvaataja, vastuvõtja — olgu see vastuvõtt isegi kui tahes 
loominguline —, tuleb ka kogu teatri struktuur täiesti teine. 

Seetõttu, lähenedes uuele teatrile, mille loomise üle me siin mõtiskleme, 
peame tingimata teadma, milline roll on seal antud vaatajale. 

Teatri ideoloogidest ja teoreetikutest omistab vaataja osavõtule kõige 
suuremat tähtsust Vjatšeslav Ivanov.” 

V Ivanov on seisukohal, et teatrile on põhiolemuses iseloomutik kogu- 
duse-element, et teatritegevus on orgaaniliselt koguduslik tegevus ja et 
kaasaegse teatri madalseis seletub põhiliselt kogudusliku ühtsuse puudu- 
misega temas: rambiga lavast eraldatud vaataja on muutunud aneemili- 
seks, olles vaid toimuva kõrvaliseks tunnistajaks, «ja pole olemas veene, 
mis ühendaksid need kaks eraldatud keha (näitlejat ja vaatajat — A.T.) 
ühtse loomingulise energia vereringvoolu». 

Ta oletab, et selles seisneb kaasaegse teatri peamine pahe ja seni, kuni 
vaatajale pole tagastatud talle kunagi kuulunud aktiivne osa, kuni teatris 
ei hakka taas tuksuma teda elustav kogudusliku ühtsuse pulss, kuni 
teater on vaid «kauge ja karm pühapilt, mis ei kutsu kõiki liituma 
ühisesse pidulikku koori» — seni on tema taassünd mõeldamatu. 

Kas see on nii? 

Kas tõesti on ühtse koguduse olemasolu teatris sedavõrd tähtis, et selle 
kadumisega on teatrikunst määratud möödapääsmatule väljasuremisele? 

Mina kinnitan, et see pole nii. Arvan, et koguduslik ühtsus ei ole 
see element, millest sõltub teatri eksistents. Mõõtmatult suuremal määral 
on see omane tervele hulgale muudele nähtustele. 

Kõige suurema jõuga ilmneb koguduslik ühtsus religioonis. 

Igas religioosses kultuses, kõikvõimalikes religioossetes kombetalitustes 
ja protsessioonides mängib koguduslik ühtsus domineerivat osa. 

Kui te vaatlete religioosseid pidustusi ja protsessioone kõige kaugemast 


' Raamat «Lavastaja märkmed», mille viimane peatükk ongi «Vaataja», valmis aastatel 
1915—1920; esmakordselt avaldatud 1921. a. 

? Vjatšeslav Ivanov (1866 —1949), luuletaja, näitekirjanik, kriitik, vene sümbolismi teo- 
reetikuid. Siin ja edaspidi vt Bau. M. Meanon, Ilo ssesaam, [1., man. «Opsi*, 1909, crp. 206— 
207. 

muinasajast meie päevadeni, üldrahvalikest paganlikest kommetest erine- 
vate kristlike usulahkude sisemiste traditsioonideni, vabast orgiastilisest 
lemmikjumalaete kultusest valitsevate uskude ametlike jumalateenistus- 
teni, siis te näete, et neis kõigis toimib suuremal või vähemal määral 
koguduslik ühtsus. 

Kui te seejärel pöördute suurte hetkede juurde ühiskondlikus elus, 
suurte poliitiliste ja sotsiaalsete pöördepunktide juurde, siis te näete, et 
ka siin on olenenud ühe või teise revolutsiooni jõud ja intensiivsus 
sellest, kui suur on olnud tema ühtsus, kui tugev oli temas koguduse- 
element. 

Koguduslikkuse pulss tuksleb ehtsates rahvapidustustes, suurepäraste 
itaalia karnevalide aegu ja härjavõitluse mitmetuhandelistes amfiteat- 
rites. 

Niisiis, olles kahtlematult omane paljudele inimhinge (elu) väljendustele, 
on koguduslikkus samal ajal kõige vähem omane just teatrile. 

Vastupidi, ilmnedes teatris, muutub ta mitte loovaks, vaid lõhkuvaks 
jõuks. 

1830. aastal mängiti Brüsselis Monnet' teatris näidendit «La Muette». 
Kui keset etendust kõlasid sõnad: «armastus isamaa vastu on püha», 
paiskus lavalaudadelt saali selle tekstiga kaasnenud revolutsiooniline 
vaimustus, ühendades kogu teatri sedavõrd võimsas puhangus, et kõik, 
vaatajad ja näitlejad, jätsid oma kohad, haarasid toolid, pingid — mis 
aga kätte sattus — ja väljusid teatrist, tormates Brüsseli tänavatele.” 
Nii algas Belgia revolutsioon. 

Siin, selles teatris, lahvatas eredalt ühtsuse vaim, siin ühinesid lõpuks 
«kaks eraldatud keha ühises loomingulise energia vereringes», siin mängis 
teater suurepärast ja õilsat tõrviku osa, mis süütas seni varjatud revolut- 
sioonileegi, kuid... etendus katkes. 

Teatris tuksuma hakanud kogudusliku ühtsuse pulss süütas revolut- 
siooni, kuid summutas teatrietenduse. 

Ja kuigi inimkonna arengu erakordselt suurte hetkede nimistus' on 
kolmekordselt õnnistatud ohverdav osa, mida mängis Monnet* teater neil 
mälestusväärsetel päevadel, tõestab see teatriajaloo seisukohast vaid veel 
üks liigne kord, et koguduslik ühtsus ei ole teatrikunsti elustavaks 
fermendiks, ning vaataja aktiivne osavõtt ei vii teatrit veel sugugi õit- 
sengule. 

Kogudusliku ühtsuse igatsus on vaieldamatult seotud XX sajandi algu- 
ses tekkinud antiikteatri elustamise püüdega. 

Oma artikli «Teater» lõpus kirjutab Vsevolod Meierhold: 

«Kui Tinglik teater nõuab näitlejate ja aksessuaaridega (7?) ühes 
plaanis seisvate dekoratsioonide hävitamist, eitab rampi, allutab näitlejate 
mängu eeskätt diktsiooni ja plastilise liikumise (?) rütmile, igatseb tantsu 
taassündi — ning meelitab vaatajat tegevuses aktiivselt 
kaasa lööma — kas selline Tinglik teater ei vii siis Antiikteatri 
taassünnile? Jah.»* 

Just nimelt see rekonstruktsiooniidee, see antikvaarne püüe on peibu- 
tanudki mitmeid teatriteoreetikuid ja -praktikuid vaataja teatriloomingus 
osalemise hüpertrofeerimisele, mille ideoloogiliseks põhjenduseks ongi 
kogudusliku ühtsuse idee. 


) Seda juhtumit on meenutanud ka A. Herzen oma 1843. a päevikus: vt A. HK. Tepuenm, 
Coõp. con. 8 30-rm Tomax, 7. II, M., 431. AH CCCP, 1954, crp. 313. 
* Kursiiv ja küsimärgid Meierholdi tekstis pärinevad A. Tairovilt. Silmas on peetud 
Vsevolod Meierholdi raamatut «O rearpe» (II., «Ilpocsemezne», 1913). Vt ka raamatust: 
Meiepxonpa, Crarew. Ilncema. Penn. Becensi. 7. 1, M., 1968. Täpsemalt, kogumikust 
on tsiteeritud 1906 —1907 valminud artiklit «Tearp. (K meropun w Texnnke)», ilmunud 
1908, kordustrükkides pealkirjaga: «K ncropuu n Texnmke rearpa». Vt ka eesti keeles: 
«Teatri ajaloost ja tehnikasts kogumikus V. Meierhold, Meierhold meierholdluse 
14 vastu, ««Loomingu» Raamatukogu», 1979, nr. 40—42, Ik 43—44. 


Kuid pöördudes kas või sellesama antiikteatri poole, millele viitab 
Meierhold, võime kohe veenduda, et vaevalt sealgi haarati vaataja «tege- 
vuses aktiivselt kaasa lööma», kuna õigupoolest osales vaataja seal tõesti 
aktiivselt vaid seni, kuni antiikteater polnud veel välja kujunenud ega 
kristalliseerunud kui iseseisev kunst. 


Kui teater religioossete pidustuste ajal, nende kultuslike kombetalituste 
rüpes oli alles eostumas, mängis vaataja tõesti aktiivset osa, kuigi, sisuli- 
selt ei olnud ta siis veel vaataja. Ta esindas oma isikus seda rahvast, seda 
usklike koori, kes väljendas korüfeega aktiivses kokkukuuluvuses, temaga 
ühises religioosses talituses oma tahet ühtida jumalusega. 

Näitleja kui preester ja koor (vaataja) kui usklikud — selline on klassi- 
kalisele teatrile eelnenud algvorm. 


Kuid niipea kui teater hakkas ennast teadvustama, niipea kui ta hakkas 
formeeruma iseseisva kunstina, hakkas vaataja osa tema tegevuses järk- 
järgult nõrgenema ja juba antiiktragöödias võime märgata koorile eralda- 
tud rolli vaieldamatut vähenemist. 


Juba Aischylosel ilmub kaks näitlejat ja vastavalt sellele väheneb 
koori osatähtsus. Sophokles toob sisse kolmanda näitleja, ja koor muutub 
tegevuslikust elemendist vaatlevaks ja resümeerivaks (esindades sisuliselt 
pigem autorit kui vaatajat); oma loominguga kogu antiikteatrit krooniv 
Euripides jätab aga koorile vaid selgepiiriliselt kolmandajärgulise koha, 
ja selleks, et vabaneda tema soovimatust sekkumisest (täielikult koorist 
loobuda segas ilmselt väljakujunenud antiiktragöödia vorm), loob ta ühe 
või teise tegelase abil kooriga kokkuleppe, et too vaikiks kui haud. 


Mida tähistab see koori rolli evolutsioon? 

Kas see tähistab antiiktragöödia langust, mis Euripidese näol jõudis 
oma piirini, või vastupidi, märgib antiikteatri õitsengut, mis Euripideses 
leidis oma hiilgava lõpuleviija? 

Mina oletan viimast. 

Iga kunst on üle elanud oma inkubatsiooniperioodi, kus ta veel ennast 
teadvustamata ja oma iseseisvaid teid leidmata on viibinud sõltuvuses 
talle olemuslikult võõrastest elementidest. 


Täpselt nõnda on olnud ka teatrikunstil oma algne inkubatsiooniperiood, 
kus ta juurtega mütoloogiasse põimunult polnud veel kristalliseerunud 
omaette kunstiks, vaid oli tihedalt seotud Dionysose kultusega Hellases 
ja Krišna kultusega Indias; kus oli veel võimatu eristada teatrit religioos- 
sest orgiast. Siis võttis vaataja veel muidugi tegevusest aktiivselt 
osa. 


Kuid sedamööda kuidas teater hakkas kompamisi leidma oma ainulisi 
arenguteid ja seadusi, sedamööda kuidas teater üha enam ja enam hakkas 
eristuma iseseisva kunstinähtusena, vaataja osavõtt üha nõrgenes ja nõr- 
genes, sest vabanedes talle mitteomastest elementidest sai teater lõpuks 
iseendaks. 


Ja see antiikteatri evolutsioon, mida me näene Aischylosest läbi Sophok- 
lese Euripideseni, koori järjest vähenev osatähtsus, näitabki meile, et kui 
Euripidesega teater lõpuks leidis iseenda ja muutus omaette kauniks kuns- 
tiks, siis vaataja aktiivne osavõtt, mis toitus teatrile mitteomastest reli- 
gioosse kultuse mahladest, pidi lõpptulemusena taanduma. 


Seetõttu olen ma arvamusel, et XX sajandil teatrile kogudusenõude 
esitamine ja sellele ideele teatri taassünni rajamine tähendab teatrikunsti 
arenguratta tagasipööramist, loobumist tema iseseisvast väärtusest, tehes 
teatri ühe või teise massiideoloogia, religioosse või sotsiaalse, ripatsiks, 
sest väljaspool näitlejate-vaatajate ühist ideoloogiat pole koguduslik üht- 
sus loomulikult mõeldav. 


15 


Seda mõistavad teatrikoguduse idee uued pooldajad — niinimetatud 
sotsialistliku teatri teoreetikud”. 

Tuues taas esile kogudusliku ühtsuse kui sotsialistliku teatri peamise 
elemendi, viitavad nad sellele, et teater ei ole veel saanud seni ilmutada 
oma ühtset olemust, kuna kaasaegne ühiskond oli lõhestunud, killustunud 
klassivõitluse ja klassipsühholoogia tõttu, sestap ei saanud erineva ideo- 
loogiaga inimestest koosnev vaatesaal loomulikult olla ühendatud «ühise 
vereringega» ega ilmutada ennast ühises kunstis. Nüüd aga, kus me oleme 
teel sotsialismile, kus sünnib uus üldrahvalik ideoloogia, on taas tekkimas 
pinnas teatri kogudusliku alge sünniks. 

See argumentatsioon oleks kahtlemata üliveenev, kui ainult... kui 
ainult teatrile oleks tõeliselt omane koguduslik alge. 

Kuid nii see ei ole. 

Sotsialistliku teatri teoreetikute pakutav tee on ikka seesama antiik- 
teatri eelse etapi restauratsiooni tee, ainult teise ideoloogilise sisuga. 

Kuid restauratsiooni tee ei ole loomingu tee. Ja täpselt samuti nagu 
pärast binokli leiutamist pole enam tõelist vajadust tuua teatrisse tagasi 
maske ja koturne, pole ka pärast iseseisva, eneseküllase teatrikunsti 
sündi sisulist tagasiteed aktiivse, tegevusse sekkuva vaatajani. 

Üks sotsialistliku teatri teoreetikuid Keržentsev” arvab, et vaataja 
peaks aktiivselt osalema mitte üksnes etenduses, vaid ka proovides ja 
üldse kogu teatri töös.” 

Teatriinimestele pole muidugi vaja selgitada, mida toob endaga kaasa 
vaataja osavõtt proovidest — see tähendaks etenduse igavest mittevalmi- 
mist. Ve:l enamgi, see tähendaks teatritöölt igasuguse kunstilise väärtuse 
riisumist, sest kus on juhuslikkus, seal pole kunsti. Publiku aktiivsus 
nii proovidel kui ka etendustel toob möödapääsmatult kaasa juhuslikkuse 
elemendi, mis, tungides lavalise tegevuse korda ja järjepidevusse, võib 
selle muuta selliseks kaoseks, millest hiljem polegi leida väljapääsu. 

Selleks, et näidata piltlikult, kuivõrd hukatuslik mõju võib olla vaata- 
jate sekkumisel lavalisse tegevusse, toetun ma kasvõi juhusele, mis leidis 
aset Moskva Kunstiteatris. 

Oli käimas Gorki «Päikese laste» etendus, mille kolmandas vaatuses 
toimub laval pogromm, rüüstamine. 

Näidendi esietendusel tormasid laval toimuva kallaletungi elulisusest 


'* «Niinimetatud sotsialistlikuks teatriks» nimetab Tairov «sotsialistliku teatri» teooriat, 
mida arendas Proletkult ja mis kõige markantsemal kujul oli formuleeritud V. Keržentsevi 
selleaegsetes töödes. Vt B. Kep =enuebs (II. M. Kep:xennes), Tsopueckmii Tearp, M., 434. 
BIIHK, 1919. Samu seisukohti esindasid ka V. Smõšljajevi, E. Beskini jt kriitikute artiklid. 
Nagu teada, eitas Proletkult üldiselt mis tahes kultuuripärandit (klassikat) ja seadis 
eesmärgiks uue proletaarse kultuuri loomise. Masside kaasahaaramisele kunsti- ja eriti 
teatriloomingusse olid 1919—1920 pühendatud mitmed kongressid ja konverentsid. 
Proletkulti kui organisatsiooni tegevus üleriigilisel tasandil lõpeb teatavasti 1920. a tänu 
V. LI. Lenini isiklikule vahelesegamisele ja kriitikale (vt artikkel «O nponerapceroit 
KyAbType», 1920). 
* Keržentsev (pseudonüüm), õige nimi Lebedev, Platon Mihhailovitš, nõukogude pub- 
litsist ja riigitegelane (1881 —1940). 1912—1914 «Pravda» ja «Prosveštšenije» korres- 
põndent, 1917—1918 «Novaja Zižn», 1918—1920 «Izvestija» toimetaja asetäitja, 1919— 
1920 ROSTA vastutav toimetaja. Üks silmapaistvamaid Porletkult'i tegelasi. Vahepeal 
diplomaatilisel tööl Rootsis ja Itaalias (1920—19380). 1930 — Kommunistliku Akadeemia 
aseesimees ja Kirjandusinstituudi direktor, 1933—36 Üleliidulise Raadiokomitee esimees, 
1936 —38 Kunstide Komitee esimees, 1939—40 Suure Nõukogude Entsüklopeedia peatoi- 
metaja asetäitja ja Väikese Nõukogude Entsüklopeedia peatoimetaja. 1934 — raamatu 
«Lenini elu» autor. 1937 — «Pravdas» ilmunud artikli «Võõras teater» («Ilpasna», 17. XII 
1937 «Uyxami rearp») autor, artiklis kritiseeriti Meierholdi tegevust ja tema teatri tööd 
(suleti 8. jaan. 1938). Vt selle kohta: c6 Becrpeun c Meüepxontaom, M., 1967. — JI. Cnex- 
nuurwä, Ilocnennmii roa. erp. 564. 
* Tööprotsesside teatraliseerimine kuulutati programmiliseks. Ideaaliks sai tööliste teh- 
tav kunst tööliste elust töölistest vaatajatele. 
Vt B. Kep»=enmues (Il. M. Kep»enzues), Tsopuecxnüi Tearp. IlyTw conManncTHUecKOrO 
46 Tearpa, erp. 41—47, 


füsioloogiliselt mõjutatud vaatajad hirmuga oma kohtadelt, sulades nii 
«etendusega ühte»; tõusis selline lärm, karjed, kaos ja hüsteerika, et lõpuks 
tuli sulgeda eesriie ning katkestada etenduse loomulik kulg. 

Teine, veelgi rabavam näide lõppes aga traagiliselt. 

1909. aastal Ameerikas, Chicagos, mängis kuulus ameerika näitleja 
William Booth Jagot. Sel hetkel, kui salakaval Jago oma tülgastavate 
väljamõeldistega puhus lõkkele Othello metsikut armukadedust, tõuga- 
tes teda Desdemona tapmisele, kõlas parterist ootamatu lask — ja William 
Booth langes surnult maha. 

Kui erutus veidi vaibus, selgus, et laskjaks oli Jago häbitust käitumi- 
sest enesevalitsuse kaotanud Ameerika armee ohvitser. Kuulnud, et William 
Booth on surnud, laskis ohvitser end samas maha. 

Ameeriklased, kes oskavad isegi surmast sensatsiooni teha, matsid nad 
pidulikult ühte hauda, lastes mälestussambale kirjutada: +«Ideaalsele 
näitlejale ja ideaalsele vaatajale.» 


Kuidas soovite, aga kui selliseid ideaalseid vaatajaid oleks rohkem, 
laiuksid kõikjal teatrite asemel surnuaiad.* 

Kuid ilmselt on traditsioonidel siiski niivõrd vääramatu ja hüpnootiline 
mõju, et isegi futuristid, kes täie hooga paiskavad ümber sajanditevanuseid 
põhimõtteid, osutuvad ise ikkagi ninapidi veetuks nendesamade tradit- 
sioonide poolt, mille vastu nad püstitavad oma veretuid barrikaade. 


Itaalia futuristide ideoloog ja juht Marinetti kirjutab oma teatrimani- 
festis music-hall'i ülistades: 

«8 8 Music-hall — see on ainus teater, miskasutab ära publiku 
kaastöö. Viimati mainitu ei viibi seal staatiliselt kui tüütu 
mõtiskleja, vaid lööb tegevuses lärmakalt kaasa, laulab, 
saadab orkestrit, varjutab näitlejaid oma ettenägematute veidruste ja 
kummaliste dialoogidega. Näitlejad aga nägelevad naljakalt muusikutega. 
Music-hall kasutab ära sigarite ja paberosside suitsu, et sulatada 
ühte saali atmosfääri lava atmosfääriga. Niisiis vaata- 
jad töötavad näitlejate fantaasiaga kaasa ja tegevus toimub üheaegselt 
nii laval, loožides kui ka parteris.» "" 

Ja siin on vahendid, mida Marinetti soovitab, et saavutada säärast 
vaatajate kaasalöömist. 

«Tekitada erandlik olukord ning vajadus tegutsemiseks parteri ja loo- 
žide ja rõdu publiku vahel. Soovitan hea õnne peale: valada toolidele 
liimi, et kinnikleepunud isand või daam kutsuks esile üldise naeru. Lahku- 
misel fraki või kleidi eest muidugi tasutakse. Müüa ühele kohale kümme 
piletit: järgneb kuhjumine, vaidlused ja varsti äge sõim. Pakkuda tasuta 
kohti ilmselt poolearulistele, kergesti ärrituvatele või ekstsentrilistele 
isikutele, kes daame näpistades või mingil muul moel on võimelised esile 
kutsuma uskumatut lärmi. Puistata istmetele pulbrit, mis kutsub esile 
sügelemise või paneb aevastama.» 

Siit võib kohe näha, et see kõik on tõesti ultrafuturistlik ja kohutavalt 
revolutsiooniline. 

Ega asjata pakkunud meie (ilmselt «ahvatluste» küüsi sattunud) sot- 
sialistliku teatri kodukootud revolutsionäärid oma diletantlikes 1. mai 
stsenaariumi plaanides välja ideed püstitada tõkkeid rongkäigu teele, 
et sellisel kombel (Marinetti pulbri sarnaselt) ergutada osavõtjaid aktiiv- 
sele tegevusele. 

* Kujutlen, täis juhtuks, kui vaataja sekkuks ja lööks kaasa meie «Printsess Brambilla» 
«tormilistes» massistseenides, kus on loominguliselt arvele võetud, välja mõõdetud iga 
sekund, kus lavalolijad täpses rütmistruktuuris üheaegselt tantsivad, laulavad, žonglee- 
rivad, teevad akrobaatilisi trikke jne. — A.T. 

* Sõrendused A. Tairovilt. 


, " "Tairov tsiteerib väljaande järgi P. T. Mapmmerrn, Manuõecrii HTAJIBAHCKOTO 
dyrypnsma, M., 1914. 

Paraku piisab, kui vaid veidi kergitada selle arhifuturismi äärt, et meie 
ette ilmuks vana hallipäine tuttav — koguduslikkus. 

Niisiis ei suutnud isegi Marinetti vabaneda traditsioonide hüpnoosist, 
isikustades enda kaudu küllaltki huvipakkuvat revolutsionääritüüpi, kes 
on läbi imbunud... restauratsioonilisest entusiasmist. 

Ja kui V. Ivanov räägib koguduslikust ühtsusest, mis peaks sündima 
orgaanilisest algest,'' siis Marinetti pakub selleks välja mehaanilist teed. 
Meie kaasaegsed «teatrireformaatorid» aga, lähtuvalt oma isiklikust 
maitsest, valivad kord ühe, kord teise tee. 

Hoopis muu on aga minu arvates kuulus «eeltöö»-kava, mille kallal 
mõtiskles geniaalne Skrjabin. Ka tema unistas vaatajate koguduslikust 
osavõtust, kuid talle loomuomase tõelise kunstniku läbinägelikkusega 
lootis ta sellele anda kindlalt seaduspärase iseloomu. 


" Vt ka: Bau. Hsaxons, Boposasi n mexn, M., man. *Mycarer», 1916. 


Marascine — Aleksandr Rumnev (hilisem pantomiimiiuht ja -teoreetik). C. Lecocgi «Girofle- 
Girofla», 1922. 


Tegelasi Moskva Kammerteatri lavastustest. Salome — Alice Koonen. 0. Wilde'i «Salome», 
1917. 

Selleks, et astuda aktsiooni, pidi vaataja olema spetsiaalselt ette valmis- 
tatud, «pühendunud», ta pidi isegi rõivastuma erilisse riietusse jne.” 

Kui te vaatlete Skrjabini loomingulisi plaane, lastes neid läbi teatri- 
kunstiprisma, siis näete, et lõpptulemusena ei pidanud siin toimuma 
vaataja aktiivse osavõtuga etendus, vaid igasugustest juhuslikkuse- 
elementidest puhastatud, plaanipärane, eelnevalt läbirepeteeritud massi- 
aktsioon, mille osalised juba lakkasid olemast vaatajad ning 
muutusid otseselt osavõtjateks. Võrdluseks võib tuua suurte massi- 
stseenidega teatrilavastused (näiteks Reinhardtil «Kuningas Oidi- 
pus»). 

Siia jooksevad paratamatult kokku kõik katsed vaatajat kaasa haa- 
rata — vastavalt teatrikunsti põhiolemusele muutuvad nad etenduse 
(minu meelest halbadeks) kaasosalisteks, aga need tõelised vaatajad, 
kes tulevad etendusele ilma eelneva ettevalmistuseta, jäävad eelkõige 
ikkagi pealtvaatajateks, st vastuvõtjateks. Seesugune vaatajate kui 
koguduse osavõtt, millest unistavad sotsialistliku teatri ideoloogid, on 
võimalik mitte teatris, vaid rahvapidustustel, millele suuremal või vähemal 
määral on omane ka teatraalne element. 

Ega asjatult unista N. Jevreinov juba ammu elu teatralisee- 
rimisest.”* Ja kui praegu on saabunud tõeliste rahvalike pidustuste, 
karnevalide, vabade ja rõõmuküllaste mängude aeg, siis meie, teatritegi- 
jad, oleme muidugi esimestena valmis neid tervitama ja kaasa aitama — 
niipalju, kui neil on kokkupuutepunkte meie paljutahulise kunstiga. 

Kuid me peame kindlalt teadma, et teatri kui suveräänse, spetsiifilise 
kunsti teed kulgevad hoopis teisel tasandil ja teistes loomesfäärides. 

Need on teatri teatraliseerimise teed. 

Seda peavad lõpuks taipama ka kogudusliku ühtsuse ideoloogid, kes 
rajavad teatrile oma pettelootusi. 


Tõsi, publiku roll teatris erineb sellest, mis tal on teiste kunstide 


!? Vaataja ja osalise probleemi kohta, müsteeriumist, nagu sellest mõtles Skrjabin, vt ka 
B. Sletseri sissejuhatust: «Pyccxme*nponnnen» 1. 6, M., n3a. M. 4 C. CaÕANIHHKOBEIX, 
1919, erp. 97—247. 

Vt H. H. Espennos, Tearp, kak Takosofi, 1912, crp. 27—67. 


Alice Koonen Phaedrana Racine'i samanimelisest tragöödiast, 1922. 


Kleopatra — Alice Koonen, «Egiptuse ööd»'G. Shaw', W. Shakespeare'i ja A. Puškini teoste 
põhjal), 1935. 


Racine'i «Phaedra» Kammerteatris A. Tairovi lavastuses. Aleksandr Vesnini lavakujunduse 
makett, 1922. 


Phaedra kostüümi kavand (kunstnik Aleksandr Vesnin), 1922. 

vastuvõtul, ja ilmselt see asjaolu viibki kiusatusse, kutsudes kogudus- 
likkuse ideolooge suunama oma pilku teatrile. Kuid nagu me kohe näeme, 
lähtub see roll ka erandlikest põhjustest, mis on seotud teatrikunsti 
erilise iseloomuga. 

Igas teises kunstis võtab vaataja teose vastu juba tegelikult pärast 
seda, kui loominguline protsess on lõppenud, kui teos on eraldunud oma 
loojast ja muutunud iseseisvaks kunstiilminguks. a 

Nii näeb publik maalikunstis valmis pilti ja tegelikult pole tal asja 
ei kunstniku ega ka loomingulise protsessiga, skulptuuris näeb ta valmis 
kuju; arhitektuuris — lõpetatud pühakoda või paleed jne. Ning ainult 
teatris viibib vaataja näitleja vahetu loomingu juures, olles kogu etenduse 
[kujunemise] loomingulise protsessi tunnistajaks. 

Ja nimelt see, et mainitud eripära tõttu on teater seatud erandlikku 
olukorda, et tema teosed justkui sünniksid eesriide avanedes ja lakkaksid 
olemast selle sulgudes, et nad nagu vajaksid oma olemasoluks vaataja 
juuresolekut loomeprotsessi ajal, aga mitte pärast selle lõppu, just see 
annabki võimaluse omistada teatrivaatajale eriline roll, võrreldes teiste 
kunstide publikuga. 

Kuid siin peitub ilmne arusaamatus, mis saab selgeks, kui te sügava- 
malt tungite välise fakti petlikku näivusse. 

Te teate ju suurepäraselt, et kui etendus jõuab vaatajani, on teatris 
loominguline töö sisuliselt juba lõppenud. 

Te teate ka, missugustest eelnenud töödest lavastuse loomeprotsess 
koosneb — stsenaariumi, lavakujude, lavastuse atmosfääri, tema rütmi 
otsingud; hulk grimmi-, kostüümi-, valguse- ning montaažiproove, mis 
kestavad teatava aja, kuni pole lõppenud kogu teatri kollektiivne loomin- 
guline töö. 

Ja seetõttu, kui üht või teist lavastust näidatakse publikule, kujutab 
see etendus endast kindlasti juba valmis, monoliitset, iseseisvat kunsti- 
teost. 

Erinevus teistest kunstidest seisneb vaid selles, et teatrikunst, tänu 
oma ainesele ja dünaamilisele olemusele, on mõistetav mitte staatikas, 
vaid üksnes dünaamikas, kus etenduse tegevuslikust leegist süttinud 
vorm sünnitab tingimata teise, uue sünni nimel juba ette hukkumisele 
määratud vormi, ja selleks, et end ilmutada, vajab ta vaatajat 
kohe, oma dünaamilise avanemise hetkel, aga mitte 
pärast seda. 

Järelikult ka siin nagu teisteski kunstides võtab vaataja vastu 
juba loodud kunstiteose, kuid sellise kunstiteose, mis välje n- 
dab end teistest erinevas vormis —dünaanilises, mitte 
staatilises vormis. 

Ekslik on ka arvata, et ilma vaatajateta läheb teatrilooming kaduma, 
et vaataja annab näitlejale hädavajaliku impulsi. 

Me kõik teame, et tööprotsessis esineb mõnikord niivõrd haaravaid 
proove, millega hiljem pole võrreldav ükski etendus. 

Ka etendus ise ei lakka vaatajateta sugugi olemast kunstinähtus, nii 
nagu ei lakka olemast skulptori suurepärane teos, kui ta hoiab seda luku 
taga. 

Ja ainult teatrikunsti alusmaterjali erilised omadused — inim- 
keha kaduvus ning kiire läbipõlemine — seavad talle erilised piirid ajas, 
tänu millele lõpetatud lavateos, kui ta ei taha jääda tundmatuks, peab 
end ilmutama vaatajale kohe, aga mitte aastate pärast. Kuid vaatajalt 
ei vaja ta aktiivselt loomingulist, vaid vastuvõtvat osa. 


14 Bee muidugi ei tähenda, et etendustel näitleja kordaks vaid mehaaniliselt juba valmis 
kuju. Ei, tema elukutse needus ja rõõm on selles, et ta igal etendusel loob taas oma liigagi 
kaduvlikke vorme. Ent see protsess ei kuulu enam loovkunstide, vaid interpreteeriva 
kunsti valdkonda. — A4.T. 


Ja kui asi nii, siis tuleb vaatajale eraldada teatris sama roll, mis teis- 
teski iseväärtusega kunstides. 


Ta peab olema vaataja, mitte tegutseja. 

Seetõttu tuleb nüüd ja igaveseks loobuda kõigist restauratsioonikatse- 
test, millega härrad «novaatorid» on viimasel ajal täitnud kaasaegse 
teatri. 

Sillad üle orkestriruumi, grimeeritud näitlejate jooksmise ridade vahel 
ja väljumised lavalt publiku hulka ei tekita lava ja saali ühtsust, 
vaid mõttetust ja kaost. 

Õnneks jääb vaataja taktitundeliselt ikkagi vaatajaks, aga teatraalselt 
riietatud ja grimeeritud statistid, ilmudes publiku hulka, lihtsalt teota- 
vad teatri nime, muutes etenduse kunstikaugeks korralageduseks. 

Niisiis, elagu ramp! 

Elagu ramp, mis eraldab lava vaatesaalist, sest lava — see on keeruline 
ja raske klaviatuur, mida valdab ainult meisternäitleja, aga vaatesaal 
on amfiteater, mis määratud näitleja kunsti vastuvõtvale 
pealtvaatajale. 

Eraldada vaatajale teine koht, muuta lava «madalaks altarikünniseks», 
millele, nagu kirjutab Meierhold, «on nii kerge ekstaasis tõusta, et liituda 
teenistusega» '° tähendab pika arengutee jooksul saavutatud eneseküllase, 
iseväärtusega spetsiifilise kunsti tasemest loobumist. 

Kuid kuulutades «elagu ramp!», ei taha ma muidugi öelda, et mulle 
on vastuvõetav kaasaegne tegelik ramp tema lameda valgusega, et ma 
oleksin rahul selle lavakarbiga, kus tänu teatrihoonete traditsioonilisele 
arhitektuurile sageli hukkuvad suurepärased ja julged kavatsused. 

Muidugi, nii see ei ole. 

Seoses lavaruumi uue ehitusega tuleb ümber ehitada ka kogu teatri- 
hoone. Vastavad katselised eeltööd on meil juba alanud. 

Kuid missugused ka ei oleks ümberkorraldused teatrihoones, see nä h- 
tamatu ramp, millest mina räägin, peab tingimata jääma, sest mitte 
selleks ei püstitanud me teatri teatraliseerimise ja näitlejakunsti iseväär- 
tustumise loosungit ega vabastanud end maalikunsti ja kirjanduse 
ikkest, et langeda vaatesaali ikke alla. 

Kuid millise osa teatris ma jätan sellisel juhul vaatajale? 

Mina muidugi ei taha, et ta võtaks teatrit kui elu. 

Sellest pole mõtet rääkidagi, kuid ma ei taha ka seda, et vaataja, nagu 
endale vasturääkivalt kirjutab Meierhold, «mitte minutikski ei unustaks, 
et tema ees on näitleja, kes mängib.» '* 

Ei, mul ei ole mingit soovi sarnaneda hoffmanliku kõrgetasemelise 
masinistiga, kes sihikindlalt virutab vaatajale vastu pead, niipea kui too 
unustab, et ta on teatris. 

Vaataja ei tohi küll aktiivselt osaleda etenduses, kuid ta peab seda 
loominguliselt vastu võtma, ja kui ta teatrikunsti poolt äratatud 
fantaasia tiibadel kandub välja teatri seinte vahelt, siis ma soovin talle 
vaimustusega head teed. 

Ma tahan ainult, et lendavaks võluvaibaks sellel imelisel teekonnal 
oleks talle näitleja suurepärane kunst, mitte aga muinasjutu- 
lise ilupildi või võlulaterna illusoorne pettus, mis on tõelisele teatrikuns- 
tile niisama võõras kui pettus meie kõigi töös ja elus. 


Tõlkinud 
VEIKO JÜRISSON 


15 Vt Be. Meüepxonezn. «Tearp. Kuura 0 HoBom Tearpe», erp. 171. 
16 Kuidas ta võib siis «ekstaasis tõusta (...), et liituda teenistusega»? — A4.T. 

Aleksandra Ekster. Lavakujundus Shakespeare'i «Romeo ja Julia» etendusele Moskva Kammerteatris. 19 

Lev Tolstoi ja «Lev Tolstoi» 


“LEV TOLSTOI». Stsenarist ja režissöör Sergei 
Gerassimov, operaator Sergei Filippov, kunstni- 
kud Aleksandr Popov ja Miloš Kalina, helilooja 
Pavel Tšekalov (Liszti, Chopini, Tanejevi ja Rah- 
maninovi muusika). Osades: Sergei Gerassimov 
(Lev Tolstoi), Tamara Makarova (Sofia Andre- 
jevna), Bokivoj Navrätil (Dušan Makovick$), 
Aleksei Petrenko (Vladimir Tšertkov) jt. Värvi- 
line. 1. jagu 2255 m (8 osa), 2. jagu 2378 m 
(9 osa). M. Gorki nimeline Laste- ja Noorsoofil- 
mide Keskstuudio (NSVL) ja filmistuudio +«Ko- 
liba» (Tšehhoslovakkia), 1984. 


LEV TOLSTOI viimase eluperioodi 
mõtestamine ja filmikeele abil vahenda- 
mine leiab aset küllaltki ambivalentses 
situatsioonis. Muidugi on Tolstoid kooli- 
lektüüri kuuluva klassikuna põhjalikult 
uuritud. Lugeja käsutuses on kroonikad, 
mis fikseerivad kirjaniku elu lausa päe- 
vade kaupa. Kuid fikseerimine ei ole 
veel interpreteerimine. Kuigi 1870. aas- 
tate lõpuni (« Anna Karenina» ilmumise- 
ni) on meil kasutada B. Eichenbaumi hu- 
vitavad ja pädevad käsitlused, deklaree- 
ris teenekas Tolstoi uurija J. Kupreja- 
nova alles hiljuti seoses uuemate uuri- 
mustega, et isegi parimad nende seast ei 
suuda näiteks «Sõda ja rahu» vaadelda 
tervikliku kunstiteosena, ikka otsitakse 
vastuolu kirjaniku ja mõtleja, teose ja 
filosoofia vahel.' Ikka veel on uurimus- 
tes ja õpikutes vulgaarsotsilogismi, ikka 
veel oskab iga koolipoiss öelda, milles 
seisnevad Tolstoi vastuolud ja eksimused. 
Põhjus peitub ilmselt võõrdumises alg- 
allikate lugemisest, oma suhtumise ku- 
jundamisest. 

Pimesi usutakse autoriteetseid vahen- 
dajaid. Nii on ka Lenini üldtuntud artik- 
lid Tolstoist leidnud lihtsustavat ja isegi 
väära mõistmist. Lenin imetles Tolstoid 
ja kritiseeris tolstoilust. Ta lähtus seisu- 
kohast, et kirjaniku elu ja loomingut 


+ E. KynpesnmoBa. O npoõneMaTuKe HK XaHpo- 
go mpupone pomama JI. Toncroro +«Boitma m 
Mup». — +Pycckaa ünreparypa». 1985, M 1, 
e. 172. 

tuleb 1880. aastate algusest alates vaa- 
delda ajastu vastuolude taustal, st vas- 
tandades inimese ja ühiskonna, mitte 
inimese erinevad poolused. Ajaloolis- 
sotsioloogilist hoidis Lenin lahus psüh- 
holoogilisest. Seda mõistis B. Eichen- 
baum: «Niisiis on Tolstoi vastuolud ja 
neist tingitud pidev muutumine (kui 
üha uued ja uued katsed neist vastuolu- 
dest üle saada ja «elu sõlm» lõplikult 
lahti harutada) ajaloo, aga mitte 
psühholoogia fakt ja uurida tuleb neid 
järelikult ajalooliselt seisukohalt.»* Sa- 
mas lisas Eichenbaum, et Tolstoi muu- 
tumises peegeldub visa ja jonnakas jär- 
jekindlus, mitte teadmatus ja mõttesega- 
dus. Ei isiksuse ega loomingu olemus 
ole taandatav eksisteerimisvõimalustele. 
Terviklik on isiksus oma otsingute ja 
pettumistega, terviklik on loomingumee- 
tod oma keeruka retseptsiooniga luge- 
jate, kriitikute ja tulevaste põlvede tead- 
vuses. 

«Lev Tolstoi» stsenaristi ja režissööri 
käsutuses oli rikkalikult uusi fakte ja 
faktiseletusi: täiendatud ja uute kom- 
mentaaridega on viimasel kümnendil 
ilmunud kirjaniku kaasaegsete mälestu- 
sed,* naise* ja tütre” päevikud, ihuarst 
D. Makovicky päevikute mammutvälja- 
anne“, lisaks publikatsioonid perioodi- 
kas. Fakte oli palju, interpretatsioone 
vähe. Näiteks pani D. Makovicky kiretu 
kroonikuna kirja Tolstoi perekonnadraa- 
ma, säilitas vasturääkivused asjaosaliste 
sõnades ja tegudes, mis teeb üldistami- 
se õige raskeks. Ja sellest akadeemili- 
sest väljaandest kirjutav kriitik oli sun- 
nitud kurtma, et nii väärikas publikat- 


?B,. Düxemõaym. O npoae. J1., 1969, c. 27. 
3 JL H. Toncrof B BOCNOMHHAHHAX COBPEMEH- 
nuxos. B 2-x TT. M., 1978. 

*C. Toncraa. Jnesnnxu. B 2-x 77. M., 1978. 


?T. Cyxormaa-Toncras. Jlnesnnxk. M., 
1979. 

* Y. Tozncroro. 1904—1910. +«Acnononauckne 
sanmekn» JI. II. Maxosnukoro, — JIHTeparypuoe 


nacnencTso. T. 90. B 4-x ru. M., 1979. 

sioonis puudub täiesti tervikuloomeks 
hädavajalik selgitav sissejuhatus.” Fak- 
tid on kommenteeritud, interpreteeri- 
tud mitte. 

Eeltööna S. Gerassimovi filmile võib 
vaadelda ka 1978. aastal valminud ja 
V. Šklovski kommenteeritud dokumen- 
taalset teleseriaali, milles lisaks Tolstoi- 
ga seotud paikadele anti põhjalik üle- 
vaade ka Tolstoid jäädvustanud krooni- 
kafilmidest. Muidugi kergendas samuti 
tööd L. Anninski uurimus Tolstoi elu 
ja loomingu filmilindile jäädvustamise 
ajaloost.” Faktoloogiline eeltöö stsenaa- 
riumi kirjutamiseks ja filmi tegemi- 
seks oli teadlaste poolt tehtud. Jäi üle 
luua tervikkujutlus kirjaniku elust kuns- 
titeose vormis. Sellisest kunstiteosest 
unistas kaua S. Bondartšuk*, kes näitleja- 
na ja režissöörina Tolstoid õige põhjali- 
kult tunneb. Ära tegi selle alles hiljuti 
Peeter I-st käsitleva pseudoajaloolise 
teosega maha saanud $S. Gerassimov. 
«Peetri noorus» ja «Suurte tegude al- 
gus» sundisid ka uut filmi vastu võtma 
eelarvamusega. Nüüd on «Lev Tolstoi» 
nähtud, L. Anninski retsensioon eesti 
keeleski loetud" ja võib tema üle pisut 
põhjalikumalt arutleda. 


SERGEI GERASSIMOV rõhutab raa- 
matus «Filmirežissööri kasvatamine» 
kirjanduse erilist osa filmikunsti aren- 
gus ning seab sõnalise kujundi plastili- 
sest kõrgemale.'' Sel taustal on päris 
loomulik, et ta peab oma töödest kõige 
kallimaks stsenaariume, tööd sõnaga, 
ning on õnnetu, et sõnast filmis nii palju 
kaduma läheb.'* Ajalehele «Sovetskaja 
Kultura» antud intervjuus eristab Geras- 
simov filmikunstis kaht tendentsi, plas- 
tilist ja kirjanduslikku, deklareerides, 
et on ise «raevukas kirjandusliku ten- 
dentsi pooldaja, raevukas!» '* Tõesti, ei 


"A. linbmanm. Jles Toncrof rnasamu COB- 
pemeggunko8s. — +«Bornpoceti Jureparypti* 1980, 
Ni 11, c. 227. 

* JI. Amumnerkuä. Jles Toncroli H KHHEMATO- 
rpadb. M., 1980. 

” C. Boggzapuyr. ?Kenanne uyna. M., 1981, 
c. 187. 

* L. Anninski. Jasnaja Poljana. Astapovo. 
Igavik. — «Sirp ja Vasar» 15. III 1985, lk 16. 
"C. Tepacmmos. Bocnwrakne KHHOPE:KHC- 
cepa. M., 1978, c. 141, 144. 

" C. Tepacmmos. Toukn oTauera. — +Jinre- 
parypuaa rasera» 2. V 1984. 

"” C. Tepacnmos: Ilyre x Jissy TONCTOMy. — 


28 «CoBeTcKAA Kyiibetypa+ 18. VIII 1984, c. 4—5. 


meenu ühtki Gerassimovi filmi, kus fil- 
mikeel oleks loomulikust keelest täht- 
sam olnud. Tahtmatult tuleb sellega seo- 
ses meelde G. Tovstonogovi väide, et 
teatrirežissööride tüüpiliseks haiguseks 
on kirjandusliku mõtlemise prevaleeri- 
mine plastilise, teatrivahenditega mõtle- 
mise üle, võimetus kirjanduslikku ku- 
jundit plastilisse üle kanda.“ Siit tekib 
filmikeeleline ebaühtlus, mis lubabki 
kriitikul väita, et «filmi «Lev Tolstoi» 
võib vaadelda tegelase sisemaailma tun- 
gimise tuntud võtete antoloogiana».'” 


BIOGRAAFIA kirjutamine romaani, 
stsenaariumi või kroonika vormis nõuab 
alati paljude teoreetilist laadi problee- 
mide lahendamist. Interpreteerimata 
faktide jada võib elulugu samavõrd 
moonutada, kui mingi ühe külje ülemää- 
rane rõhutamine, n-ö üleinterpreteeri- 
mine. Kahe äärmuse vahele jääv prob- 
lemaatika jaguneb tinglikult üldteoree- 
tiliseks, žanriliseks ja isikuliseks. 

Üldteoreetilises plaanis on biograafia 
jäädvustamise raskused võrreldavad kee- 
le ja kõne vahekorraga. Keele mõistmi- 
seks aitab sõnavara ja süntaksireeglite 
tundmisest, seega üldteadmistest. Kõne 
mõistmine aga eeldab individuaalse kõ- 
nemaneeri, sõnade tähendusnihete mõist- 
mist, seega eriteadmisi. Sõnastiku ja 
kooligrammatika abil on ju väga raske 
mõista suulist kõnet, samuti tekste, eriti 
luulet. Sõnastikus ja tekstis antud tä- 
hendused võivad õige oluliselt erineda. 
Unustada ei maksa sedagi asjaolu, et 
keel on üks, aga kõnevariante tohutu 
hulk. 

Nii on ka Tolstoil vaid üks elu, 
mis on biograafide ja teadlaste poolt 
mitmeks eluks (elulooks) lahutatud. See- 
juures kõige lihtsamad skeemid vastan- 
davad mõtleja eluloo kirjaniku omale 
või vana Tolstoi noorele, kusjuures neid 
lahutamas nähakse 1880. aastate «krii- 
si». Antud juhul ei ole põhimõttelist 
erinevust, kas need elud kulgevad paral- 
leelselt (üksteisega võideldes) või on te- 
gemist erinevate elude vaheldumisega. 


jga elu eraldi dokumenteeritult esitada 


"“T. TOBCTOHOTOB. Ö KPHTEPHAX AKTEPCKOrO 
H PerKHCCEPCKOTO AAPOBAHHA. — XyAO:xecTBeHHOE 
TBOpuecTBo. Borpocki KOMIJNEKCHO[O H3YAEHHA. 
1983. J1., 1983, c. 176. 

'" T. MacnoscKmwiä. OTKPHT- Toscroro. — 
«Heryccrso kuHo» 1984, Nr 12, c. 25. 


ei ole eriti raske. Raske on neid tervikuks 
ühendada, ühe elu eri külgedena vaa- 
delda. J. Lotman ongi biograafiliste 
teoste puhul pidanud kõige tähtsamaks 
isiksuse psühholoogilise struktuuri tu- 
vastamist ja nimetatud psühholoogilise 
tõepärasuse saladuseks oskust esile tuua 
erinevate elude vastastikune seotus ja 
paratamatus." 

Muidugi ei tohi psühholoogilist tõepä- 
rasust liialt lahutada ajaloolisest. Ka 
kõige ainulaadsem isiksus on ikka oma 
ajastu laps, tema mõtted, emotsioonid 
ja käitumine on paratamatus (negatiiv- 
ses või positsiivses) seoses oma ajaga, 
st psühholoogiline on ühtlasi ajalooline. 
Kindlasti tuleb nõustuda kuulsa poolaka 
J. Slawifskiga”, kelle arvates saab pä- 
devast biograafilisest teosest rääkida 
vaid üldise ja üksiku, keele ja kõne koos- 
luse nägemise korral. Biograafia keele 
põhitunnusteks on tema arvates tervik- 
likkus, süsteemsus ja potentsiaalsus. 
Nende tunnuste aluseks aga on tüüpi- 
lisus, isiksuse üldine elustrateegia, suur 
ajalooline aeg, legendaarsus, instrumen- 
taalsus. Biograafia kõne(de) tunnusteks 
on elemendilisus, konkreetsus, partiku- 
laarsus (osalisus), diakroonilisus. Alu- 
seks on siin individuaalsus, üksiksünd- 
mused, väike ajalooline aeg, dokumen- 
taalsus, karakteersus. 


Nende kahe külje eristamine on tähtis 
mitte ainult eluloo kirjapanekul, vaid ka 
faktidesse suhtumisel. Mida intiimsem 
on allikmaterjal, seda raskemini on ta 
loetav. Naiivsest otsemõistmisest on pal- 
ju kurioosumeid sündinud. Isoleeritud 
kirjarida või päevikukatke muutub allik- 
materjaliks alles siis, kui on teada kir- 
jutaja suhtumine adressaati, oma päevi- 
kusse või sündmusesse. Tolstoi puhul 
on see keeruline probleem, sest tavalise 
päeviku kõrval pidas ta veel «Päevikut 
iseendale». Nii et fakti- või emotsiooni- 
tõde on tihti Vägagi hüpoteetiline 
mõiste. 

Žanrilises plaanis tuleb viidatud po- 
laarsuste taustal kõigepealt sedastada 
kahe põhilise biograafiaskeemi olemas- 


15 J0. Jormanm. Buorpabusi — 2xuweoe MHIO. — 
«Hosstii mup+ 1985, Ne 2, c. 236. 

WJ. Stawifski. Mysli na temat: biografia 
pisarza jako jednostka procesu historycznolite- 


rackiego. — Rmt: Biografia-geografia-kultura 
literacka. Wrocžlaw-Warszawa-Krakõw-Gdansk, 
1975, s. 21. 


olu. Üks lähtub tüüpilisest: ... sündis 
tüüpilises ... perekonnas, sai tüüpilise 
hariduse jne. Teine on imelaste biograa- 
fia: juba varases lapsepõlves... Tols- 
toid on mõlemale liistule tõmmatud. 
Kahe põhiskeemi kõrval väärib mai- 
nimist veel arengu probleem. Suurmees- 
te puhul on ju lõpp ikka reaalsem kui 
algus'* ja nii kipuvad biograafid noorele 
vurrudega mehele halli käharat habet 
juurde mõtlema. 80-aastane Tolstoi saab 
võtmeks 20- ja 40-aastasele Tolstoile. 
Sellega seoses on eriti ohtlikud need 
elulood, mis jäädvustavad ainult ühe 
eluetapi. Eluloo autor ja ka vaatajad- 
lugejad kalduvad sellistel juhtudel ikka 
iseseivaid üldistusi tegema. Vana ja 
noore Tolstoi vastandusele rajatud ver- 
sioonides aga rõhutatakse nii tugevasti 
neid lahutava nn kriisi tähtsust, et vana 
Tolstoi jääb täiesti ilma oma juurtest. 
Gerassimovi versioon lähtub just sel- 
lisest käsitlusest. Tolstoi arengu järje- 
pidevust film ei tõesta, temas puudub 
loomingu aspekt. Inimene on lahutatud 
oma loomingust ainult sel kaalutlusel, 
et vana Tolstoi ise oma varasemat loo- 
mingut eitas. Filmis me näeme seda õnd- 
sat vanameest, eluõpetajat ja tõeotsijat, 
kelle kujutamise eest B. Eichenbaum ju- 
ba aastakümneid tagasi hoiatas." 
Isikuline aspekt eeldab vähemalt 
loomingulise kreedo ja isiklikku eluloos- 
se suhtumise mõistmist. Kirjandusloos 
eristatakse tee- ja positsioonikirjanikke. 
Positsioonikirjanikke iseloomustab sta- 
biilsus, põhimõtete muutumatus (Dosto- 
jevski, Tšehhov), teekirjanikke aga pidev 
muutumine ja selle muutumise teadvus- 
tamine (Gogol, Tolstoi). Esimeste areng 
kulgeb pidevalt ja ühtlaselt, enesejaatu- 
se kaudu. Teiste areng on sama järje- 
pidev, kuid lähtub eneseeitusest. Just 
viimaste elulugusid on erakordselt raske 
jäädvustada, sest lummanma jääb inimese 
enda eitav suhtumine mingisse eluperioo- 
di, järjepidevus asendub vastuoluga. 
Romaanis «Ülestõusmine» (1899) on 
Tolstoi ise selle probleemi lahendanud: 
«Üks kõige tavalisemaid eelarvamusi on 
see, et igal inimesel on kindlapiirilised 
omadused, et inimene on kuri, hea, tark, 
rumal, energiline, apaatne jne. Kuid 
inimesed ei ole niisugused. Me võime 


“J.-P. Sartre. Sõnad. Tln., 1965, Ik 120. 
"B. Jüxenõaym.O npose. J1., 1969, c. 85. 

inimese kohta öelda, et ta on enam hea 
kui kuri, enam tark kui rumal, enam 
energiline kui apaatne, ja vastupidi; 
kuid on ebaõige, kui me ühe inimese 
kohta ütleme, et ta on hea või tark, teise 
kohta aga, et ta on kuri või rumal. Aga 
me jaotame inimesi alati niimoodi. Ning 
see ei ole õige. Inimesed on nagu jõed: 
vesi on kõigis ühesugune ning kõikjal 
üks ja sama, kuid iga jõgi on kohati 
kitsas, kohati kiire, kohati lai, kohati 
vaikne, kohati puhas, kohati külm, ko- 
hati mudane, kohati soe. Nii on ka ini- 
mesed. Iga inimene kannab endas kõigi 
inimlikkude omaduste algidusid ja ilmu- 
tab vahel ühtesid, vahel teisi ning sage- 
dasti tuleb ette, et ta pole hoopiski enda 
sarnane, jäädes siiski samal ajal üheks 
ja samaks isikuks.» 

See inimese voolamine ongi Tolstoi 
tloomingumeetodi, tema hinge dialektika 
aluseks. Kuid voolavust on juba noor 
Tolstoi kujutanud eelkõige staatiliste 


seisundite summana. See on võrreldav 
kreeka filosoofi Zenoni apooriaga lenda- 
vast noolest, mis tegelikult püsib paigal, 
st tema lend on paigalseisude summa. 

Võimatus luua inimese arengudünaa- 
mikat jäädvustavat kirjutamismaneeri, 
millest Tolstoi korduvalt unistas, pee- 
geldus ka ta eluloo fikseerimise viisis. 
Ta ei suutnud kirja panna sidusat auto- 
biograafiat, asendades selle üksikute 
meenutuskatketega. Seejuures on Tolstoi 
alati väga pihtimuslik kirjanik olnud 
ning oma tegelasteski isiklikke omadusi 
jäädvustanud. Nii näiteks on Gerassi- 
movi filmi konsultant V. Lakšin põhjen- 
datult autori ära tundnud Pierre'i ise- 
loomutuses (pehmuses), Andrei kuul- 
susejanus «Sõjas ja rahus», Levini elu- 
mõtteotsinguis «Anna Kareninas», kus 
nimelgi oma osa etendada. Kitsamas 
sõprade ringis hüüti Tolstoid Ljoviniks, 


Sergei Gerassimov nimiosas. 


Lev Tolstoi». 


Lev Tolstoi posti läbi vaatamas. Kotšetõ, 19. mai 
1910. 


V. Tšertkovi foto 


samuti hääldas ta ise oma romaani tege- 
last.” «Ülestõusmisest» võetud tsitaat 
on aga seotud Nehljudoviga, kes jätkab 
seda autorlike tegelaste galeriid. Tolstoi- 
le lähemale jõuamegi siis, kui suudame 
mõista, et elu, looming ja autobiograa- 
fia on ühe nähtuse eri küljed ja et voola- 
vuse printsiip loomingus on sama tähtis 
ka isikliku elu mõtestamisel. Endasse 
suhtumise kindlakstegemine ongi oluli- 
sim, sest autobiograafia tähendust tuleb 
otsida väljaspool tõde ja valet.“ Üks 
Tolstoi eeskujusid, J.-J. Rousseau, on 
J. Starobinski arvates oma «Pihtimu- 
ses» vaadelnud korraga enda ja terve 
inimkonna kujunemist.“* Sama teeb noor 
Tolstoi päevikus autobiograafilise tri- 
loogia kirjutamise ajal. V. Šklovski arva- 
tes liigubki ta päevikus üldinimlikult 
isikliku ja kirevuselt monotoonsuse suu- 


» B, Jaxmnnu. Buorpadwsa ruurn. M,, 
c. 386 —387. 

** G. Gusdorf. Conditions et limites de l'auto- 
biographie. Rmt: Formen der Selbstdarstellung. 
Analekten zu einer Geschichte des literarischen 
Selbstportraits. Berlin, 1956, 8. 105—123. 

2 J. Starobinski. Le Style de l'autobio- 
graphie. — «Poštigue» 1970, nr. 3, p. 265. 


1979, 


nas.* Noor Tolstoi püüab oma esikteo- 
ses «Lapsepõlv. Poisi-iga. Noorus» jääd- 
vustada liikumist ajas, kuid ei ole tule- 
musega rahul ning jätab isegi kavanda- 
tud neljanda osa kirjutamata. 
Autobiograafias tuleb paratamatult 
valitud curriculum vitae nimel paljust 
vaikida. Seepärast loobubki Tolstoi järk- 
järgult tegude ja sündmuste post factum 
kirjeldamisest, jõuab välja mälu eitami- 
seni oma tegelastes ja seejärel ka isikli- 
kus elus. Paar nädalat enne surma kirju- 
tas Tolstoi A. Tšertkovale: «Te ei suuda 
endale ette kujutada, kui hea on hingele 
kõik unustada, nagu mina unustasin. 
Andku jumal teile maitsta seda unusta- 
mise õndsust. Kui õnnistav on minevikus 
tehtut kasutades, kuid seda mäletamata, 
kõik oma jõud olevikku koondada.» Tões- 
ti, Tolstoi päevikutes, kirjades ja hiljem 
ka artiklites on näha pidevat peegel- 
pildi loomist, hetkeseisundi jälgimist. 
Teoorias on seda nimetatud autobiograa- 


+ B. Hlxnoserkmi. Maõpanmnoe B ABYX TOMAX. 
T. 2. M., 1983, c. 17. 

fia asendumiseks autoportreega.”' Üldis- 
tatud ja paratamatult nivelleeritud 
curriculum vitae asemel pakub Tolstoi 
rea individualiseeritud hetkeseisundeid, 
vahendab lugejale ja eneselegi eelkõige 
iseennast. Erinevalt Rousseau omast on 
selline ka 1880. aastate algul kirjutatud 
«Pihtimus», kus hetkeseisundi olemus on 
tähtsam selleni jõudmise teest. 


GERASSIMOV loetleb juba viidatud 
intervjuus põhjusi, mis sundisid teda 
tegema filmi Tolstoist ja just vanast 
Tolstoist: mälestused lapsepõlvekodust, 
kus Tolstoi lausa ebajumal oli; lemmik- 
teoste «Pimeduse võim» ja «Kui palju 
inimene maad vajab» kuulumine just 
viimasesse loominguperioodi; soov ära 
kasutada oma ammune väline sarnasus 
kirjanikuga ja ise peaosa mängida. Ees- 
märgiks oli luua kroonikafilm (koos 
mõnede meenutustega varasemast 
ajast): «Filmides püüdsime rekonstruee- 
rida tollased tegelikud sündmused.» 
Ka peategelaste välise sarnasuse taotle- 
mine kuulus selle juurde. Gerassimov 
lähtus Tolstoi 1880. aastate kriisi kont- 
septsioonist ja sidus selle filmis rõhuta- 
tult 1882. aasta rahvaloendusega. Režis- 


M. Beaujour. Autobiographie et autoport- 
rait — «Poetigue» 1977, nr. 32, p. 442—458. 


sööri ja stsenaristi sõnade järgi pidi 
film «vene revolutsiooni peeglist» saama 
looks targast raugast, tema olemise traa- 
gikast perekonnas ja maailmas. Tolstoid 
ennast tahtis Gerassimov kujutada hästi 
lihtsana, vaatajale lähedasena. Omaette 
eesmärgiks nimetas ta soovi rehabili- 
teerida Tolstoi naine Sofia Andrejevna, 
kellele on liiga teinud biograafid ja ka 
1912. aastal Protazanovi tehtud film 
«Suure eraku lahkumine». 
Stsenaariumi” = montaažilehtedega 
võrreldes torkab silma, et filmis on 
mõnevõrra neutraliseeritud esialgne tu- 
gev sotsioloogilisus ja sentimentaalsus. 
Et mõlemat oli palju, tõendavad alles- 
jäänud stseenid. L. Anninski viitas oma 
retsensioonis Nikolai II ja Stolõpini 
kahekõne episoodile ja nimetas seda 
võltsinguks. Kroonikafilmiga peaks tões- 
ti olema vastuolus inimeste suvaline kok- 
kuviimine ja neile kontrollimata hoia- 
kute omistamine. Võtnud näiteks M. Gor- 
ki mälestustest Capri episoodi, lisab Ge- 
rassimov Tolstoi ütlemisjulguse näita- 
miseks kahele kirjanikule veel tsaaripe- 


* C, Tepacmwmon. Jlen Toncroii. — «Heryccr- 
BO KHHO+ 1984, N: 1, c. 167—192, M 2, c. 161— 
192. 


«Lev Tolstoi». Pere lõunalauas. 


rekonna liikme suurvürst Nikolai Mih- 
hailovitši. Faktivõltsinguid on filmis 
veelgi. 

Päris filmi algul on meenutusena 
antud 1862. aasta juulis valekaebuse 
põhjal toimunud läbiotsimine Jasnaja 
Poljanas. Selles stseenis ähvardab Tolstoi 
sandarmeid püssiga. Tegelikult aga ei ol- 
nud teda läbiotsimise ajal mõisaski ning 
kogu väljamõeldise aluseks on võetud 
Tolstoi paarkümmend päeva hiljem kir- 
jutatud kiri, kus ta väidab, et oleks oma 
kirjades sorimise eest sandarmiohvitseri 
tapnud, kui oleks kohal olnud. 

Siia kuulub ka välismaa kõrvalejät- 
mine põgenemisplaanidest. Seejuures on 
ju teada, et Tolstoi tahtis ületada Vene — 
Bulgaaria piiri. 

Teiselt poolt on Gerassimov rõhuta- 
nud seda, mida L. Anninski nimetas 
«hapruseks». Meeleliigutusest märjad 
silmad on õige mitmest stseenist meel 
de jäänud, kuid taas on Gerassimov 
pidanud tegema faktilisi pisimoonutusi. 
Iseloomulik on kodunt põgenemine, mis 
on D. Makovicky poolt korralikult doku- 
menteeritud. Makovicky versioonis ära- 
tas Tolstoi ta 28. oktoobril 1910. aastal 
kell 3 öösel ja teatas lühidalt oma ihu- 
arstile: «Ma otsustasin ära sõita. Teie 
sõidate minuga kaasa.» Rahulolematuna 


tuli Tolstoi teda veel teist korda kiirus- 
tama. Tolstoi pulss lõi 100 (Makovicky 
märkmete 4. kd, lk 397). Stsenaariumis 
(ja ka filmis) on situatsiooni pehmenda- 
tud, Tolstoi tuleb Makovickylt küsima, 
kas see on nõus temaga kaasa sõitma, 
ja saab vastuseks: «Muidugi, muidugi, 
aga kuhu?» 

Sama versiooni teenistuses on ka su- 
rija viimased sõnad. Montaažilehel on 
kirjas: «Ma armastan väga... väga... 
näed ma tahtsin...» Tegelikkuses nägi 
see fraas D. Makovicky andmetel pisut 
teisiti välja: «Serjoža... tõde... ma 
armastan väga, ma armastan kõiki...» 
(Ik 430). Kuid need ei ole viimased sõ- 
nad. Jätkakem D. Makovicky päeviku 
sirvimist. Sama päeva (6. novembri) 
hilisõhtul on arst kirja pannud: ««Kui 
raske on surra! Tuleb jumakartlikult 
elada.» Kuidas küll L. N. karjus, kuidas 
viskles, hingeldas! «Ma lähen kuskile, 
et keegi ei segaks (või leiaks)... Jätke 
mind rahule... On vaja põgeneda, on 


vaja kuskile põgeneda...»» (lk 431). 


Need jäid Tolstoi viimasteks sõnadeks. 
Järgmisel hommikul kell 5.20 lasti mee- 
lemärkusetu Tolstoi juurde esmakord- 
selt ta naine, kes sai õiguse istuda kol- 
me sammu kaugusele voodist, lapsed 


Tamara Mahur t N 


fiw Tolstajana. 
"” 


valmis teda takistama voodile lähene- 
misel Tolstoi toibumise korral. Kuid 
toibumist ei tulnud, 6.05 tuli surm. 
Gerassimov on läinud pooltõe teed, kroo- 
nikafilmi luues ei ole ta küllalt järje- 
kindel olnud. Sama tuleb ütelda ka seoses 
tegelaste välimusega. Ühelt poolt räägib 
Gerassimov intervjuus kataloogist, mil- 
les on sadu fotosid Tolstoid ümbritse- 
nud inimestest. Sarnasus prototüüpidega 
torkab tõepoolest silma isegi teisejär- 
gulistes tegelastes. Teiselt poolt aga eri- 
neb prototüübist oluliselt Sofia Andre- 
jevna, keda mängib režissööri naine 
T. Makarova. Ta mängib suurepäraselt, 
kuid taas on järjekindlalt realiseerimata 
lähteprintsiip. Ka Gerassimovi enda 
mängu ja head grimmi on kiidetud, kuid 
kinosaalis istudes ja selle sarnasuse üle 
mõtteid mõlgutades tuli mulle meelde 
üks korduv motiiv täiesti erinevate ini- 
meste memuaarides. Nimelt meenutavad 
ükski kord Tolstoid näinud inimesed 
tema säravaid silmi ja selget pilku ja on 
hiljem pettunud, vaadates maale, kus 
kogu tolstoilikkus on koondatud habe- 
messe. Ka filmis torkab silma eelkõige 
habe, sest miimika on tänu grimmile 
minimaalne, silmad aga pääsevad kesk- 
plaanis, milles Tolstoid põhiliselt ekspo- 
neeritakse, raskesti mõjule. 

Kahjuks tuleb ka kunstilises teostu- 
ses tõdeda sama järjekindlusetust. Geras- 
simov pole välja kujundanud oma keelt. 
Stsenaariumis ta tahtis luua mõned 
sümboolsed stseenid unenägude abil, 
kuid filmis neid ei ole. Realiseerimata 
on ka kroonikafilmi idee. Tuleb nõustu- 
da kriitikuga, kes väidab, et kumbki 
filmi kahest seeriast ei ole kroonika, 
kuigi teine seeria läheneb sellele vähe- 
malt vormilt. Vaataja jaoks selgitama- 
ta suhted tegelaste ja sündmuste vahel, 
süžeeliini rabedus, eriti alguses, loovad 
olukorra, kus vaataja mõistmirõõm asen- 
dub äratundmisrõõmuga. Kas see rõõm 
on kaheseerialise filmi jaoks küllaldane, 
on iseküsimus. G. Maslovski sõnadest 
paistab küll rahulolu, kui ta väidab, et 
Gerassimov «näitas meile Tolstoid sel- 
le sõna otseses tähenduses» 
(lk 34). Näitas rohkem kui arvas! Esi- 
mene seeria («Unetus») tundus kuulde- 
filmina, kus peaaegu liikumatu ja vai- 

34 «Hcrkycerso kuHo» 1984, Ne 12, c. 27. 


kiva kirjaniku pilti saadab kaadritagune 
hääl, «mõttehääl». Teine seeria («Lah- 
kumine») on tehtud küllalt monotoonse 
vaatefilmina, kus peaaegu kõik on sõ- 
nadetagi selge. Filmil võib olla palju 
vigu, kuid ta peab täitma oma põhi- 
ülesande — eksisteerima vaataja jaoks. 
Mina siiski ei suutnud välja mõtelda, 
kellele on Gerassimov oma filmi adres- 
seerinud. Laiatarbekaup ta ju ei ole ja 
vähene publikumenu ka tõestas seda. 

Kaks suurt puudust on sellel ekraani- 
tööl: ta ei moodusta filmikunstlist ter- 
vikut ja esitab Tolstoi elu liiga ühekülg- 
ses ja kohati isegi tendentslikus valgu- 
ses. Filmi vooruseks on aga suur inim- 
likkus, tunnete ja mõtete usutavus, kuigi 
selle seos Tolstoiga on liiga habras. Sel- 
lele vaatamata on film kindlasti etapi- 
line, sest kujutab endast siiski tõsist 
katset läheneda Tolstoi mõtlemisstiilile 
ja loomingumeetodile filmikunsti vahen- 
ditega. Tolstoi portreteeris enda oma 
teostes, artiklites, päevikus ja kirjades. 
Gerassimov eksponeerib filmis samuti 
portreed, tõsi küll, rohkem isiku kui 
isiksuse portreed. Kuid huvitav ja õpet- 
lik on film ka sellisena. 


TOLSTOI eluloost toob Gerassimov 
esile eelkõige perekonna lagunemise loo 
ja Tolstoi eetilise õpetuse, milles rõhu- 
tab vastuolu sõnade ja tegude vahel. 
Film algab Sofia Tolstaja kurtmisega: 
«Jumal! Mis olen ma talle teinud. Olen 
talle kolmteist last sünnitanud, üheksa 
üles kasvatanud. Tahan ikka head, aga 
välja kukub üha halvemini ja halve- 
mini...» Tolstoi repliikides on aga fik- 
seeritud teine põhiprobleem: algul kurt- 
mine, et sõnad ja teod erinevad, seejä- 
rel aga kõnelemine N. Strahhovile kirja- 
dest, mis süüdistavad Tolstoid variser- 
likkuses. Tolstoi nimetab nende autoreid 
sõpradeks, sest nad on siirad. Sai juba 
öeldud, et mõlemad probleemid jäävad 
sügavamalt lahkamata. 

Gerassimov tahtis rehabiliteerida So- 
fia Tolstajat. Viimane on seda ka ise tei- 
nud. 1913. aastal avaldas ta «Krahv 
L. N. Tolstoi kirjad naisele», mille saate- 
sõnas on read: «Suhtugu inimesed suu- 
remeelselt sellesse, kellele käis võib-olla 
üle jõu juba noorena kanda oma nõrka- 
del õlgadel kõrget kutsumust — olla 
geeniuse ja suure inimese naine.» 

48 aastat kestnud abielu valuprob- 


leemid algasid nädal enne pulmi, mil 
Tolstoi tõi tulevasele naisele lugeda oma 
päevikud: «Mäletan, kui rängalt mind 
vapustas nende päevikute lugemine, mis 
ta mulle liigses kohusetundes enne pulmi 
tutvumiseks tõi. Ja ilmaaegu: ma sain 
palju nutta ta minevikku pilku heites.» 
Kaks nädalat pärast pulmi teeb noor 
abielunaine esimese sissekande oma päe- 
vikusse, et pihtida mehe patusest mine- 
vikust. Peamine põhjus on talunaine 
Aksinja Bažõkina, keda Tolstoi aastaid 
armastas. Peagi saab Sofia Tolstaja teda 
näha: «Ja see naine on siin, mõne sam- 
mu kaugusel. Olen kui hullumeelne. 
/— — —/ Lugesin ta teoste alguseid ja 
kõikjal, kus on armastust, kus on naisi, 
on mul vastik, raske, ma põletaksin kõik, 
kõik ära. Ärgu tuletagu miski mulle ta 
minevikku meelde. Ja mul poleks kahju 
ta teostest, sest armukadedusest muutun 
ma kohutavaks egoistiks.» 


Mida pidi samal ajal mõtlema mees, 
kes 14-aastasena esmakordselt lõbumajja 
sattus ja veel kaua oma elu esimese 
naisterahva voodi ees valatud pisaraid 
mäletas. 1856 kirjutas Tolstoi taskuraa- 
matusse: «Olen tihti unistanud maahari- 
ja elust, igavene töö, igavene loodus 
ja millegipärast ühines nende unistus- 
tega alati naudinguiha: paks eit, kare- 
date käte ja tugevate rindadega, samuti 
paljaste jalgadega, töötab alati mu ees.» 
Naisele andumist peab Tolstoi lihalik- 
kuseks, perekonnale andumist egotsent- 
rilisuseks. Aastatki pole laulatusest möö- 
dunud, kui Tolstoi kirjutab päevikusse 
(18. VI 1863): «Kus on mina, see mina, 
keda ma ise tundsin ja armastasin, kes 
end mõnikord täiel määral ilmutab ja 
mind ennast rõõmustab ja hirmutab. 
Olen väike ja tühine. Ja seda ajast, 
mil abiellusin naisega, keda armastan. 


/— — —/ On õudne, kole, mõttetu sidu- 
da oma õnne materiaalsete tingimuste- 
ga — naine, lapsed, tervis, rikkus.» 


Mõni kuu hiljem lohutab ta end ise 
(6. X 1863): «Kõik see on möödas ja 
kõik on vale. Olen temaga õnnelik. 
/= ——!/ Valida pole vaja. Valik on 
ammu tehtud. Kirjandus — kunst, peda- 
googika ja perekond.» 


Naisegi päevikus on helgeid hetki: 
«Ma armastan tema lõbusust, tema tuju- 
tust, tema lahket, lahket nägu, vaga- 
dust, meelehärmi...» Tõsi küll, esimese 


abieluaasta kokkuvõte on kurb: «Homme 
saab aasta täis. Tollal olid lootused õnne- 
le, nüüd õnnetusele.» 

Lugeja säästmise huvides võiks siin 
tsiteerimise katkestada. Abielu sidus 
Tolstoi konventsionaalse maailmaga, 
mida ta ihkas eitada, naine ei olnud talle 
vaimselt võrdne partner. Seejuures oli 
majas võim naise käes. Oma autobiograa- 
filise triloogia eessõna mustandis pöör- 
dus Tolstoi lugeja poole sõnadega: «... 
peaasi, et te oleksite mõistev inimene.» 
Ta väidab seal, et inimesi ei saa jagada 
tarkadeks või rumalateks, headeks ja 
kurjadeks, kuid selge piir on mõistvate 
ja mittemõistvate inimeste vahel. Oma 
minevikku naisele avades lootis Tolstoi 
samuti mõistmist..., kuid ei leidnud 
seda. 

Tolstoi kuulsuse kasvades sai naise 
passiivsest mittemõistmisest aja jooksul 
agressiivne mittemõistmine, tekkis soov 
suruda mees vägisi perekonda ja tavasu- 
hete maailma. Appi tulid hüsteeriad ja 
enesetapulavastused. Tolstoi tegi komp- 
romisse, kapseldudes seejuures üha 
enam. 

«Pihtimuses» loetles Tolstoi neli või- 
malikku (umb)teed oma ringi inimese 
jaoks: tead-matuse tee on eelkõige 
naiste ja rumalate noorte tee, kes ei 
tea, et elu on kurjus ja mõttetus. E pi- 
kuurluse tee on enamiku tee ning 
seotud eluhüvede nautimisega, teadmi- 
ses, et elu on mõttetu. Jõu ja ener- 
gia tee on tugevate tee, mis seisneb 
mõttetu elu hävitamises, enesetapus. 
Nõrkuse tee on Schopenhaueri, Saa- 
lomoni ja Tolstoi enda tee teadmises, et 
surm on elust parem, kuid otsustavat 
sammu tegemata. Ja «Pihtimuse» täht- 
saim järeldus: «Ma ütlen lahti meie 
ringkonna elust, tunnistades, et see pole 
elu, vaid elu matkimine, et küllus, mil- 
les me elame, võtab meilt võime elu mõis- 
ta ja elu mõistmiseks pean ma mõistma 
mitte erandite, meie, parasiitide elu, 
vaid lihtsa töörahva elu...» Tolstoi 
mäletas kindlasti ühe oma lemmiku 
M. de Montaigne'i mõtteid Kreeka filo- 
soofist Arkesilaosest. Montaigne väitis, 
et Arkesilaos ei kaota ta silmis midagi 
selle läbi, et sõi kuld- ja hõbenõudelt, 
mida võimaldas ta varandus: +... «ja 
ta sisendab mulle veelgi suuremat aus- 
tust sellega, et ei jätnud end nendest 
hüvedest ilma, vaid kasutas neid mõõdu- 

Tolstoi poseerimas 


L, Tolstoi ja 8. Tolstaja. Kotšetõ, ö6.—7. septem- 


L. Tolstoi ja D. Makovickü Jasnaja Poljanas 1909. 


V. Täertkovi foto 


kalt ja paistis seejuures silma muutu- 
matu heldusega.»”” 

Kuid Tolstoi ei suuda sellist stoilist 
rahu säilitada, sest tema on praktik, mit- 
te teoreetik. 1847. a lahkus ta ülikoolist, 
et tegutseda, 1850. a läks sõtta, et tegut- 
seda. «Ta otsib võimu, mitte kirjan- 
dust,» * kirjutab 1850. —60. aastate Tols- 
toi kohta Eichenbaum. «Ta isikus jõudis 
lõpule dekabristliku ideoloogia ajalooline 
kujunemisprotsess,»”* väitis ta teises 
kohas mehe kohta, kes kirjutas igasugus- 
te kohustavate lepingute ja rahahäda- 
deta 4 poognat kuus, 50 poognat aastas 
ja niiviisi 60 aasta vältel. Selline töö ei 
ole lihtsalt lõbu. 1874. aastal kirjutab 
Tolstoi A. Tolstajale: «Te ütlete, et me 
oleme nagu oravad rattas. Muidugi. Kuid 
sellest pole vaja rääkida ega mõtelda. 
Mina vähemasti, mida ma ka ei teeks, 
veendun alati, et du haut de ces pyrami- 
des 40 siecles me contemplent ja et kogu 
maailm hukkub kui ma peatuma jään.» 
«Nelikümmend sajandit vaatavad mu 
peale nendelt püramiididelt»— see para- 
fraas Napoleoni pöördumisest oma sõdu- 
rite poole Egiptuse sõjakäigu ajal rää- 
gib Tolstoi suurest missioonitundest. 
Kasutan taas Eichenbaumi abi: «Tolstoi 
juhindus oma elus ja käitumises hoopiski 
mitte eetikast: tema eetika taga seisis 
eheda käitumisreegli ja tõelise tööstii- 
mulina heroism. Eetika oli nii-öelda 
kangelaslikkuse vulgaarseks vormiks, 
omamoodi väärdunud heroism, mis ei 
leidnud täit rakendust.» «Kurjale jõuga 
mittevastuhakkamine» on teooria, mille 
oleks vanaduses võinud välja mõelda 
Napoleon.» ”” 

«Pihtimuses» on mõte, et igasugune 
uus idee juurdub järkjärgult. Algul 
usutakse rohkem eesrindlikku inimesse 
kui ideesse, mida ta propageerib, st on 
väga tähtis, et leiduks neid «veidrikke 
või hulle», kes hakkaksid kündma maad 
ja õmblema saapaid kaardimängu ja 
muude lõbude asemel. Eeskuju peab na- 
katama ja sellesse rolli asub Tolstoi 
ise. Tulemuseks on Arkesilaos ilma stoili- 
se rahuta. Kui aga Tolstoile heideti ette 

sõna ja teo mittevastavust, tema seisu- 
kohtade utoopilisust, püüdis ta end kaits- 
ta. 1891. aastal kirjutas ta «Kreutzeri 
sonaadi» järelsõnas, et ei paku inimes- 
tele reegleid, vaid ideaale: «Aga ideaal 
on ainult siis ideaal, kui tema teostumine 
on võimalik ainult ideena, mõtteis, kui 
ta on kättesaadav vaid lõpmatuses ja 
kui seetõttu võimalus talle läheneda on 
lõpmatu.» Nii peab Tolstoi arvates ava- 
merel ujuja orienteeruma taevakehade 
järgi, mis pole talle ju otsese sihina 
iial kättesaadavad. Mitmel korral meenu- 
tab päevikus kohtumist Tolstoiga N. Roe- 
rich, kes 1897. aastal käis talle näitamas 
oma maali käskjalast, kes on paadiga 
jõge ületamas. Tolstoi kommentaar läh- 
tus tõdemusest, et kiirevoolulise jõe üle- 
tamisel tuleb õigesse kohta jõudmiseks 
alati orientiir kõrgemale seada: «Nii tu- 
leb ka kõlbeliste nõudmiste vallas alati 
ülesvoolu tüürida — elu kisub muudkui 
alla.» *' 

Teadlik utoopilisus vaadetes, soov 
eeskujuks olla käitumises ja alandavasse 
üksindusse jäämine perekonnas kõrvuti 
tekitavad pinge, mis nõuab juba otsus- 
tatud asjade korduvat läbimõtlemist 
(sõna ja tegu), uusi kompromissikatseid 
ja kui selgub, et mõtted on õiged, komp- 
romissitingimused aga liiga rängad, te- 
kib soov põgeneda, kõigest lahti ütelda. 
1885. aasta oktoobris kirjutas Tolstoi 
naisele: «Minu viibimine perekonna kes- 
kel Moskvas on peaaegu kasutu: sealse 
elu tinglikkus mõjub mulle halvavalt, 
sealne elu on mulle vastik...» 1891. aas- 
tal jaotas Tolstoi laste vahel ära üle poole 
miljoni rubla ja hulga maid. Seejärel 
tuli tal veenduda, et tegi oma lastele 
halba. Siis järgnes testamentide seeria, 
mis kõik ähvardasid perekonda kindlast 
sissetulekust ilma jätta. Need sündmused 
on ka filmis arusaadavalt edasi antud. 
Selle kõige juures elatakse suure kirjani- 
ku perekonna avalikku elu. Sofia Tolsta- 
ja kirjutab oma elulugu ja loeb seda 
ning oma mehe kirju külalistele ette, sa- 
muti oma trükiski ilmunud proosaluule- 
tusi. Kui hakkavad levima kuuldused 
Tolstoi perekonna lagunemisest, laseb 
naine end koos mehega pildistada ja 
teatab järgmisel päeval mehele (26. IX 
1910), et saadab nende foto ajalehele 


" H. Pepmax. H3 nureparypuoro HACNEAHS. 
M., 1974, c. 109, 289. 


S. Tolstaja ja L. Tolstui Jasnaja Poljanas 25. sep- 
tembril 1910. Viimane foto L. Tolstoist eluajal. 
Sofia Tolstaja palvel tegi selle pildi sekretär 
Bulgakov, et hiljem oleks selle abil võimalik kum- 
mutada kuuldusi lahutusest. 


S. Tolstaja 1. Osolini maja akna juures, kus la- 
mab haige Tolstoi. Astapovo, 3.—6. november 
1910. Kaader dokumentaalfilmist. 

«Iskra» kuulujuttude ümberlükkami- 
seks. Nädal enne Tolstoi põgenemist on 
naise päevikus sissekanne: «21. oktoob- 
ril. Täna nägin ajalehes «Iskra» oma 
ja Lev N-i pilti, tehtud meie viimasel 
pulma-aastapäeval. Las üle saja tuhande 
inimese näha meid koos, käsikäes, nagu 
me kogu elu oleme elanud.» Muidugi 
on see sissekanne tehtud ka järeltulevaid 
põlvi arvestades. Aga ka enda lohuta- 
miseks. 48 aasta jooksul olid nad kokku 
kasvanud, nad vajasid teineteist, sest 
neid sidus kõlbeline kohus, teineteisele 
heaolu soovimine. Mõlemad lootsid viim- 
se hetkeni teise järeleandlikkusele, kuid 
seda ei tulnud. Tolstoist jäi Jasnaja 
Poljanasse maha kiri, kus on ka järgmi- 
sed read: «Tänan sind 48-aastase ausa 
kooselu eest ja palun andestust kõiges, 
milles olen su ees süüdi olnud, nagu 
ma ise kogu südamest andestan sulle 
kõik, milles võiksid minu ees süüdi olla.» 
Selle kirja kirjutamise hetkeks olid päe- 
vikus juba lihtsad read: «Midagi erilist 
ei juhtunud. Kasvas vaid häbitunne ja 
vajadus midagi ette võtta...» Sõna 
lähenes teole. 

Käesoleva sajandi algul olid Tolstoil 
külas Gorki ja Tšehhov. Tolstoi oli selle 
külaskäigu ajal öelnud: «Kaliif Abdu- 
rahmanil oli elus neliteist õnnelikku 
päeva, aga minul pole vist nii palju ol- 
nud. Ja sel põhjusel pole ma kunagi 
elanud — ei oska elada — enese jaoks, 
hinge jaoks, vaid elan väljapoole, ini- 
meste jaoks.» Gorki uskus Tolstoid, Tšeh- 
hov mitte. Mida peaks sellest arvama 
«Lev Tolstoi» vaataja? 


* JL. H. Toncroiž B BOCNOMMHAHMAX COBPEMEHHH- 

Jeatri- 


(loobus 


SVEITS 

Brechti väljapaistvaim õpilane, Euroopa tun- 
tumate teatrirežissööride hulka kuuluv Benno 
Besson juhib Šveitsi prantsuse keelealal asu- 
vat Genfi Komöödiateatrit. 1979. aastani oli 
tal leping Berliini Volksbühne'ga, kus 
kujunes välja Brechti järglase isikupärane 
lavastajakäekiri. Edaspidi töötas Besson 
Prantsusmaal, Itaalias ja mujalgi, hiljuti tõi 
ta Viini Burgtheater'is välja Lenzi «Uue 
Menoza». Mõned päevad enne 60 aasta juu- 
belit valmis Bessonil Genfi Komöödiateatris 
Carlo Gozzi järgi seatud «Roheline lind». 
Esietenduseks ilmus trükist taskuraamatu 
formaadis Bessoni poolt ümbertöötatud näi- 
dendi prantsuskeelne tekst. Samas oli saada- 
val Genfi ülikooli egiidi all koostatud vihik 
üliõpilastöödega režissööri printsiipidest teks- 
ti muutmisel. Valides rahvatüki, läks Besson 
välja kindla peale — teatri kehv finantsolu- 
kord ei lubanud riskida. 

Kahe ja poole tunnine lavastus on tugevasti 
stiliseeritud. Näitlejad on riietatud nukku- 
deks, nende kõne on suhteliselt monotoonne, 
isegi sosin ja karjed oleksid nagu kraadi- 
pealt välja mõõdetud. Näitlejate mäng on üli- 
malt täpne, mistõttu etenduste tasemes pole 
märgatud kõikumisi. Kujundus on avali- 
kult toretsev, kostüümid muinasjutuliselt vär- 
vikirevad. Nendes näevad tegelased välja 
nagu Meisseni portselankujukesed, seda mul- 
jet aitavad süvendada mängutoosifiguuridele 
omased mehaanilised žestid ja liikumine. 
Kõik tegelased kannavad maske, mõni koguni 
mitut. Kui näitleja Alain Trõtout rohelisest 
linnust tagasi imeilusaks printsiks muutub, 
katavad tema pead õlgadeni ulatuvad kuld- 
sed lokid; lõppaplausi ajal ripub see lokki- 
dega mask tal peos ja prozektorikiirtes läi- 
gib paljas pealagi. 

Gozzi näidend on tegelikult Aadama ja Eeva 
loo variatsioon, loomisakti kordus, kuid uuel, 
«kõrgemal» tasemel. Kui jumal saatis esime- 
sed inimesed maailma naiivsetena ja kogene- 
matutena, siis näidendi kangelased on saanud 
oma aja kohta igakülgse hariduse, mis neid 
kõikjal abistama peaks. Gozzi laseb oma tege- 
lastel nii kaua valmis tõdede otsa komistada, 
kuni nad lõpuks inimese enda hingejõudu 
tundma ja hindama õpivad. Tunnetuse tee on 
aga okkaline ning Barbarina- ja Renzo-tao- 
listel põikpeadel kulub päris piisavalt aega, et 
see läbi teha. Lõpus astub maagia oma õigus- 
tesse ning reaalne tegelikkus on sunnitud 
kohanema unenägude ja muinasjutuimedega: 
lind muutub inimeseks, kivid ärkavad ellu, 
kustunud arm lööb taas lõkkele. Besson peab 
kinni story'st, säilitades siiski kunstiliselt 
hädavajalikku kriitilist distantsi. Ta pole 
vajalikuks pidanud rõhutada Gozzi filosoo- 
fia- ja poleemikamaigulisi tekstipassaaže, 


vaid vestab muinasjuttu ihast saavutamatu 
järele, mis võlujõu abil ikkagi kätte võide- 
takse. Režissööri loodud lavamaailm on tul- 
vil ootamatusi, muutumata ometi tegelastele 
vaenulikuks. Kiiresti ümberpaigaldatavad ja 
erinevaid tegevuskohti tähistavad vaheseinad 
loovad võimalusi välkkiireteks ja üllatava- 
teks trikkideks. Otse publiku silma all elus- 
tuvad laval isegi kivikujud ja hakkavad ringi 
marssima, imelind võlub Barbarina jaoks nii 
laulva õuna kui tantsivad vetevood. Bessoni 
tõlgenduses pole «Roheline lind» mitte mora- 
liseeriv rahvajant, vaid atraktiivselt ja kaa- 
sakiskuvalt lahendatud poeetiline jutustus 
unelmate teostamisest. 

«Enne viiekümneseks saamist olin ma noor 
lavastaja, nüüd kuuekümneselt olen vana la- 
vastaja,» konstateeris Benno Besson juubeli- 
intervjuus. Maestro töö Genfi Komöödiateat- 
ris tõestab veenvalt, et vaatamata aastatele 
on ta endiselt heas vormis. Šveitsi teatriava- 
likkus loodab, et kodukohas ja emakeeles töö- 
tamine lisab Bessoni loomingule uusi tahke. 


USA 

Louisville'i Näitlejateater korraldab regu- 
laarselt uute ameerika näidendite festivale. 
Seal tähelepanu äratanud tükkidel on šansse 
pääseda suurte teatrikeskuste lavadele, kuid 
selline õnnelik saatus langeb osaks vaid üksi- 
kutele. Teiste hulgas sai Louisville'is tuule 
tiibadesse näidend pealkirjaga «Rääkides», 
mille autor kasutab pseudonüümi Jane Mar- 
tin. Tükk läheb menukalt mitmel pool Ühend- 
riikides ja Inglismaal. 

Tegemist on ebatavalise materjaliga: puu- 
dub siduv sündmustik, vähimagi kommentaa- 
rita on kokku liidetud 11 iseseisvat mono- 
loogi, igaüks 10—15 minutit pikk. Autor soo- 
vitab kasutada 11 erinevat naisnäitlejat. Kui- 
gi kõik lood eksisteerivad täiesti omaette, ku- 
juneb lõppkokkuvõttes siiski mingi nähta- 
matu side, mis neid ühendab. Monoloogid 
kirjeldavad naise seisundit meesteühiskonnas. 
Igas pihtimuses on oma sisemine loogika, 
unenäoga sarnaneva visiooni tõelisus. Autor 
pole neid üksindust tundvaid naisterahvaid 
esitanud ohvritena, nad on oma seisundist 
täiesti teadlikud. Veidrustena paistvad kired 
aitavad neid trotsida oma väljapääsmatut 
olukorda: vananev leedi kuhjab oma korteri 
üle lampidega, sest need annavad talle sooja 
ja elustavad mälestusi («Lambid»); keskealine 
naine tahab iga hinna eest last saada, kuigi 
teab, et see sünnib vigasena («Draakon»). 


14. august 


20. august 


ÕIMMEME! 


EVALD JAANS00, 
kauaaegne RAM-i 
laulja, Eesti NSV tee- 
neline kunstitege- 
lane — 70 


ANTS SÜÜT, 

koorijuht ja pedagoog, 
Eesti NSV teeneline 
kunstitegelane — 50 


ERIK LINNUMÄGI, 
RAT «Vanemuise» 
inspitsient — 60 
NADEZDA SILLAR- 
ANNIKO, 


omaaegne laulja- 
tar — 75 


46? 


Edison Denissovi muusika 


Edison Denissov: Üks kõige tähtsam 
mõiste kunstis on — ilu. Praegusel 
ajal näeme paljusid heliloojaid pürgi- 
mas uue ilu otsingutele. Seejuures 
pole nende eesmärgiks mitte niivõrd 
kõla ilu, kuivõrd mõtlemise ilu umbes 
sellises tähenduses, nagu seda mõista- 
vad matemaatikud või nagu mõist- 
sid Bach ja Webern. 


Enamiku nüüdisaegsete komponistide 
loomingutee pole kulgenud otse, ühes 
kindlas suunas. Ka E. Denissovi tee näib 
pigem erilaadsete kunstiteemade ning 
-tendentside mitmeplaanilise .kontra- 
punktina. Üks, kõrgkool (kodulinna 
Tomski ülikooli füüsika-matemaatika- 
teaduskond) juba seljataga, astus 22- 
aastane helilooja 1951 Moskva konser- 
vatooriumi Vissarion Šebalini õpilaseks. 
Kool annab vaid professionaalse põhi- 
miku, kunstniku peab kunstnik endast 
ise tegema. Otsinguaastail pärast kon- 
servatooriumi ja aspirantuuris (alates 
1959. aastast) innustus E. Denissov enne- 
kõike Šostakovitši helitöödest. Sosta- 
kovitš huvitus omakorda noorest ande- 
kast kolleegist ja neist said sõbrad. Peale 
Šostakovitši uuris E. Denissov üksik- 
asjalikult Stravinski (kelle mõju on tun- 
tav Trios viiulile, klarnetile ja fagotile, 
1957), Bartõki (tema mälestusele on pü- 
hendatud II keelpillikvartett, 1961), 
Hindemithi (E. Denissov: «... ja lõpe- 
tasin temaga suhted.»), Debussy, Schön- 
bergi, Weberni kompositsioonimeeto- 
deid. 


E. D.: Muusika on loogilise mõtlemise 
kunst, ja kompositsiooniideed lange- 
vad paljuski ühte uusimate matemaa- 
tiliste ideedega. 


Läbinud enesetäiendamise «puhastus- 
tule», kujundas noor helilooja 1960. aas- 
tate alguse teostes järk-järgult välja isi- 
kupärase stiili. Selle esimeseks eredaks 
sähvatuseks sai vokaaltsükkel «Inkade 
päike» Tšiili naisluuletaja Gabriela Mist- 
rali tekstidele (1964). Looduspoeesia, 
ürgsete animistlike kujutelmade kauged 
kajad on rüütatud vikerkaarena inten- 
siivsetesse muusikalistesse värvidesse, 
mida heldelt, isegi pillavalt kasutades 
komponist loob läbipaistva, kuid eks- 
pressiivse helikanga. 


E. D.: Minu teostes puuduvad otse- 
seosed matemaatikaga, need sidemed 
on tõenäoliselt keerukad ning mõju- 
vad mõtlemislaadile tervikuna. Mate- 
maatikas ei huvita mind konkreetsed 
probleemid, vaid nende filosoofilised 
aspektid. 

Teist stiilitahku esindavad «Kolm 
pala» tšellole ja klaverile (1967). Äärmi- 
sed palad sisaldavad süvenenud, kesken- 
dunud muusikalist lüürikat: pingelisele 
tšellokantileenile vastavad klaveri hap- 
raimad kõlad kestval pedaalil ülaregist- 
ris. Väljenduse eriline peenus ning «sel- 
ginenud» ülevus meenutavad Weberni 
ranget lüürikat. Valitsevat karakterit 
«toetavad veelgi rütmienergiast küllasta- 
tud asümmeetrilised «punktid» — «ok- 
kad», «näpistused», «löögid» (isegi «la- 
sud») keskmises palas. «Kolme pala» 
lähikonda kuulub helilooja senini ehk 
parim kammerteos — neljaosaline Kla- 
veritrio nr 2 (1971), kontseptsioonilt 
kaalukas, tundliku südame muusika, 
samavõrd peen ja poeetiline kui sügav 
ning tõsine. Teose äärosades kasutab 
E. Denissov eriliste väljendusnüansside 
tabamiseks ülipeeneid mikrointervalle. 
Triol puudub programm, samas häm- 
mastab ta kujundliku konkreetsusega. 
«Hingava» helikoega I osa võiks peal- 
kirjastada «Ohked», tormakalt voolava 
II osa — «Siledad jooned», dramaatili- 
selt konfliktse III — «Puhang», õrnu- 
selt kütkestava lõpposa nimeks sobiks 
«Ülev lüürika». 


E. D.: Mind on alati võlunud muusika, 
mis on vahetu nagu elav olend, nagu 
lill, nagu kõik, mis on katkematus 
liikumises, tulvil hellust ning muu- 
tumist. 

Kuid E. Denissovi stiil on rikas ja 
mitmekülgne. Helilooja hoidub paljudest 
nüüdismuusikatehnikate argivõtetest 
ning -meetoditest, näiteks on talle vastu- 
võtmatud võõraste stiilide imiteerimine, 
kollaaž, neoprimitivism, banaalse esteti- 
seerimine. Siiski, suhtudes põhimõtte- 
liselt eitavalt polüstilistikasse, on ta mõ- 
nel juhul kasutanud võõrast muusikalist 
materjali. «Siluettides», Viies palas flöö- 
dile, kahele klaverile ja löökpillidele 
(1969) kehastavad kõik laenud mõnd 
naisekuju. Esimeses palas kangastuvad 
sonoorsele-puäntillistlikule foonile Don- 
na Anna (Mozarti «Don Giovannist») 


portree kontuurid, järgmistes palades 
ilmuvad Ludmilla (Glinka «Ruslanist ja 
Ludmillast»), Liisa (Tšaikovski «Pada- 
emandast»), Lorelei (Liszti samanimeli- 


sest laulust), Marie (Bergi «Wozze- 
ckist»). 


E. D.: Olen rohkem õppinud maali- 
kunstnikelt kui heliloojatelt. 


Samal 1969. aastal loob E. Denissov 
ebatavalise teose «Lindude laul» prepa- 
reeritud klaverile ning magnetofonisal- 
vestusele, mis kätkeb vene metsa helisid. 
Kontserdisaali kanduvad lindude sädin, 
trillerid, kudrutused, vidistamine muude 
loodushäälte taustal. Tänu prepareeritud 
klaveri muundunud kõladele ning esitaja 
kujutluslennule (pianisti partii piiritleb 
vaid üldplaani, üksikasjades on jäetud 
vaba voli mängija improviseerimisoskus- 
tele — nii esitused ei kordu) avaneb 
võimalus ületada lõhe, mis eraldab inst- 
rumendi tinglikku, kunstipärast kõla 
metsasalu häältest. Tekib isegi mulje, 
nagu hoovaks E. Denissovi teosest metsa, 
selle loomuliku ja vaba elu imelist hõngu. 


E. D.: Nõustun Debussyga, et muljed 

päikesetõusust võivad anda heliloo- 

jale palju enam kui Beethoveni «Pas- 

toraalse sümfoonia» kuulamine. 

Teosega +«DSCH» klarnetile, trom- 
boonile, tšellole ja klaverile (1969) aus- 
tab E. Denissov Šostakovitšit (tema nime- 
tähtedest koosneb pala pealkiri). E. De- 
nissov kasutab siin tähtedest d, s, c, 
h (=re, mib, do, si) moodustatud muu- 
sikalist teemat, järgides vana tradit- 
siooni: «tähtedest» teemadele on muusi- 
kat kirjutanud Josguin Desprez, J. S. 
Bach, Rimski-Korsakov, Mjaskovski, 
Prokofjev, Šostakovitš ise (samuti «oma» 
tähtedele d, s, c, h). Hiljem E. Denissov 
avastas, et üks tema kõrvale meeldiva- 
maid meloodilisi intonatsioone e-d-es üh- 
tib tema enda eesnime muusikalise täht- 
valemiga ja et sama kombinatsioon lei- 
dub ka tema perekonnanimes — EDiSon 
DEniSsov! Helilooja 70.—80. aastate 
teostesse ilmub tihti kõige erisugusemal 
kujul e-d-s, kord tihendatult lüürilise 
intonatsioonina, kord kerge puhanguna, 
kord järsu žestina. Paljud teosed on he- 
listikus D (=Denissov): soolokontserdid 
viiulile ja tšellole, vokaaltsükkel «Teoii 
oõ'iMK Muiblii», esimene lauludest Bu- 
nini tekstile, Tšellosonaat. 

Kogu loominguteel on E. Denissovit 
kõitnud luulest sisendatud muusikalised 
kujundid. Ligi kahekümne vokaalteose 
(enamikus tsüklite) hulgas on kaaluka- 
mad «Lehed» sopranile ja keelpillitriole 
(F. Tanzeri sõnad, 1978), «Valu ja vai- 
kus» (0. Mandelštam, 1978), «Valgus 
ja varjud» (V. Solovjov, 1982), «Härra 
Keuneri viis juttu» (B. Brechti järgi, 
1966). 


E. D.: Tohutut mõju avaldas mulle 
vahetu kokkupuude folklooriga. 


Erilisel kohal helilooja vokaalteoste 
hulgas on «Itkud» sopranile, löökpilli- 
dele ja klaverile (1966). Üldiselt kaugel 
«uue folkloorse laine» suunast, leiab 
komponist reas teostes rahvamuusika 
töötlemise traditsiooni värskeid, omapä- 
raseid lahendusi. E. Denissov on öelnud: 
««Itkudes» pole ühtki rahvaviisi, mulle 
näib aga, et kogu vokaalliin (tervikuna 
võttes ka instrumentaalosa) on kõige 


L. Bergoltsevi foto 


otsesemalt seotud vene folklooriga, hoi- 
dudes samas vähimastki stiliseerimisest 
või tsiteerimisest.» 


E. D.: Ükski XIX sajandi helilooja 
ei näinud tulevikku nii kaugele ette 
kui Mussorgski. Ta kuulis seda, mida 
teised mõistsid alles palju aastaid 
pärast tema surma. 


Kui 60. aastail pühendus E. Denissov 
kammermuusikale, siis 70. loob ta jär- 
jest tihenevalt sümfoonilisi teoseid, muu- 
sikalisi lavateoseid, sh kümmekond inst- 
rumentaalkontserti ja «Reekviemi». 

E. D.: Pean oma muusikas kõige oluli- 

semaks lürismi. 


E. Denissovi esileküündivamad teosed 
kontsertžanris on: kaheosaline Viiuli- 
kontsert (1977), milles arengukäik viib 
terav-torkivatest kõladest Finaali leebelt 
mõtliku «lõputu» kantileenini (teose lõpu 
eel ilmub kaunis minevikunägemus — 
Schuberti «Hommikutervitus» «taevali- 
kult» tšelestalt); 


E. D.: «Kaunis möldritar» on teos, 
milleta ma ei saaks elada. 


novaatorlik «Concerto piccolo» 
(1977) saksofonistile, kes mängib eri 
heliulatusega pillidel, ning tohutule 
värvirikkale löökpillikooslusele, mis ja- 
guneb kuueks grupiks ja loob erakord- 
selt värskeid ning kunstiliselt mõjukaid 
kõlamustreid; 


E. D.: Peenel mõistel «polüstilistika» 
puudub minu jaoks tähendus. Õige- 
mini, see on sünonüümiks «eklekti- 
kale». 


. lüürilise siirusega võluv Tšello- 
kontsert (1972), mille lõpul hajuvad 
kuhugi kõrgustesse õrnade sonoorsete 
värvidega keelpillikõlapilvekesed. 


E. D.: Eriti palju võlgnen Weberni 
teoste analüüsile. Kui Weberni muu- 
sika ongi abstraktne, tähendab see, 
et ta abstraheerub kõigest räpasest 
ning kurjast elus. See-eest on ta pära- 
ni valla kõigele puhtale ja heale ini- 
meses. 

15. märtsil 1984 võttis Moskva Tšai- 
kovski-nim kontserdisaali publik kestva 
aplausiga vastu E. Denissovi «Reekvie- 
mi» (F. Tanzeri ning liturgilised tekstid, 
1980). Helilooja ei seadnud eesmärgiks 
kirjutada traditsioonilist mälestusmis- 
sat, sündis ülev, inimese elust filosoo- 


filiselt mõtisklev poeem. Poeemi viis 
osa vastavad inimelu viiele põhietapile. 
«Reekviem» ühendab õnnestunult E. De- 
nissovi muusika parimad jooned ja annab 
tunnistust tema loojaisiksuse kõrgemast 
küpsusest. 


E. D.: Praegusaegsed heliloojad ei 
suhtu tonaalsesse süsteemi kui helide 
ainuvõimalikku funktsionaalsesse or- 
ganisatsiooni. Tänapäeval ei saa kom- 
ponist piirduda ühegi traditsioonilise 
tehnikaga. 

Ulatuslik ning keeruline kontsept- 
sioon on aluseks «lüürilisele draamale» 
«Päevade vaht» (B. Viani romaani järgi, 
1981). Teose teemaks on meie aja paina- 
vad, raskelt lahendatavad intellektuaal- 
sed probleemid. 1984 Tallinnas esma- 
lavastatud balletis «Pihtimus» (A. Mus- 
set' romaani järgi) on romantilisele 
süžeele antud tänapäevane tõlgendus. 
Ballett köidab kuulajaid suurepäraste 
muusikaliste karakteristikatega, eredate, 
dramaatiliselt kontrastsete vastandamis- 
tega. 


E. D.: Pean väga tulemuslikuks see- 
riatehnikat. Püüdlen sünteesi poole, 
tahaksin oma loomingus kasutada 
tonaalset, modaalset ja aleatoorilist 
tehnikat kõrvuti teiste väljendusva- 
henditega. 

Aeg ei tähenda meile ainult ruumi 
eksisteerimise moodust mitme- 
mõõtmelisena kujundab ta üha uusi 
vorme, allutab neid mitmesugustele 
muutustele. 


Goethe «Fausti» sisu ei mahu mõnda 
fraasi. Beethoveni loomingu peamisi de- 
viise «võitlus ja võit» ei ulatu valgusta- 
ma kõiki tema teoseid. Samamoodi pole 
võimalik näidata lühikeses artiklis väl- 
japaistva, kõige mitmekesisematest tee- 
madest huvituva nüüdiskunstniku stiili 
olemust. Võime aga katsuda eristada 
tema loomingu ideekeskmeid. Tundub, 
et E. Denissovi stiili domineeriv tendents, 
ühtlasi kõige olemuslikum, on pärgimine 
üleva ilu maailma poole, mis vastan- 
dub meie ajal levinud ratsionaalsele 
lihtsustamisele, mõtlemise kõikelabasta- 
vatele tarbemeetoditele. E. Denissovi 
loomingut kandvad traditsioonid seostu- 
vad vene kultuuri vaimusuunaga, mis, 
toetudes vahetult rahvuslikule pinnasele, 
otsib kontakti kogu maailmakultuuri- 


ga — Glinka (E. Denissovi lemmikkom- 
poniste), Puškini, Turgenevi, Tolstoi, 
Peeter 1, XX sajandil Šostakovitši ja 
Prokofjevi suunaga. 

Otsese vihjena sellele ideekompleksile 
mõjub meie aja inimese ütlus: 


E. D.: Suurte kunstiteoste igavene ilu 
eksisteerib omaette ajamõõtmes, kõr- 
geima reaalsusena. 


JURI HOLOPOV 


JURI HOLOPOV (s 1932) on kunstiteaduste 
doktor, Moskva konservatooriumi professor, 
NSV Liidu juhtivaid, rahvusvaheliselt tun- 
tumaid muusikateadlasi. Käesolev on artikli 
esmatrükk. 


Ajalugu mõtestavad need, kes teda hindavad 


EESTI TEATRID VÕIDU 40. AASTAPÄEVAL 


Ajalugu on saladus. Raskelt ja krigi- 
sedes tõuseb pimedas teatrisaalis raudne 
vaheriie ajaloosündmuste eest. Berliin 
1945. Ärev timpanitremolo kasvab üle 
kohutavaks ulgumiseks, mis manab sil- 
me ette kinosaalis nähtud aatomipommi- 
plahvatuse lööklaine kõikepurustava jõu. 
Euroopa fašismitragöödia lõpu viimase 
tunni tähendus ühendub ohuga, mida 
vabanenud rahvad kannavad endaga 40 
aastat. Aegamisi valgeneval laval ripub 
varemete vahel kunagi suursugune ia 
ülev, nüüd aga kiivas ja rikutud lühter 
kui sümbol kunagisest suurest ja kul- 
tuurriigiks peetud Saksamaast. Riigist, 
kes võttis mõõga, et teisi rahvaid allu- 
tada, on aga nüüd ise mõõga läbi lan- 
gemas. II vaatuse pooleldi avatud lava 
annaks nagu mõista, et Berliini vära- 
vate all on Nõukogude sõjamees, Euroo- 
pa fašismist vabastaja. Nii algab TRA 
Draamateatris võidu 40. aastapäevale 
pühendatud A. Dudaravi «Reamehed», 
mille lavastas M. Mikiver. 

Ajalugu õpime tundma muidugi aina 
rohkem, tänu põhjalikele uurimistele. 
Kunagised sündmused kaugenevad meist 
ajas, üksikfakte ent kerkib pinnale ometi 
üha enam. Tabamatumaks aga muutub 
nii kunagine üldine sotsiaalne atmosfäär 
kui ka sõjasündmuste vastukajad üksiku 
inimese hinges. Ajalugu mõtestavad 
need, kes teda hindavad. Võib tekkida 
küsimus, kas uutel põlvkondadel, kes 
pole sõjas käinud ja sõda näinud, on üldse 
õigust kaasa rääkida asjades, mis lange- 
nutele ja sõjaveteranidele olid elu ja sur- 
ma küsimus. Keeruliseks teeb kunstniku 
rolli asjaolu, et tuleb olla täpne ajaloo- 
sündmuste kujutamise üksikasjades — 
kuidas näiteks kanti automaati neljan- 
dal sõja-aastal? — sest veel on neid, kes 
asju ja olukordi teavad ja mäletavad 
ning kelle jaoks pealiskaudne ja võlts 
ajaloo kujutamine on solvav. Samas 


44 oodatakse kunstilt ajaloo mõtestamist, 


MART KUBO 


oma lähenemist, sõnumit tänasele põlv- 
konnale, isegi tulevikku suunatust. 

Püüd tabada lahingute hoogu, võit- 
lejate kangelaslikkust ja vaenlase nur- 
jatust otse võitlusväljal oli sõjajärg- 
sete aastate teatrilavade päralt. Teat- 
rit tundvad inimesed on väitnud, et ka 
siis loodi suuri ja meeldejäävaid rolle, 
lavastused elasid oma ajas. Eriti mitme- 
külgselt, emotsionaalselt mõjuvalt ja 
küllap ka täpselt on sõda kujutanud 
filmikunst. Mõistetavalt ei suuda ega 
peagi teater püüdma jäljendada kino, 
võetagu seejuures appi kas või laser või 
muu seesugune. Seepärast otsivad teat- 
rid ja lavastajad nüüd niisugust drama- 
turgiat, mis annaks küll edasi sõjaaja 
üldist atmosfääri, kuid võimaldaks ka 
teatril süvenenult rääkida inimesest sõ- 
jas ja tagalas, inimsuhetest, lootustest 
näha rahuaegset õnne. 

Oeldu tuustal ei tundugi imelik, et 
võidu 40. aastapäevale pühendatud la- 
vastuste ülevaatusel vahetult lahingu- 
miljöös toimuv «Reamehed» on sõda 
lõpetavate meeste ja sõjas olnud 
naiste eetikale, nende uskumistele ja mõ- 
tetele ülesehitatud näidend. Lähenev 
sõja lõpp teravdab reameeste omavahe- 
lisi suhteid, tuues sisse vajaduse mõelda 
homsele. Kriitikas («Teatr» 1985, nr 5, 
lk 68) arutletakse selle üle, miks puudub 
näidendis sõja lõpu ülevus, sest oli ju 
selge, et peetakse viimaseid lahinguid. 
Kuid nagu on rääkinud sõjast osavõt- 
nud, ei erinenud nelja sõja-aasta päevad 
oluliselt üksteisest. Iga päev, iga tund 
võis saada surmava kuuli, ka täiesti 
ootamatu ja juhusliku. «Reameestes» 
nii juhtubki. 0. Utt heidab seda näiden- 
dile ette. (SV 1985, nr 21, lk 7), kuid 
tundub, et asjata. A. Dudarav hoiatab 
meid, rahuaja inimesi, igasuguse pimeda 
uskumise, * inimvihkajaliku ideoloogia, 
kurtuse eest maailma suhtes. Kui E. Her- 
maküla Dugin püüab püssiga lapsele 


inimlikult selgeks teha, et sõda on lõppe- 
nud, siis mulle tähendab see poiss kõrvu- 
ti võimaliku ajaloofaktiga ka paralleeli 
Mao või Pol Pothi poolt hullutatud 
noorukite pimeda metsikusega, kelle 
ohvriks pärast sõda on saanud kümned 
miljonid rahuaja inimesed. Ja hullem 
veel, et kõik selletaoline juhtub tõesti 
antiikse või religioosse või rahvusliku 
kultuuri keskel ja kõrval. On ajalugu 
inimkonda milleski õpetanud? Kuidas 
sai see kõik võimalikuks? 

Asetades võidu aastapäeval teatri- 
etendustes pearõhu nõukogude rahva 
kangelaslikkuse ja patriotismi avami- 
sele, ei saa me mööda minna sõja põh- 
juste ja eelloo käsitlemisest, fašismi tek- 
kimisest ja olemusest. Tänane põlvkond 
peab samuti teadma, et võideldi väga 
ohtliku ja tugeva vastasega, kes tahtis 
hävitada sotsialismi ja inimväärset elu- 
korraldust üldse. Üldises repertuaari- 
pildis õigustasid end seepärast nii 
L. Feuchtwangeri «Vennad Lauten- 


sackid» kui ka K. Capeki «Valge katk». 
Kuigi ühes teatris ja väikelinnas kaks 
ühesuguse teemaga lavastust on ilmne 
ühekülgsus. 

Repertuaari mitmekesistas «Vanalin- 
na Stuudios» lavale toodud B. Brechti 
«Švejk II maailmasõjas». On ju teada, 


et sõja ajal üksnes ei tapeldud vihaselt, 
vaid armastati, valetati, isegi reedeti 
ning visati ka nalja. Hea nali ja krõbe 
sõna alandasid inimestes pinget, aitasid 
üle saada väsimusest ja masendusest. 
Aga kavalusega võis ka vastast lüüa, 
seista vastu fašistliku režiimi nõmedus- 
tele, mida Švejk meile toredasti näitab. 
Mulle jäi lavastus meelde kui sõnum 
kokkukuuluvustunde jõust. Äärmises 
hädaohus peavad inimesed kokku hoid- 
ma. Inimlikku soojust, isegi kodutunnet 
õhkus I vaatuse kõrtsistseenidest, vastu- 
kaaluks okupatsiooniaja kõledusele. Vaa- 
datava ansambli moodustasid kõik «Ka- 
rika» kõrtsi alalised kunded, keda väi- 
kese isikupärase aktsendiga toonitasid 
näitlejad A. Eelmaa, J. Karindi, M. Palm, 
R. Mets, eriti säravaks mängis aga 
I. Aru kõrtsiperenaise Kopecka. Ehkki 
lavastuse lõpp tundus mõneti magusa- 
võitu, oli loo mõte võib-olla selles, et 
küll kitsikuses ja alanduses elavat, aga 
oma minevikku austavat ja tulevikku 
uskuvat rahvast ei saa teisele rahvale 
allutada. Švejki juhmus, mis üsna sage- 


A. Dudaravi »Reamehed» TRA Draamateatris 
(lavastaja M. Mikiver). Buštets — Toomas Urb, 
Dervojed — Mikk Mikiver, Dugin — Evald Her- 
maküla. 

G. Vaidla foto 


B. Brechti «Švejk Teises maailmasõjas» «Vana- 
linna Stuudios» (lavastaja R. Baskin). Baloun — 
Aleksander Eelmaa, Švejk — Mati Rebane. 

H. Saarne foto 


li hoopistükkis varjatud kavaluseks osu- 
tus, oli tuntavaks vastukaaluks teadli- 
kule toorusele ja nõmedusele. 

Kas lavastuses sündis ka uus ja meel- 
dejääv Švejk seniste kõrvale? Publik 
ja ülevaatuse žürii võttis M. Rebase hea- 
tahtlikult vastu. Erilist näitlejaorgaani- 
kat nagu pole, aga nendes etendustes, 
kus peaosaline väga ei püüdnud väliselt 
Švejk olla, vaid kinnitas seda vaikse, 
kuid aktiivse kohalolekuga, pani M. Re- 
bane meid oma Švejgisse uskuma. Päris 
terviku tunnet lavastus siiski ei jätnud, 
võib-olla II vaatuse sisulise lõpetama- 
tuse ja mõningase ebamäärasuse tõttu, 
mis ikkagi hinge peale jäi. 

Üleminek sõja kujutamiselt = sõja 
mõistmisele poliitilises ja klassipo- 
liitilises tähenduses, sõjasündmuste mõ- 
testamisele, "inimsaatuste kujunemise 
näitamisele eesliinil, tagalas ja okupat- 
siooni all on näidendite kirjutajate ette 
seadnud raskemad kunstilised ülesan- 
ded kui varem. Ahenenud on sõjast kir- 
jutavate autorite ring. Heade näidendite 
nappust tunti kõigis nõukogude teatri- 
tes. A. Dudaravi «Reamehi», mis, nagu 
väidavad asjatundjad, pole dramaturgi- 
liselt just šedööver, lavastati tähtpäe- 
vaks rohkem kui 100 teatris. Režissöö- 
rid valivad väga põhjalikult temaatilist 
repertuaari, sest vastutus juubeliks val- 
mistumisel on alati suur. Kui oma mõte- 


4s tega ja kavatsustega haakuvat näiden- 


dit ei leita, pöörduvad lavastajad muude 
kirjanduslike algmaterjalide ja doku- 
mentaaltekstide instseneerimise teele. 
Teatrite Valitsuse repertuaarikolleegium 
püüdis meie vabariigi autoreid aktivi- 
seerida näidendivõistluse kaudu, et saa- 
da sõjaainelisi lavateoseid; seitsmest te- 
maatilisest näidendist ei pakkunud aga 
professionaalsetele lavastajatele huvi 
ükski. Kujuneski nii, et meie ainus te- 
maatiline näidend, mis hästi haakus tä- 
navuse juubeliga, on J. Kruusvalli «Pil- 
vede värvid» TRA Draamateatris, mida 
teist hooaega edukalt mängitakse ja mille 
lavastaja M. Mikiver on saanud mitmeid 
preemiaid. 

Ka M. Mikiver kirjutas romaanile 
«Sõja jalus» uue dramatiseeringu. Lugu 
on TRA Draamateatri repertuaariplaa- 
nis, lavale tuleb siiski hiljem. 


Teine sõjalugu eesti ainetel ja eesti 
autori instseneeringus mängiti maha 
RAT «Vanemuises». J. Peegli fragmen- 
taariumi «Ma langesin esimesel sõja- 
suvel» seadis teatri jaoks kokku ja la- 
vastas K. Ird. Lavastus valmis juba 
1979. a, äsja lõppenud hooajal taastati 
see mitme uue näitleja juurdetoomisega. 
K. Irdi lavastajatöö ja huvitav ansamb- 
limäng on omal ajal kiituse ja preemiad 
kätte saanud. Lisaksin siia muljed üle- 
vaatusel nähtud etendusest. «Ma lange- 
sin esimesel sõjasuvel» püüab meile 
nähtavaks teha eesti väeosade lahingu- 
marssi, sõdurite ja kohalike elanike suh- 
teid ja vähemalt lavastuse algpäevil 
kõmatas laval ka peaaegu ehtne suurtü- 
kipauk. Ometi hakkab sõna ja mõte kand- 
ma ning vaataja muutub tähelepaneli- 
kumaks siis, kui mehed maha istuvad, 
igapäevaseid ja igavesi asju arutama 
hakkavad või kui A. Tomminga Ruudi 
mõne vembu välja viskab. Hästi on an- 
samblisse sulanud ka J. Lumiste, ku- 
jundades tõsise ja mõtliku Jaan Tamme. 
Kujunev mõttepinge katkes aga liiga 
tihti välise tegevuse, sõja enda näita- 
mise tõttu. Kaheksakümnendad aastad 
on tõesti midagi muud kui seitsme- 
kümnendad! 

Rakvere Teater võttis mängukavva 
Ü. Tuuliku romaani «Sõja jalus» inst- 
seneeringu. Romaan on tõlgitud palju- 
desse keeltesse ja kannab tänapäeva 
jaoks olulist sõnumit, kuid pole eriti 
tänuväärne algmaterjal näidendi kirju- 


tamiseks. Rakveres tegi lavavariandi 
R. Trass. Ta kirjutas ise uue teksti esi- 
mese vaatuse jaoks, püüdes avada prae- 
guste noorte tunnetuslikku teed sõjaaja 
traagiliste sündmuste mõistmisel. Lavas- 
tus jaguneski nagu kaheks raskesti ühen- 
duvaks osaks nii teksti sisukuselt, kirjan- 
duslikult tasemelt kui ka lavastuslikult. 
Teatri uute noorte näitlejate entusiasm 
ja sarm kujundas R. Trassi oskuslikul 
juhendamisel «Oh meid mere terida» 
siiski huvitavaks ja pinget hoidvaks 
teatriõhtuks, kus ei puudunud ka emot- 
sionaalsed tõusud. I vaatuse lõpp läheb 
juba tõsiseks. Ootamatu kujundusega ja 
askeetlik II vaatus haarab sõnajõuga 
ja näitlejate sugestiivsusega. Kogu trupp 
mängis ühtlaselt, eriti jäid meelde 
K. Tamm, R. Toots, T. Pabut. Lavastus 
on praeguseks oma esialgse värskuse 
kaotanud, seda ka osatäitjate vahetu- 
mise tõttu, kuna kaks noort näitlejat 
kutsuti aega teenima Nõukogude ar- 
meesse. Eriti annab tunda M. Tabori 
puudumine. Kohati märkasin ülevaatuse 
etendusel Tallinnas väsimust. Kas mitte 
liiga ruttu, näitlejate noorust silmas pi- 
dades? Lavastust on küll hooajal palju 
mängitud, sest «Oh meid mere terida» 
oli üks vähestest lavastustest, mis val- 
mis juba Eesti NSV vabastamise 40. aas- 
tapäevaks. Muude suurte ja väikeste 
mängupaikade kõrval oldi ka Saaremaal 
ja Sõrves. Sealne vaataja võttis lavas- 
tuse omaks, mis on teatrile parim tun- 
nustus. 


Instseneeriti ka teiste rahvaste proo- 
sateoseid. M. Undi dramatiseeritud 
L. Feuchtwangeri «Vennad Lauten- 
sackid» kujunes K. Komissarovi lavas- 
tuses hooaja suursündmuseks Eesti teat- 
rielus. Mis eelmisel hooajal Vene Draa- 
mateatris poolikult realiseerus (J. Fuši- 
ku «Inimesed, ma armastasin teid»), 
selle tegi K. Komissarov tasa käesoleval 
aastal, Kriitikas on juba mainitud, et 
K. Komissarov tõestas oma meisterlik- 
kust uuel tasemel. Oskuslikult kasuta- 
des lavatehnikat, mis «Ugalas» on vaba- 
riigi parim, kujundust, liikumist, val- 
gust, lisas lavastaja siia hea töö näitle- 
jatega. Etendus on tavatult pikk, igav 
ei hakka hetkekski. Keskne on suurroll 
T. Kargilt, kes Oscar Lautensackina 
kogu etendust oma meisterliku impro- 
visatsioonilise mänguga rikastab. Rõõm- 


sa üllatuse valmistas Hansjörgina R. Rä- 
ni, kes nii mõnelgi etendusel on suut- 
nud T. Kargile olla võrdväärne partner. 
Huvi äratab E. Kose osalahendus — 
M. Proelli saatanlikult kaval naeratus, 
kui ta Hitlerile aina omi lahendusi «sisse 
söödab», peegeldab suurepäraselt seda, 
kes tegelikult fašismi võimule upitas ja 
hiljem (teatava ajani) tegelikult asjade 
käiku juhtis. Põnevad olid E. Kose stsee- 
nid Ü. Vihmaga. Ajalooliselt täpse ja 
samas groteskselt karikeeritud Hitleri 
kujundas R. Malmsten. 


M. Undi teine väga huvitav instse- 
neering valmis V. Bõkavi jutustuse 
«Sotnikav» ainetel. Noorsooteatri väike- 
ses saalis tõi M. Unt selle ise lavale 
pealkirja all «Likvideerimine». Pisilava 
nappe võimalusi leidlikult kasutades 
saavutasid kunstnik (P. Torga) ja lavas- 
taja lummava vaatepildi. Erilise tähen- 
duse saavad etenduses omaaegsed sõja- 
laulud, mille südamlikkus, huvitav 
nüüdisaegne arranžeering ja A. Otsa 
siiras, vägagi mõjuv esitus moodusta- 
sid terava kontrasti laval toimuva 
inimtragöödiaga. Võib-olla just seda 
kontrasti tajudes tekkis esimest korda 
küsimus: ons meil õigust sõjasündmusi 
käsitleda kunstivahenditega, kas me ehk 
ei ilusta sõda, kas mälestustes ei muutu 
olnud koledused millekski ülevaks? Vas- 
tust ei ole, vastutab kunstnik, tema 
südametunnistus ja loomingukreedo. 
Mulle tundub, et žürii ette tuli «Likvi- 
deerimine» veel pooltoorena (esieten- 
dus!). Peaosaliste T. Lõhmuste (Sotni- 
kav) ja T. Oja (Rõbak) rollidest pole 
kõike kätte saadud ja näitlejate endagi 
võimete tagamaad on suuremad. Liiga 
ruttu saab selgeks, kuhupoole kaldub 
Rõbak, tegelaste suhted vanglastseenides 
võinuksid olla huvitavamad. Täpse, isegi 
efektse kuju lõi T. Kark reeturist uurija- 
na, ka R. Oja ja V. Kanguri nappide 
rollide väline joonis tundus olevat huvi- 
tav. Lavastuse valmimine oli seotud 
mitme ümbertegemisega, esietenduse eel 
oli õhkkond teatris ja Teatrite Valitsuses 
päris närviline. Esietendusel jäigi lavas- 
tuse lõpp ebamääraseks. See, mida M. Unt 
väitis end taotlevat, ei jõudnud selgesti 
vaatajani. M. Undil paistab olevat nii 
palju otse-, kõrval- ja tagamõtteid, et 
nende realiseerimine teatrivahenditega 

kasvab tükk järgmisel hooajal. Zürii an- 
dis lavastusele tunnustava hinnangu. 


Ainukese lastele ja noorukitele mõel- 
dud temaatilise lavastuse tõi tähtpäe- 
vaks välja RAT «Vanemuine». K. Ird 
lavastas V. Katajevi «Polgu poja». Oma- 
aegset väga populaarset näidendit on 
viimasel ajal harva mängukavva võetud. 
Mõnes teatris on kasutatud uuendatud 
dramatiseeringut, et seda iseenesest 
südamlikku ja haaravat lugu sõjakeeri- 
sesse jäänud poisist tänapäevastada, 
muuta vastuvõetavaks praegustele noor- 
tele. «Vanemuine» sai «Polgu poja» re- 
pertuaari võtta ainult sellepärast, eš 
teatris on K. Neem. Näitlejanna lõi vah- 


va poisi kuju, kelles oli südikust ja sü- 
damlikkust. Jõuetu ja väsinud oli K. Nee- 
me partner H. Kaljujärv, seepärast jäid 
etenduse kandvamad stseenid ühepool- 
seks. Ka etenduse tempo oli valitud lii- 
ga aeglane. Saalitäis koolijütse Tallin- 
nas muutus aga kohe tähelepaneli- 
kuks, kui tegevus käivitus või dialoog 
kandma hakkas. Muide, lavastuse nõrgim 
stseen — sakslaste staabi vallutamime — 
veenis žüriid lõplikult «papist sõja» 
võimatuses "tänapäeva teatrilaval. 


L. Feuchtwangeri «Vennad Lautensackid» Vil- 
jandi «Ugalas» (külalislavastaja K. Komissarov). 
Hitler — Rein Malmsten, Oskar Lautensack — 
Tõnu Kark (külalisena) 

E. Veliste foto 


Pärnu Draamateatri egiidi all esine- 
sid seekord lavakunstikateedri III kur- 
suse üliõpilased, kes mängisid B. Brechti 
sõjavastast mõistujuttu «Mees on mees» 
I. Normeti lavastuses. 

Hea dramaturgia nappus sundis teat- 
reid pöörduma ka montaažide, lavakom- 
positsioonide poole. Vene Draamateat- 
ris valmis peanäitejuht N. Šeikol teat- 
raliseeritud etendus «Kogu allesjäänud 
eluks», kus kanti ette katkendeid temaa- 
tilistest näidenditest, saadetuna muusi- 
kast ja liikumisest. Ehkki kaasa tegi 
peaaegu kogu näitetrupp ja tekst oli 
huvitav ning poliitiliselt lööv, kujunes 
lõpptulemus liiga agitpropilikuks, vaid 
väliste vahendite abil sõnumi vormista- 
miseks. Nukuteatri kava «Olgu jääv mei- 
le päike», mille pani kokku R. Agur, esi- 
tati, vastupidi, väga tagasihoidlike 
vahenditega, ilma välise ekspressiivsuse- 
ta. Koolilastele mõeldud mõtiskluses 
sõjast, rahust, õnnest ja kodumaast kasu- 
tati kutseliste kirjanike teoste kõrval 
õpilaste omaloomingut, mis andis kavale 
iselaadi hinguse. Siiralt ja mõjuvalt esi- 
tas laule U. Alender, erakordselt huvitav 
oli etendusse lülitatud R. Rannapi fan- 
taasia teemal «Olgu jääv meile päike» 
(lindilt). Tundub, et R. Aguri askeetlik 
vorm tõsise mõtte edastamiseks praegu- 


V. Bökavi — M. Undi «Likvideerimine» Noor- 
sooteatris (lavastaja M. Unt). Demtšihha — Hilja 
Varem, Sotnikov — Toomas Lõhmuste, Rõbak — 
Tõnu Oja. 

G. Vaidla foto 


V. Katajevi «Polgu poeg» «Vanemuises» (lavas- 
taja K. Ird). Vanja Solntsev — Kersti Neem (kes- 
kel). 


OÜ. Laumetsa foto 

B. Brechti «Mees on mees» Lavakunstikateedri 
XII lennu diplomilavastusena (lavastaja 1. Nor- 
met). 


J. Tensoni foto 


sele rahutule koolilapsele õigustas end. 
Pärnu Draamateatris pani luule- ja lau- 
lukava kokku P. Pedajas. R. Valgre ja 
J. Kaplinski loomingul põhinev «Tervi- 
tus tulevikku» teatri väikeses saalis 
kujunes meeleolukaks teatriõhtuks. 

Suure Isamaasõja teemat kandsid 
mitmed lavastused varasematest aasta- 
test. TRA Draamateatris on publikuhuvi 
jätkunud V. Rasputini «Ela ja mäleta» 
etendusele, mille dramatiseeris ja seadis 
lavale R. Trass. «Vanemuise» repertuaa- 
ri kuulub V. Arro «Kõrgeim määr» 
R. Kretšetova korralikus lavastuses. 
A. Tšervinski «Minu õnn» tuli välja ka- 
hel laval, Vene Draamateatris ja Pär- 
nus, viimases ka A. Dudaravi «Õhtu» 
(mõlema lavastaja 1. Normet). Reper- 
tuaaripildi muutsid huvitavamaks fašis- 
mi-, imperialismi- ja sõjavastased J. Fu- 
õiku «Inimesed, ma armastasin teid» 
Vene Draamateatris (lavastaja K. Komis- 
sarov), J. Patricki «Grupipilt» (R. Bas- 
kin), D. Katzi «Kolme peaga Buddha» 
(külalislavastaja R. Hiltunen) «Vanalin- 
na Stuudios». Nukuteater mängib mit- 
mendat hooaega Y. Kokko—J<J. Sanga 
«Pessit ja Illuusiat» (lavastaja R. Agur). 
Eeloleval hooajal on Noorsooteatri reper- 
tuaari kinnitatud J. Saare «Valge tee 
kutse» — selle lavaloo Raimond Valgrest 
lavastab K. Kilvet, muusikat teeb an- 
sambel «Hampelmann». 

Piiritledes ülevaatuse sisu [sa maa- 


sõjas nõukogude rahva poolt 
saavutatud võitu kajastavate la- 
vastustega, tõstis žürii (esimees J. Vil- 
ler) nende hulgast esile kolm: «Reame- 
hed» TRA Draamateatris, «Pihtimuste 
öö» Vene Draamateatris, «Likvideeri- 
mine» Noorsooteatris. Kõik kolm on hu- 
vitavad, omanäolised ning vaatajad jäl- 
gisid neid suure kaasaelamisega. Pari- 
maks hinnati M. Mikiveri lavastatud 
«Reamehed». Arvan, et see töö on lavas- 
taja viimaste aastate üks suuremaid 
õnnestumisi, millele seekord lisandub ka 
M. Mikiveri huvitav osatäitmine Dervo- 
jedina. Näidendi tegevus toimub küll 
veel sõja lõpupäevil, kuid reameeste 
mõte on suunatud tulevikku. Kuidas 
elada edasi, millise hingelise pagasiga; 
kuidas sünnitada lapsi, et nad juba ema- 
piimaga ei võtaks ellu kaasa sõjakole- 
dusi, vihkamist, leina ja nuttu, kuidas 
külvata põldu ja armastada — nendele 
küsimustele peavad vastuse leidma prae- 
gused sõdurid, homsed rahuaja kodani- 
kud. Lavastuses on mitu suurt tõusu: 
Dugin (E. Hermaküla) — 8 Soljanik 
(GU. Kibuspuu), Dugin — Veera (M. Lill), 
Dervojed (M. Mikiver) — Naine (1. Ever) 
jt x mis ei lase tähelepanul hajuda. 
Selle lavastuse näitlejapreemia anti 
üksmeelselt E. Hermakülale. Zürii liige, 
erupolkovnik 1, Paul ütles, et nii- 
suguse komandöriga, nagu laval oli 
E. Hermaküla, läheks iga sõdur lahin- 
gusse, ka kõige raskemasse. Olen näinud 
kolme «Reameeste» lavastust, nende hul- 
gas ka Balti teatrikevadel peapreemia 
saanud J. Kupala nimelise Valgevene 
Akadeemilise Draamateatri oma. Jagan 
Leedu teatrikriitiku 1. Veisaite arva- 
must, et M. Mikiveri lavastus oli neist 
parim. 


Teine tugev lavastus valmis N. Šeiko 
käe all Vene Draamateatris. L. Vellerand 
on andnud lavastusele üksikasjaliku 
hinnangu («Rahva Hääl» 2. VI 1985), 
seepärast märgin vaid rahulolu ja rõõ- 
mu, mis valdas Teatrite Valitsust «Pih- 
timuste öö» vastuvõtul. N. Šeiko tõestas, 
et ta lavastajaampluaa polegi nii kitsas, 
nagu mõnikord arvatud. Mitmed näitle- 
jad lõid meeldejäävaid rolle, eriti L. Ševt- 
sov, B. Troškin, H. Contreras, V. Klassen, 
V, Rudov, J. Vlassov, S. Orlova jt. Kah- 
juks oli teatris asjatut saginat ajal, kui 
otsustati teose kavvavõtmine. Näidend 


A. Arbuzovi «Pihtimuste öö» Vene Draamateat- 
ris (lavastaja N. Šeiko). Gisling — Leonid Sevt- 
sov, Glebova — Svetlana Orlova. 

D. Prantsu foto 


annab siiski väga häid mänguvõimalusi 
suurele hulgale näitlejatele, teose mõtte- 
laeng väljub ajastu piiridest ja kõlab 
väga aktuaalselt praeguses maailmas. 
Žürii andis parima lavakujunduse pree- 
mia teatri peakunstnikule Tiiu Tepan- 
dile. Lihtne, leidlik, seejuures suursugu- 
selt mõjuv lavakujundus jättis palju 
tegevusruumi näitlejaile, laval ei olnud 
midagi liigset. Zürii eripreemia pälvis 
F. Matt erakordselt täpse kunstilise 
teostuse eest. F. Matti tööd on ju varem- 
gi silma paistnud ja preemia nagu võtab 
kokku selle oskuse ja hoole, mille kunst- 
nik on oma töödesse pannud. 

Lisaks E. Hermakülale, kes sai pree- 
mia Dugini osa eest «Reameestes», päl- 
visid näitlejapreemia veel K. Neem Vanja 
Solntsevi osa eest «Polgu pojas», 
T. Kark Oscar Lautensackina lavastu- 
ses «Vennad Lautensackid», A. Ots 
esinemise eest «Likvideerimises» ja M. 
Rebane Švejki osa eest lavastuses «Švejk 
II maailmasõjas». 


Sisuka osavõtu eest ülevaatusest an- 
dis Kultuuriministeerium oma aukirja 
K. Irdile, M. Mikiverile, N. Šeikole ja 
R. Agurile. 

Kokkuvõttes võibki väita, et Eesti 
teatrid tähistasid sisukalt ja kunstili- 
selt kaalukalt võidu 40. aastapäeva. Nii- 
suguse järelduse tegid Kultuuriministee- 
riumi kolleegium ja ülevaatuse žürii, 
kuhu kuulusid R. Kiudmaa, I. Paul, 
E. Laks, 0. Utt ning M. Kubo. Juba 


ainuüksi autorite valik (A. Arbuzov, 
V. Katajev, V. Rasputin, A. Dudarav, 
V. Bõkav, V. Arro, J. Peegel, Ü. Tuulik, 
B. Brecht, L. Feuchtwanger jt) näitab 
teatrite süvenenud lähenemist fašismi- 
ja sõjatemaatikale. Lavastasid teatrite 
peanäitejuhid (K. Ird, M. Mikiver, K. Ko- 
missarov, 1. Normet, R. Trass, R. Agur, 
N. Šeiko), suured ja õnnestunud rollid 
olid näitlejatel (1. Ever, M. Lill, M. Miki- 
ver, E. Hermaküla, ö 
R. Malmsten, E. Kose, T. Kark, K. Neem, 
R. Adlas, H. Peep, E. Aavik, A. Tommin- 
gas, J. Vlassov, L. Sevtsov, H. Varem, 
1. Aru, H. Toompere jt), rõõmsu tegid 
paljud head noorte osatäitmised 
(K. Tamn, T. Urb, M. Visnapuu, Ü. Vih- 
ma, A. Teneta, üliõpilane P. Oja jt). 
Tänu tõsisele suhtumisele kujunesid mit- 
med lavastused hooaja tippsündmus- 
teks ning mõni neist jääb üle hooaegade 
meelde. 


Lõpuks veel üks mõte. Teatrielu prak- 
tika kinnitab üha, et lavastajad võtavad 
ilmselt edaspidigi mängukavva proosa- 
instseneeringuid. Kui tulemus on hea, 
pole niisuguse praktika vastu midagi. 
Arukas näib olevat dramatiseeringute 
tellimine neilt, kellel see tõesti õnnestu- 
nud on. Praegu püüavad lavastajad seda 
tööd ise ära teha, kuid liiga sageli kesi- 
se tulemusega, ega lavastuski tule siis 
hästi välja, hoolimata headest kavatsus- 
test. Võib-olla korraldada võistlusi? Nii 
või teisiti toimides olgu tingimuseks see, 
et huvitav kirjandusteos ei muutuks teat- 
ris primitiivseks ümberjutustuseks, vaid 
kujuneks iseseisvaks kunstiteoseks konf- 
liktide sõlmituse, täpselt haakuvate ka- 
rakterite, dialoogi, suhete arengu ja sü- 
gavusega. Senisest sihikindlamat tööd 
ootame kirjandusala juhatajailt. Seekord 
jäi nii mõnelgi teatril repertuaarivalik 
viimasele tunnile. 

Ning lõpuks on meeldiv märkida, et 
ajakirjandus arvustas õigeaegselt ja 
põhjalikult paremaid võidu 40. aasta- 
päevale pühendatud lavastusi. Sellest 
hoolimata olen veendunud, et niisuguste 
lavastuste nagu «Reamehed» ja «Vennad 
Lautensackid» kunstiline struktuur ja 
näitlejate meisterlik mäng vajavad pro- 
fessionaalsete kriitikute poolt veelgi põh- 
jalikumat käsitlust. Sest nende kunsti- 
teoste iga ei lõpe tähtpäeva möödumi- 
sega. 

Shakespeare Nukuteatris ja «Ugalas» 


Shakespeare on Shakespeare — üks 
konkreetne näitekirjanik, kes on kirju- 
tanud need ja need näidendid —, ja 
Shakespeare on ka SHAKESPEARE, 
midagi kehastunud Teatrikunsti Kui Nii- 
suguse taolist, vähemalt euroopa kultuu- 
risfääris. Seetõttu on otsekui prestiiži 
asi, et midagi temalt ikka ja alati laval 
oleks, kui tahame pidada ennast selleks, 
kelleks me end loodetavasti pidada taha- 
me. Iseenesest on niisugune arvamine 
ju pisut kramplik, ning teeb veel sedagi 
paha, et piiratud võimaluste juures võ- 
tab meilt aega ja jõudu, millega võiksi- 
me laiendada oma tegevat silmaringi 
teistessegi suundadesse, kus niisamuti 
leiaksime suurt ja euroopalikku, kuid 
meile seni Shakespeare'ist hoopis vähem 
või üldse mitte tuntut. Kuid viimati 
öeldu pole muidugi argument üha uute 
ja uute võimalike Shakespeare'i-lavas- 
tuste vastu, eeldusel, et neid on tõesti 
väga tahetud teha, et neid on käima 
lükanud mingi tugev seesmine impulss. 
Saab ju suur ja elav teater realiseerida 
oma suurust ja elavust, mängides prak- 
tiliselt peaaegu ükskõik mida, saati siis 
Shakespeare'i või mõnda muud äraproo- 
vitult vägevat autorit — viimaste puhul 
mõistagi ainult siis, kui saadakse üle 
judisevast aukartusest ning selle pahu- 
poolest, lapsikust üleolekutundest (või 
viimase bluffivast teesklemisest ülekom- 
pensatsiooni mõttes). 

Niisugused võiksid olla postulaadid, 
asudes vaatlema kaht Shakespeare'i 
tragöödia lavastust, mis praegu eesti 
teatrite mängukavas on: Nukuteatri 
«Romeot ja Juliat» ja «Ugala» «Hamle- 
tit» (mõlemad esietendunud 1984. a sügi- 
sel). Ning juba esimese mulje põhjal 
võib öelda, et need kaks põhinõuet on 
mõlemal puhul täidetud: omavolitsevat 
üleolekut seekord ei demonstreerita, 
kumbki lavastus on piisavalt teksti- ja 
autoritruu, ning ka tunnet «00, Shakes- 

vist öelda, et normaalne asjalik suhe 
selle autoriga on meil tänaseks põhi- 
mõtteliselt saavutatud. Küsigem 
edasi, mida konkreetselt on just 
seekord Shakespeare'ilt saadud oma teat- 
ritegemise heaks ja vaatajate rõõmuks? 

Ehk teisiti sõnastatult: miks just 
üks või teine tükk on mängukavva võe- 
tud? 

Nukuteatri <puhul näib asi olevat 
enam-vähem selge. Teatri soov hõlmata 
oma vaatajaskonna hulka ka täiskasva- 
nuid on juba mitu aastat ilmne ning 
ka teatrijuhi poolt avalikult deklaree- 
ritud. Shakespeare oma eespool mainitud 
sümboolse esinduslikkusega sobib selleks 
hästi: potentsiaalsel vaatajal ei tarvitse 
oma kõhklustes tunda, et lisaks tulemi- 
sele pupede ja tittede majja peab ta seal 
veel vaatama tont teab mida, tont teab 
mis nurgataguselt autorilt. «Romeo ja 
Julia» oma teatava lähedusega nuku- 
teatrite põlismaterjalile, romantilisele 
muinasjutule, on omakorda õige valik, 
muuseas tänu sellelegi, et võrreldes sama 
autori mõne teise põhiteosega, on «Ro- 
meo ja Julia» struktuurilt lihtsam ja 
ülevaatlikum, keeruliste kõrvalliinide, 
detailikülluse ja mõtteseoste rohkuse 
suhtes askeetlikum. Ka on ta küllalt 
hästi tuntud, vähemalt seda teab igaüks, 
et tegemist on kahe väga noore inimese 
õnnetult lõppeva armastusega kurjas 
maailmas. Ülemäärane jälgimispingutus 
(«mis üldse juhtub?») on seega juba ette 
välditud ning ühtlasi heidetud potent- 
siaalsete vaatajate hulka nukrama lüü- 
rika õngekonks (lisaks M. Undi «Gulli- 
veri ja Gulliveri» intellektuaalsele huu- 


W. Shakespeare'i «Romeo ja Julia» Nukuteatris 
(lavastaja R. Agur). Julia — Tene Ruubel. 


«Romeo ja Julia» Nukuteatris. Rõdustseen. Julia 
(nukk) ja Romeo (nukk ja näitleja Hendrik Toom- 
pere), tagapool näha näitlejad Anu Presjärv ja 

morile ja 1. Trulli «Imelise imiku» nüü- 
dis-olmesatiirile). Eleegiline lapsepõlve- 
nostalgia oligi peegeldumas etenduse 
lõpul garderoobi minejate ilmetes ja 
omavahelistes repliikides. 


Nukuteatri «Romeo ja Julia» (lavas- 
taja Rein Agur) vormilist lahendust 
võib lugeda põhimõtteliselt õnnestunuks. 
Kunagine käre uuendusliikumine sirmi- 
* vaba nukuteatri nimel on taandunud; 
seekord musta riietunult taas rohkem 
varju jäävate näitlejate ja nukkude vahel 
(pluss sümboolsed rekvisiidid) on jõutud 
vaherahu ja sünteesini, mida kujutavate 
kunstide eeskujul võiks ehk nimetada 
segatehnikaks. Eri tasandeilt pärinevad 
komponendid sobivad hästi kokku, eklek- 
tikatunnet ei tekkinud. Lavastusvõtete 
rakenduses häiris vahel pilku järjekind- 
lusetus. Nii näiteks luuakse mängureeg- 
lid, mille hulka kuulub nukkude liiku- 
mine ühelt mängupoodiumilt teisele mit- 
te läbi õhu, vaid näitlejate kätest ad 
hoc rajatavaid ühendusteid pidi. Sellel 
taustal omandab armunu sööstmine oma 
väljavalitu juurde ilma niisuguse sil- 
lata, lausa läbi õhu lennates, suure ku- 
jundliku efekti. Kuid samas see lõhu- 
takse räpakalt, lastes nukkudel kohati 
aukudest üle hüpata ka sisulise tähen- 
duseta. Seda laadi hoolimatust või näpu- 
viga esines üsna range semantikaga la- 
vastuses veelgi, mis jättis mulje viimase 
lihvi andmatusest. Kas räägib see väsi- 
musest või konkurentsipuuduse mure- 
tusest? 


Nukud on iseenesest päris kenad ja 
ilmekad, kui neid vaadata kui skulptuure 
(kunstnik Rein Lauks). Miimilised ja 
muud liikumisvõimalused aga paistavad 
neil olevat liiga napid. Juba põhilahen- 
duselt ei saa õnnestunuks lugeda paraku 
just nimitegelasi kujutavaid nukke, eriti 
Juliat. Hingelise ja meelelise, naiseks 
puhkeva tütarlapse asemel näeme midagi 
puist, kaamet ja ristluist köökus olevat, 
mida on küll raske seostada suure armu- 
palanguga. Pigem meenutab see rutiinset 
karikatuuri kuivast, pedantsest, eatust 
raamatupidajast, olles muu hulgas vas- 
tuolus ka näitlejanna (Tene Ruubel) 
noore ja võrdlemisi modulatsioonirohke 
häälega. Nii muutub Julia karakter eba- 
määraseks, nuku ilme ja liikumine jäta- 
vad kõige enam mulje ettevaatlikust, 

korral — jõuetust hädaldamisest. Vaese- 
võitu on ka Romeo ja paater Lorenzo 
tehnilised võimalused (neid juhivad ja 
esitavad vastavalt näitlejad Hendrik 
Toompere ja Heino Seljamaa), samuti 
oodanuks suuremat liikuvust tormaka 
loomuga Mercutiolt (Harri Kõrvits). 
Nii juhtubki, et võimenduse leiab vana 
tuttav oht: iseenesest teemakohaselt 
vähene koomiline element hakkab lavas- 
tuses lüürilist, dramaatilist ja ülevat 
üle trumpama. Omas laadis vajanuksid 
ka viimased sama vägevat leidu ja ilme- 
kat teostust (ja “kindlasti ka nukkude 
abil, mitte ainult kujundlike rekvisii- 
tide — mõõgad — ja sümboolsete misan- 
stseenide tasandil), nagu on koomilises 
plaanis Amme (Piret Sikkel) paterdavad 
jalad (teise näitleja paljad käelabad). 

Tunnustada tuleb näitlejate selget 
diktsiooni ja korrektset värsiesitust.* 
Nagu teada, pole see meie teatrites kau- 
geltki tavaline. Samas on see aga põhi, 
mis peab olemas olema, et loota edasi- 
minekut vabama ja varjundirohkema 
värss- ja (ja proosagi-!) kõne suunas, 
ilma et see tooks kaasa kadusid arusaa- 
davuses ja ilus. Kohati näis teksti hea 
jälgitavus olevat saavutatud psühholoo- 
giliste nüansside vältimisel, niisiis tea- 
tava lihtsustamise hinnaga, kuid luge- 
gem seda nukuteatri kui rohkete o m a- 
de vahenditega mõjuva teatri omapära 
juurde kuuluvaks. 

Mis aga kindlasti ei kuulu nukuteatri 
kui niisuguse sügavamasse omapärasse, 
vaid meie konkreetse Eesti NSV Riik- 
liku Nukuteatri tahtmatusse omapärra, 
on tema kitsas mänguruum koos kõige 
sellest tulenevaga. Lavakarp on väike: 
tõepoolest nagu karp. Hooti jääd asja 
enda asemel rohkem vaatama seda, kui- 
das näitlejad üksteisest mööda mahuvad. 
Ja mõnikord nad ei mahugi, kaskadöör- 
likust osavusest hoolimata. Toetagem 
Nukuteatri ammuseid taotlusi oma töö- 
olude parandamiseks! Põhimõtteliselt 
on selle teatriliigi võimalused väga suu- 
red; praeguses olukorras saavad nii tegi- 
jad kui nägijad neist ainult esimese mai- 
gu suhu. 

Kui nüüd veel küsida, mida andis 
Romeo ja Julia loole juurde just see, et 
seda esitati nukkudega? Siinkirjutaja 


* NB! Kontrollida ja ühtlustada tuleks aga nimede 
hääldamist. 


silmis ühe kummalise varjundi, mis võib- 
olla ei kuulunudki tegijate taotlusesse, 
aga tuli lihtsalt nende vahenditega kaa- 
sa. Nimelt see, et loo saatuslikkuse, väl- 
timatuse efekt ühekorraga nii suurenes 
kui vähenes. (Meenutagem, et näidendi 
kurb lõpplahendus ei ole «Romeos ja 
Julias», nagu Shakespeare'i tragöödias 
sageli, iseenesest sugugi nii paratamatu 
nagu näiteks antiiktragöödiais: süžee- 
liselt põhjustab Romeo ja Julia surma 
põhiliinide suhtes kõrvaline juhus, paa- 
ter Lorenzo saadiku mittejõudmine Ro- 
meo juurde Mantuasse olukorda selgi- 
tama.) Näitlejad mängitavad nukke, 
nende nägudel on täiskasvanu leebe ja 
etteteadev ilme laste toimetamiste 
jälgimisel, Aga näe, nad mängitavad 
nukke millegipärast edasi, ja ikka just 
sellessamas suunas! Miks nad seda tee- 
vad? Just nagu mingi suurem jõud käiks 
veel nendestki üle. Aga võib-olla neil 
polegi nukkudest niisamamoodi kahju, 
kui oleks omasuurustest ja -sugustest? 
Ning kui nukud on lõpuks surnud, ei 
taba vaatajat ei ränk masendus ega vä- 
gev katarsis, vaid samasugune pehmelt 
üleolev kaastunne nagu ehk putukate 
puhul: oh rumalad väiksed nukud, kõik 
see oleks võinud ju hoopis teistmoodigi 
minna..., aga teiesuguste iseseisvuse- 
tute puhul võib-olla ka mitte. Natuke 
nagu jumala tunne. Või ka midagi veinis- 
se ja meeleolumuusikasse kuuluvat. Et 
tegemist on küllap kõige nukrama ja 
mahedama teosega Shakespeare'i üldiselt 
vere-, rusuva masenduse ja barokkienne- 
tavalt suurte paisutuste rohkes tragöö- 
dialoomingus, pole selline toonivalik 
materjaliga vastuolus. 


«Ugala» «Hamleti» kohta on siinkir- 


jutajal väga raske mingit arvamust aval- 


dada, sest nähtud lavastus, nii kurb kui 
seda pole ka öelda, ei kiskunud põrmugi 
kaasa. Ehk selle kirjutise alguses püstita- 
tud küsimusele vastust otsides: jäi mõist- 
matuks, miks on see näidend parajasti 
mängukavva võetud. 

Leplik hinnang, mille järgi on hea 
juba seegi, et tähtis klassikateos (mis 
pealegi kuulub koolide õppeprogrammi) 
üldse laval on ning enam-vähem selgelt 
maha kõnelduna võimaldab laiskadel 
või ülekoormatud koolilastel raamatu lu- 
gemata jätta — see kuulda olnud hin- 
nang on nüüd küll liiga leplik. Kui 


mitte lausa ekslik. Sest «Hamlet» oma 
intellektuaalses keerukuses ja totaalses 
mõistatuslikkuses on siiski kõike muud 
kui nn isemängiv tükk. 

Kuidas on lugu põhjendusega, et näit- 
lejail ei jookse mingil juhul mööda külgi 
maha lähedane kokkupuude suurteosega 
niisuguse erudeeritud inimese eestvõttel, 
nagu seda on seekordne külalislavas- 
taja, teatriteadlane ja kriitik Rimma 
Kretšetova? Jah, uskuda võib. Teadmis- 
test on kasu kõigil inimestel. Kuid vaa- 
tajana tahaks siiski ka ettevalmistus- 
protsessi tulemust näha. Ja niipalju 
kui oskan endale kujutleda näitlejaloo- 
must — kaseiihka see ikkagi praktilist, 
mängu (ka tunnetus- ja mõistmisvahen- 
dina), mitte niipalju arutlemist ja kaa- 
lumist ning lauatagust fantaseerimist 
(ja seejärel vabalt ekslema laskmist)? 


Lootkem, et «Hamleti» prooviperioo- 
dil talletatud vaimsed väärtused hak- 
kavad edaspidi muis mängudes vilja 
kandma — see ei pruugi tõesti mitte 
olla ülikiire protsess. Aga «Hamleti» la- 
vastus ise? Jah, näkkukargavat agres- 
siivset maitsetust või muud selletaolist 
küll polnud, selles mõttes on asi intelli- 
gentne, kuid selles mõttes intelligent- 
sed on «Ugala» teisedki lavastused. Puu- 
dus aga ka läbiv kontseptsioon, selge- 
jooneline struktuur (või selle huvitav 
puudumine), kõitev atmosfäär. Etendus 
mõjus loiult, ehkki tempo ei olnudki 
liiga aeglane ega näitlejad füüsiliselt 
liiga lodevad. Kõige kohal hõljus eba- 
määrasus. Paaril puhul, näiteks Osricu 
stseenis, oli ilmselt rahuldutud esimese 
pähekargava lahendusega, mis jälle rää- 
gib kas väsimusest või enesekriitikata 
käegalöömisest. 


Kui ülesanded on segased, hakkavad 
eriti silma torkama tasemeerinevused 
näitlejate professionaalses ettevalmistu- 
ses või ka andes ja kogemustes. Kõvem 
käsi veab end ikka kuidagi välja ning 
jõuab ridade vahelt märku anda ka oma 
isiklikust huvist või huvipuudusest, 
kehvema kooliga näitleja, kui tal ei 
ole ees raudset rada ja kõrval oskajat 
näitejuhti, kes aitab tal oma tugevused 
välja mängida ja nõrkused ära varjata, 
jääb omadega hätta. Trupi ehmatavalt 
kõikuv tase — ja seda vaid kümmekonna 
näitleja juures, kellega terve «Hamlet» 
on seekord lavale toodud — oligi vahest 


mõtlemapanevaim mulje nähtud etendu- 
sest. Printsiibi vastu pole midagi: miks 
mitte rakendada kõrvalosades vaid paa- 
ri-kolme näitlejat, kellest igaüks mitu 
rolli teeb. Kuid need peavad siis ju ka 
olema ekstraklassi mehed, ning üliselgete 
ülesannetega! Seekordsedki pole kõige 
nõrgemad (Riho Räni rändnäitlejana 
näiteks andis ühe eredama episoodi kogu 
õhtu ulatuses), kuid, nagu öeldud, vähese 
toetuseta jäädes oli neil võimatu tõusta 
kõrgemale heal juhul püüdlikust kor- 
rektsusest. Lisaks näis, et kõigisse pea- 
osadessegi et jätku võrdselt õppinud või 
vilunud jõude. Andres Tabuni faktuurilt 
sobiva sümpaatse Laertese puhul näiteks 
oli nähtud etendusel tunda oskamatust 
oma jõudu jaotada; väsimus saabus seal, 
kus pidanuks olema tõus. Viljo Saldre 
kohati huvitavaks muutuva Claudiuse 
põhienergia kippus aga siiski kuluma 
pingutatult selgele artikuleerimisele. 
Ophelia (Eha Undo) oli kas suunatud 
või ise suundunud maneersesse välisse 
ilutsemisse. 


W. Shakespeare'i «Hamlet» 


Ugalas» (külalislavastaja R. Kretšetova). 


Nende puhul, kelle professionaalsus 
on väljaspool kahtlust, tahab tekkida 
küsimus selle raiskamisest sihitu lavas- 
tusega. Kahtlemata võib Andres Lepik 
anda huvitava Hamleti, midagi sellest 
välgatas hooti nüüdki. Kuid ilmne oli, 
kuidas tal tuleb põhiliselt läbi ajada 
isikliku sarmi ja nii noore tegija juures 
juba päris ohtliku asja — kujuneva isik- 
liku stambi najal. Poloniuse puhul, keda 
on mängitud kas väga kavalana või väga 
rumalana või ekstsentrilise seguna mõ- 
lemast vastandist jne, jne, pole seekord 
ilmselt osatud mingit seisukohta võtta, 
mistõttu selle nime all on laval lihtsalt 
üks Rein Malmsteni nägu mees. Gert- 
rudi tõlgenduse kohta on lavastaja 
intervjuudest üht-teist lugeda olnud, 
kuid valvsate kõrvalpilkude mäng, mis 
on Leila Säälikule antud nende mõtte- 
käikude kehastamise peaaegu ainsaks 
vahendiks, ei paista õieti juba poolde saa- 
ligi ära. Asja teatrikoolist tulnud noor 
Ülo Vihma sobib oma tüübilt hästi kõike- 
mõistvaks ja reserveeritud Horatioks, 


Guildenstern — 


Riho Räni, Hamlet — Andres Lepik. Rosencrantz — Elmo Ainula. 


Hamlet — 
Andres Lepik, 


E. 


Veliste fotod 


kuid konkreetsema eeltöö korral olnuks 
ta küllap suuteline rohkemakski — koha- 
ti oli tema ja A. Lepiku vahel aimata hea 
partnerluskontakti eeldusi, mille välja- 
arendamine oleks oluliselt rikastanud ko- 
gu lavastust. 


TMK - aprillinumbris 


Shakespeare'i 
komöödiate praegusi Eesti lavastusi vaa- 
dates kritiseeris Andres Heinapuu neid 
lavastajate omavoli pärast, millega on 


mindud — Shakespeare'i korralikult 
läbi lugemata — tema arvel omi asju 
ajama. Nagu nägime, vaadeldud tragöö- 
dialavastuste puhul seda etteheidet teha 
ei tule. Nukuteater ajab küll ilmselt kõ- 


vasti ka oma asja, kuid Shakespeare jääb 
seejuures siiski ohvriks toomata. Oma 
asja ajamine ei seisne siin tekstikäsitu- 
ses, millega on jäädud traditsiooni piiri- 
desse, vaid oma teatriliigile uute publi- 
kukategooriate otsimises. «Ugala» 
«Hamleti» puhul, nagu nägime, pole 
oma asja — tõlgenduse mõttes — prak- 
tiliselt üldse tunda. Teatrielulises mõt- 
tes — näitlejate teoreetiliseks ja üld- 
humanitaarseks harimiseks — võib-olla 
põhimõtteliselt ja tulevikule mõeldes on, 
kuid kas mõni teine menetlus selleks 
(mingi loengusari näiteks, väljaspool 
plaanilise lavastuse ettevalmistamist) ei 
oleks suurema kasuteguriga? 


Teha mingeid üldistusi meie Shakes- 
peare'i — kui traagiku — mängimise 
hetkelaadi ja -taseme kohta nende kahe 
lavastuse põhjal, mis on pealegi teos- 


tatud eri liiki teatrites, oleks vist küll e 
narr. Peale surub end aga suurem üldis- Teatrilaevaga 


tae. — sollõstaamäöt taktist, et väldkaks i. 8 0 0 
neid lavastusi ongi. Ja kui polnuks küla- 
lislavastaja (paljus küll mõistetamatut) 
soovi lavastada nimelt Shakespeare'i ja 
nimelt «Hamletit», peaksime kõik omad 
üldistused rajama vaid nukkude kitsas- 
tele õlgadele. Isegi kui ütleme, et Shakes- 
peare Shakespeare'iks, kogu oma suuru- 
se juures on ta siiski ainult üks võima- 
lus, jääme lõpuks nõutusse. Sest kui | 
laseme silma eest läbi meie sõnalavas- 
tusteatrite terve praeguse mängukava — 
mida muudki sealt siis leiame kõrgpoee- 
tilise maailmaklassika hulgast? Ei mee- 
nu rohkemat kui Strindbergi «Unenäo- | 
mäng» (Jaan Tooming «Vanemuises» ) 


(ÕPERAN 


tafton 18: 20,10 


ja vahest ka Schilleri «Röövlid» (Mati TE Rg põle MAN 
Unt sealsamas) ning Kivi «Kullervo» IA, pr 11, 
(Draamateatris, külalislavastaja Markku LUGIA LEAR 


Savolainen). Kas see on juhus, või 
tahab niisugune olukord meie režissöö- 
ride ja teatrijuhtide haarde ja lennu 
kohta midagi tõsisemat ütelda?... 

A. Heinapuu pani oma eespool mai- 
nitud komöödiavaatluse kahemõtteliseks 
pealkirjaks «Naljad Shakespeare'iga». 
Kas peaks siinsed muljeavaldused peal- 
kirjastama umbes kui «Kurbmäng liiga 
vähese Shakespeare'iga» — üldisema 
viitega kogu meie praegusele teatripil- 
dile? 


“Lucia di Lammermoori» ajalehekuulutus, milles 
Kuninglik Ooper tänab RAT «Estoniat» edukate 
58 külalisesinemiste eest. 


Stockholmis 

«Mihhail Kalinin» Stockholmis. 
V. Eieri foto 


Külalisetenduste buklett. 


Esimene eesti professionaalne ooper, 
Evald Aava «Vikerlased», räägib sel- 
lest, kuidas muinaseestlaste laevad käi- 
sid sõjaretkel Rootsi kaubalinnas Sigtu- 
nas. Märtsikuu viimasel nädalal aga 
kinnitas Stockholmi sadamas otsad reisi- 
laev «Mihhail Kalinin», tuues Rootsimaa 
teatrisõprade südameid vallutama ligi 
300-liikmelise «Estonia» teatri pere. 
Sellest sõidust on meie raadios, TV-s 
ja ajakirjanduses (eriti ajalehes «Sirp ja 
Vasar») olnud juba nii palju juttu, et 
midagi uut kõigele eelnevale on väga 
raske lisada. Hakata aga uuesti lahti 
harutama kõiki neid niite, mis ligi viie 
eelneva aasta vältel selle gastrolli teoks- 
saamisel on ühte põimunud, pole lihtsalt 
enam vaja. Oluline on ju lõpptulemus: 
publik võttis meid enneolematult hästi 
vastu, kõik etendused läksid viimse ko- 
hani väljamüüdud saalidele, Kuningliku 
Ooperi erakordselt hea akustika oli nagu 
unelm koduteatri «kotislaulmise» tunde 
kõrval, ajakirjanduses ilmus nii enne 
kui ka pärast meie esinemisi väga palju 
materjale, meie elamise eest hoolitses 
liigutava tähelepanuga «Mihhail Kali- 
nini» meeskond, meie proovideks ja eten- 
dusteks andsid oma parima kõik rootsi 
kolleegid. 

Rahulikult sellele nädalale tagasi 

Kuningliku Ooperi laval on kokku saanud Ilmar 
Moss, Eri Klas, Arne Mikk, Ooperi direktor Lars 
af Malmborg ja Ants Sõber. 


mõeldes ilmnevad ka mitmed riskantsed 
momendid. Kui vaadata viimase kümne 
aasta jooksul Stockholmis esinenud küla- 
listeatrite repertuaari (need teatrid olid 
aga Leningradi Kirovi-nim. Ooperi- ja 
Balletiteater, Varssavi Suur Teater ja 
Berliini Riigiooper), siis — keegi nen- 
dest ei toonud kaasa üle 2—3 lavastuse. 
Meie aga näitasime proovipäevast loo- 
bumise arvel kuue päeva vältel viit eri- 
nevat etendust! Lisaks veel balletiõhtu 
Södertäljes ja mitmed solistide kontser- 
did. Me teadsime, et näiteks valgusre- 
žiid ühe lühikese prooviga mingil juhul 
lõpuni viimistleda ei saa (keegi kriiti- 
kutest kirjutas hiljem, et «Estonia» eten- 
duste välisilmes näib domineerivat hä- 
mar lava, kus valguskiirtega jälgitakse 
vaid peategelasi (1)), kuid ikkagi taht- 
sime näidata kõiki oma juhtivaid soliste 
kõige sobivamates osades ja see läks ka 

Stockholmi kultuurielu on väga inten- 
siivne ja mitmekülgne. Kolm päeva enne 
meie gastrollide algust andis samal laval 
soolokontserdi Dietrich Fischer-Dieskau 
ja eelmisel õhtul esinesid Stockholmi 
Kontserdimajas «Viini Filharmoonikud» 
Lorin Maazeli juhatusel. Omajagu pin- 
get lisas ka asjaolu, et enne meie esine- 
mist toimus Rootsi ajakirjanduses laial- 
dane diskussioon Rootsi Kuningliku 
Ooperi juhtimise ja viimase aja lavastus- 
te üle ning sõnavõtud polnud just pai- 
tavad. Krister Malmström näiteks kirju- 
tas: «Ooperiteater on juba mitmeid 
aastaid järjekordses kriisis, üldsust ei 
õnnestu petta ka priipiletite jagami- 
sega. ... Üks peapõhjus, mis muudab 
etendused mittenauditavaks, on pidevad 
katsed aktualiseerida vanemaid teoseid, 
viies nad üle teise ajastusse. Tavaliselt 
on sellised Rossini, Mozarti või Verdi 
tõlgendused saamatud ...» Erik Näslund 
arvab: «Lars af Malmborgi repertu- 
aaripoliitika tõttu on ooperiteatri publik 
sügise jooksul vähenenud 15 protsenti. 
Ta alustas oma esimest hooaega viisil, 
mis meenutab enesetappu: Cherubini 
«Medeia», Bergi «Wozzeck» ja Straussi 
«Salome». Teosed, mis kõik üksikult 
teises repertuaarivalikus oleksid hästi 
mõjunud, aga üheskoos üksteist välja 
sõid.» («Svenska Dagbladet», 21. II 
1985). Teravale arvamustevahetamisele 
andis omajagu põnevust veel juurde 
vahepeal teatavaks saanud fakt, et Eri 
Klas on kinnitatud uuest hooajast Ku- 
ningliku Ooperi peadirigendiks. Jne jne. 

Igal juhul oli meil vaja kõikidel õhtu- 
tel anda oma parim, sest vaielda võib 
igal maal ja «ooperi ümber on alati käi- 
nud kuulujutte ning siiani pole olnud 
ühtegi teatrijuhti, kellel oleks õnnestu- 
nud ära teenida kõigi rahulolu», ütleb 
Erik Näslund oma eespool tsiteeritud 
artikli lõpetuseks. 

Nüüdseks on ilmutatud kõik foto- ja 
filmilindid, tõlgitud arvustused ja sõna- 
võtud, millest igaüks lisab killukese 
suure ürituse mosaiiki. Kuid iga reisist 
osavõtnu hinges on veel midagi sellist, 
mida ei saa panna sõnadesse ega pilti- 
desse. See on seletamatu rõõm oma teatri 
üle, oma rahva lennujõulise, rahvusvahe- 
liselt arvestataval tasemel kultuuri üle. 
Kuid samal ajal sunnib iga õnnestunud 
esinemine hoolikalt analüüsima ka vaja- 
kajäämisi, uue põlvkonna pealekasvata- 
mise probleeme, uue teatrihoone ehita- 
mise küsimusi, sest elav teater ei saa 
kunagi valmis ja ainult veerevale kivile 
ei kasva sammalt. 


ARNE MIKK 


Kuusik ja Eri 


Hendrik Krumm, Helvi Raamat, Arne Mikk 
tonia» teatri omaaegne primadonna Ida Aav-Loo 


ning tema kunagine lavapartner Tiit 


KUI VERDIT SUUDELDAKSE EESTI 
MOODI* 


-..duba pikka aega on peetud loomulikuks, 
et Verdi muusika muutus seda õilsamaks, 
mida vanemaks ta ise sai. Selle mõtteviisi 
järgi on tema pika tee kunstiline kroon 
«Falstaff». Seepärast mängib traditsiooni- 
dest lugupidav = ooperiteater meelsamini 
«Othellot» ja «Falstaffi» kui «Ernanit» ja 
«Luisa Millerit». 

Aga nüüdisaegses muusikamaailmas — ja 
sinna kuulub ilmselt Tallinna «Estonia» tea- 
ter — on hakatud hinnanguid ümber aseta- 
ma. Uus itaalia dirigent Sinopoli teeb nii 
«Nabuccot» kui ka «Attilat» ja näitab, et 
täisvereline muusika on alati üle dramatur- 
gilisest ning et suure plaadistamise ajastul 
on täiesti ilmne, et «Luisa Miller» on «Rigo- 
letto» õde, mitte mingi eelproov. 

«Estonia» teater tuli Stockholmi nii «Atti- 
la» kui ka «Luisa Milleriga». Et mõlemat 
ooperit etendati Rootsis esimest korda, oli 
juubeldus suur — nagu Verdi uue ilmumise 
puhul, keda Okasroosikese lossis Gustav Adol- 
fi väljaku ääres eesti kombel suudeldi. Verdi 
oli taas armsalt elav (ehkki küll vaid kaks 
päeva). 

Võib-olla oli «Attila» lavaline lahendus 
äärmise piirini vanamoodne ning külaliste 
koor liiga alamõõduline, et stseene tõeliselt 
õigetesse kõrgustesse tõsta. Siin oli sädet 
Eri Klasi juhatatud orkestri mängus ja stiili- 
tunnet paljudel lauljatel, kellest tuleks esile 
tõsta 74-aastast hallipäist fenomeni Tiit Kuu- 
sikut, kes tegi lausa relvituks. 

«Luisa Milleriga» näitas «Estonia», et 
itaalia traditsioonides on sügavust. Selles 
Schilleri-ainelises ooperis valdab Verdi juba 
kunsti maalida pööraste tundepuhangute 
sekka vaikust ning see andis Eri Klasile 
võimaluse näidata, et ta pole üksnes jõudu 
täis dirigent, vaid ka mees, keda Kuningliku 
Ooperi orkester «Hovkapellet» kindlasti tere- 
tulnuks peab. 

Paljud «Attilas» esinenud lauljad haara- 
sid siin vaatajat uuesti: unustamatu bari- 
toniklassik Tiit Kuusik, Hendrik Krumm 
päikeseloojangulises tenorisäras ja bassbari- 
ton Mati Palm, kelle hääles oli sädet ning 
lavalises tegutsemises suurt intensiivsust. 
Kaks head sopranit — Helvi Raamat «Atti- 
las» ja Anu Kaal Luisa Millerina — tugev- 
dasid veelgi muljet hästi kokku sobitatud 
ansamblist meie naabermajas ooperimaailmas. 


LASSE BERGSTRUM, 
*«Ekspressen», 1 IV 1985 


* arvustused avaldatakse lühendatult. 


Tiit Kuusik «Estonia» teatri kauaaegse tenor- 
solisti Aarne Viisimaaga. 
V. Eieri foto 


EESTI KÜLALISETENDUS 
KUNINGLIKUS OOPERIS 
LAULJASENSATSIOON «ATTILAS» 

Stockholmist võetuna on Tallinn meile 
kõige lähemal asuv ooperilinn. Kuid see asub 
riigis, mida me, nagu ka teisi Balti riike, 
liiga tihti unustame põhjamaade kultuurist 
rääkides nimetamata. 

Meie, rootslased, oleksime oodanud eesti 
repertuaari suuremat osa, nüüd piirdub see 
vaid ühe teosega — kantaatballetiga «Eesti 
ballaadid». Arvestades 22 000-list eestlaskon- 
da Stockholmis, lauldakse küll kolmest itaalia 
ooperist kahte eesti keeles. 

Külalisetenduste raskuskese lasub itaalia 
1830.—1840. aastate bel canto-ooperil ja see 
võib tekitada hämmeldust. Iseenesest on sel- 
line repertuaarivalik põhjendatud, sest itaalia 
ooperikunst sai neis riikides, mis praegu kuu- 
luvad idablokhi, omaseks juba XVIII sajandil 
ning pole seal kordagi oma tähtsust kaota- 
nud. 

Esimesel õhtul pakkus «Estonia» teater 
Verdi «Attilat» — 33-aastase helilooja proovi- 
tööd teel 1850. aastate meisterlikkusele. Seda 
ooperit pole kunagi Stockholmis esitatud ja 
ilmselt ka ei esitata, sest selle sisu suudaks 
psühholoogilises realismis koolitatud rootsi 
lavastajale vaevalt huvi pakkuda. Omal ajal 
aitas see aga kindlasti kaasa rahvuslikule 
liikumisele Itaalias, meenutades, kuidas de- 
genereerunud ja nõrgenenud Rooma riik suu- 
tis Attila juhtimisel toimunud hunnide kal- 
taletungile kõigele vaatamata vastu seista. 


«Estonia» = teatri «Attila» = esietendus 
1976. a jõulupäeval. Kui seda oleks tookord 
Stockholmis näidatud, vaevalt, et see oleks 
leidnud niisama entusiastlikku vastuvõttu 
kui nüüd, esmaspäeva õhtul; tõenäoliselt 
poleks seda kui liiga vanamoodsat vastu 
võetud. Aga mida kauem etendus kestis, 
seda rohkem valdas mind arusaamine, et see 
väärt ooperitraditsioon on meil lastud kadu- 
ma minna. Sel õhtul oli palju neid, kes uuesti 
elasid üle lapsepõlve kaugeid ooperimälestusi, 
mil fookuses seisis laulja. 

da siiski polnud kõik vokaalpartiid tipp- 
klassist, ehkki üldiselt puudusid ebakohased 
kõrvalhelid ja hingeldamine sissehingamisel, 
millega siin oleme kahjuks pidanud harjuma. 
Mati Palm nimirollis laulis fokuseerimatult 
ja ohjeldamatult ning kangeiastenor Hendrik 
Krumn, keda nägin 1970. aastal Savonlinnas, 
on hilisematel aastatel muretsenud endale 
tugeva vibrato. Meestest ei olnud keegi võr- 
reldav Tiit Kuusikuga. Mõeldes sellele, et ta 
on ju faktiliselt Jussi Björlingi kaasaegne, 
jääb alatiseks meelde sensatsiooniline elamus, 
kuidas inimene, kellel on raskusi laval liiku- 
misega, suudab valitseda oma jõulist hääle- 
materjali vähimagi värinata ja puhtalt. Suur 
kunstnik on ka sopran Helvi Raamat, kes 
kogu oma säras Odabella virtuoosselt lauldud 
partiis kordagi ei tundunud külmana, otse 
vastupidi — mõjus ülidramaatilisena. 


Tiit Kuusik laulab pidulikul 
holmi Linnama'as. 


vastuvõtul Stock- 


V. Eieri foto 


Teadmata ainsatki eestikeelset sõna, näib 
olevat võimalik teksti foneetiliselt üles kir- 
jutada, sedavõrd selgelt artikuleerivad eesti 
lauljad — äärmiselt kõrge muusikalise kul- 
tuuriga koor kaasa arvatud. 

Muidugi on see aegunud teater, naeru- 
väärsete türgi saablite ja leopardinahkades 
harkisjalgsete barbaritega, oratooriumilaad- 
sete kooripaigutustega ning staatiliste ja käsi 
laiutavate solistidega. Ning võib mõista küll, 
et «Estonia» suudab pakkuda hooaja jooksul 
kuus esietendust, kui dekoratsioonid on nii 
lihtsad — põhimõtteliselt vaid kolm tüllseina 
ümber kaldpindse põranda. Tänu hämarale 
valgusele pole kõiki rekvisiite pildivahetuste 
ajal vaja välja kanda. Niisama ülikonserva- 
tiivne on oma maitselt Arne Mikk, kelle 
lavastatud on kõik külalisesinemistel näida- 
tavad ooperid, kuid teisest küljest ei saa tema 
režiistiili kusagil süüdistada eksimustes muu- 
sikareeglite vastu. Ja lõppude lõpuks — just 


sellise teatrivormi tarvis Verdi komponee- 
riski. 
Eri Klas, «Estonia» peadirigent, mees, 


kellelt oodatakse Ooperi orkestri päästmist, 
lõi esimese taktikepilöögiga spetsiifilise itaalia 
hõngu. Aga tema kasutada on ka täiuslik 
orkester, kes kõige delikaatsemateski pia- 
nissimo'tes levitab erilist fluidumit, sundides 
end kuulama ja tõstes iga lauluesituse argi- 
sest kõrgemale. 


CARL-GUNNAR AHLEN, 
Dagbladetes, 2 ILI 1985 


«Svenska 


«Attila» võeti vastu ovatsiooniga 


MAALÄHEDANE JA PSÜHHOLOOGIT- 
LISE TUUMAGA «BORISS GODUNOV» 


Traditsioon on jama, on öeldud, mõeldes 
traditsiooni, algupärase matnud 
juurdekirjutuste, näitlike paranduste ja ro- 
mantilises vaimus artistliku vabaduse kihi 
alla. See käib nii barokkmuusika, rocki kui ka 
Bruckneri sümfooniate ja Mussorgski oope- 
rite kohta. 

Positivistlik algmaterjali kriitika ja res- 
pekt autori vastu on viinud meid tagasi kat- 
seteni restaureerida muusikat selliseks «nagu 
ta tegelikult oli». Üks niisugune tee, eriti 
levinud kõige viimasel ajal, on lähtuda heliloo- 
ja algversioonist. 

Kolmapäeva õhtul pakkus «Estonia» oma 


mis on 


külalisetendustel Stockholmi Ooperis Mus- 
sorgski «Boriss Godunovi» äärmiselt vähe 
tuntud algversiooni, mille keiserlik teater 


1869. a tagasi lükkas, mida helilooja ise kuni 
1873. aastani muutis ning mille Rimski-Kor- 
sakov pärast Mussorgski surma ümber töötas. 


POLE VÕIMALIK VÕRRELDA 

On väga subjektiivne küsimus, kuhu selli- 
ne pürgimine algallika poole kunstiliselt kva- 
liteedilt viia võib. «Borissi» erinevad varian- 
did on Mus- 


võrreldamatud suurused. Aga 

sorgski ideed, ka need, mis ta kõige esime- 
sena paberile pani, on sedavõrd originaalsed, 
et ei piisa üksnes nende respekteerimisest. 
Neid tuleb võtta kui tema tahte imetlus- 
väärset ja konsekventset väljendust. 

«Estonia» etendus lõpeb Borissi kokku- 
varisemisega, mil temani jõuavad teated, et 
troonikandidaat, kelle ta on mõrvanud, tege- 
likult elab ja on teel võtma tsaarikohta 
tema käest. 

SUUREPÄRANE 

Algversioonis kujuneb ooper kammernäi- 
dendiks, täielikult kontsentreerituks Borissi 
hirmu, ängi ja meeleheite ümber. Otse Milano 
La Scala'st saabus siia vene bass Jevgeni 
Nesterenko, et asuda oma kohale lennuki hili- 
nemise tõttu vaid paar tundi enne lahtilaul- 
mist. Ta oli suurepärane. Tema bass pole küll 
niisugune, mis kõmab suurejooneliselt üle 
saali. Pigem on see üllatavalt hästi artikulee- 
ritud ja vaos hoitud, suunatud sissepoole — 
mängu psühholoogilisele tuumale. Viiendas 
pildis nägime Borissi hallutsinatsioone vapus- 
tavas kehastuses. 

Teistest eesti lauljatest nimetaksin ma es- 
majoones Jänis Sprogise nõdrameelset. 
Kuuendas pildis, Vassili katedraali ees, mis 
esineb üksnes algversioonis, loob ta täius- 
liku illusiooni süütust naiivsusest ja proh- 
vetlikust selgeltnägelikkusest. 

Uno Kreen laulab kroonik Pimenit soojuse 
ja võrdlemisi puhta, helge häälekõlaga ning 
Teo Maiste loob burleskse ja värvika kerjus- 
munga Varlaami kuju. 

MAALAHEDANE 

Seejärel kvaliteet veidi langeb: lamedalt 
ja veidi liiga otse kõlab Tiit Tralla vande- 
nõulane ja intrigant vürst Šuiski ning Ivo 
Kuuse Vale-Dmitri kuju jääb kohati ähmaseks. 
Kõige vähem veenavad mõlemad naisrollid — 
kõrtsinaise ja printsess Ksenja vibrato'ga 
lauldud partiid. Ooperi juhtiv naisosa, Marina, 
on hoopis ära jäetud. 

Eri Klas toob meisterlikult esile algversioo- 
ni orkestratsiooni taotlusliku primitiivsuse 
ja lihtsuse. Seeläbi saab ooper maalähedase 
helikõla, mõjumata seejuures üldsegi mitte 
amatöörlikult, ooper viib meid kaugesse mine- 
vikku, millel on romantismiga vähe ühist. 
Selle üheks näiteks on kroonimisstseen, kus 
keelpillid otseselt põrkuvad valjude timpa- 
nitega. 

Aga siis peaks näiteks kõrtsistseen ele- 
vust pakkuma, mõjuma vahemänguna vitaal- 
semalt ja pingestatumalt nii orkestris, režiis 
kui ka Leventali ja Sokolova lavakujundu- 
ses. Anonüümne, küünlaid käes hoidev rahva- 
mass, kes pidevalt osaleb ülesrivistustes ja 
kohavahetustes, eksib samuti kammernäidendi 
reeglite vastu, midagi dramaatilist vastu- 
kaaluks lisamata. 

Seevastu mõjub lihtsus ja monotoonsus 

ainsas eesti teoses, Veljo Tormise kantaat- 
balletis «Eesti ballaadid», mida etendati teisi- 
päeval Mari-Liis Küla napis ja sugestiivses 
lavakujunduses. 


HANS WOLF, 


*Dagens Nyheters, 29. III 1985. 


SÄRAV OOPERIKULMINATSIOON 


Eesti ooperi külalisetendused andsid neile 
õnnelikele, kes said pileti, võimaluse kuulata 
kolme itaalia bel canto-ooperit, mis Stock- 
holmi Ooperi repertuaari ei kuulu. Verdi «At- 
tilat» ja «Luisa Millerit» pole üldse Stock- 
holmis ette kantud ning Donizetti «Lucia di 
Lammermoori», mis laupäeva pärastlõunal 
kujunes külalisetenduste kulminatsiooniks, 
pole siin kuulda olnud neist aegadest, kui 
Uno Stjernguist ja Margareta Hallin veel 
noored olid. 

Pärast oivalist sopranit Anu Kaalu «Luisa 
Milleri» nimirollis ei oleks osanud kedagi 
temaga võrdset ette kujutada. Margarita 
Voites aga pühitses triumfi oma muinas- 
jutuliselt puhta ja pehme, vaimustavalt väl- 
jendusrikka koloratuursopraniga. Tema flöö- 
disaatega hullumeelsusaaria oli kõigiti per- 
fektne, seda nii intonatsioonilt kui ka väljen- 
dusrikkuselt. 

Tema armastatut Edgardot laulis Hendrik 
Krumm, kes juba terve nädala oli kandnud 
hoolt tenorite bravuurrollide eest ja seetõttu 
pidanud end ka võib-olla üle jõu pingutama. 
Sedapuhku laulis ta Edgarot stiilipuhtalt, 
kuid kui ta suudaks ära jätta vibrato, mis 
tema häält segab, sellele untsigi tugevust 
juurde andmata, võiks ta olla hiilgav itaalia 
tenor. 

Just nimelt itaalia, kõikide asjaosaliste 
huvides lauldi «Luciat» itaalia keeles ning 
see aitas kaasa, et kogu ansambel kõlas veel 
paremini kui kogu eelneva nädala jooksul. 

Tähtsusetus peigmehe rollis kõlas Jänis 
Sprogis nii hästi, kui see tema lühikeste ette- 
astete puhul üldse võimalik oli, ning Mati 
Palm tõi eestkostja osas, nagu Lucia venna 
Henry puhulgi, kuuldavale kõlava baritoni. 

Koor oli, nagu igal õhtul, hiilgav, orkester 
samuti ja kuulus sekstett tuli bravuurikalt 
kordamisele. Kui Eri Klasil meie ooperiorkest- 
riga niisama õnnelik käsi on, siis on meid 
küll põhjust õnnitleda. Ta valdab instinktiiv- 
selt pingete ja pingevabade momentide vahel- 
dusi ning orkester kõlab tema käe all era- 
kordselt dramaatiliselt ja rikkalt. 


KERSTIN LINDER, 
«Svenska Dagbladet», 1. IV 1985. 


KALEVIPOEG — EESTI BALLAAD — 
NII LÄHEDAL, NII TUNDMATU... 


«Emal oli hulka tüttereida, kaksi hulka 
kanaseida ...» — sellest väikesest lausest 
lähtudes jutustatakse edasi emast ja tema 
neidudest. Lõpposas seisavad eemal metsa- 
serval nutunaised. «Eesti ballaadid» on kurb 
ja sünge saatuslik lugu, jutustatud rahva- 
laulule omase lihtsusega. 

Selline on Veljo Tormise kantaatballett 
aastast 1980, ainuke kodumaine teos «Esto- 
nia» külalisetendustel Stockholmi Ooperis. 

55-aastane Veljo Tormis on rootsi publi- 
kule eelnevalt tuttav Raadiokoori «Raua need- 
mise» esituse kaudu. «Eesti ballaadides» on 
Tormis kasutanud eesti rahvuseepose «Kale- 
vipoja» sarnaseid tekste. «Kalevipoeg» on 
lähedane sugulane soome «Kalevalaga». Tor- 
mis püüab siin jääda rahvamuusikale nii 
lähedale kui võimalik. Ta tunneb endal rahva- 
muusika suhtes teatavat «kohustust». «Mitte 
mina ei kasuta rahvamuusikat, vaid rahva- 
muusika kasutab mind!» on ta ise öelnud. 
Tormise tugevalt rütmistatud muusika on üles 
ehitatud pidevatele kordustele. On alguses 
tagasihoidlik, et lõpus jõuda jõulise kulminat- 
sioonini, seda eriti orkestris. Kuid siiski vä- 
hemas mõõdus, kui tavatseb näiteks Carl Orff. 


Tõnu Kaljuste juhatusel esitavad koor ja 
solistid erinevaid lugusid rahvalaulule tra- 
ditsioonilise kainusega, kusjuures keskseks ku- 
juks on Ema (Leili Tammel). Mai Murdmaa 
koreograafiasse liituvad tervikliku komponen- 
dina ka lauljad, seda ilma häirivate ümber- 


paigutusteta. Kõige arusaadavamalt on tants 
miimiliste vahenditega antud ainsas kergelt 
koomilises loos «Kuldnaine», kus väikevend 
palub seppa endale kullast ' naist teha, kes 
osutub aga kaissu võttes külmaks... Kui 
eelnevalt on leitud aega nende küllaltki sünd- 
musrikaste juhtumuste sisu läbi lugeda, tuleb 
see vaatamisel kasuks ka teiste osade puhul. 


See oli põnev ja omalaadne: rootsi publi- 
kule tutvustati senini üldjoontes tundmatut 
kultuuri. Ja kui paradoksaalselt see ka ei 
kõla — esines Kuninglikule Teatrile kõige 
lähemal asuv välismaine ooperiteater. 


TORBJURN ERIKSON, 
«Ekspressen», 29. III 1985. 


* * * 


Kolmandat korda kohtas «Estraadi» pub- 
lik neljapäeva õhtul hiilgavat «Estonia» teat- 
ri ansamblit Tallinnast. Kuuskümmend tantsi- 
jat kandsid ette kolm balletti teatri peaballett- 
meistri Mai Murdmaa koreograafias. «Es- 
tonia» balletitantsijad on kaasaegse vene bal- 
letikunsti hiilgavad esindajad. Tähtedest solis- 
tidel on selline tehniline oskus, kunstiline 
distsipliin ning väljendusvõime, mida alati 
meeldiv kohata. 

Klassikalise balleti suurust — ja piira- 
tust — kohtasime ballettides «Aastaajad» 
ja «Kadunud poeg». Ja koreograafiline uus- 


«Eesti ballaadid» Södertäljes. 


V. Eieri foto 

looming kõige kõrgemal rahvusvahelisel ta- 
semel andis publikule põhjust aplodeerimiseks 
Juta Lehistele Mai Murdmaa «Naises». 

HIILGAV 

Balleti «Naine» erilise spetsiifilisuse mää- 
rab ka Luciano Berio muusika — erakordselt 
sugestiivne helikollaaž: fragmendid sõnadest, 
häältest, tundepuhangutest, kurguhäälitsus- 
test. Kustav-Ago Püümani stsenograafia on 
vaoshoitult sisendav — traatnukud-naised 
ripuvad graafilise reljeefina lavapõranda 
kohal. Neilt saab tantsijanna Juta Lehiste 
oma ainsad rekvisiidid, parukad, mis anna- 
vad edasi erinevaid naiselikke tundeid ja 
hoiakuid. 

Me võime jälgida naist sünnist kustumi- 
seni. Tükike hiilgavat tantsuteatrit, vaba, 
avatud assotsiatsioonide tulvale, kujutatud 
meie kaasaegses vormikeeles — lummav ja 
kaasatõmbav. 


LOODUSJÕUD 

Juta Lehiste on üks väljendusrikkamaid 
tantsijaisiksusi, keda praegu Euroopa lava- 
del võib kohata! Suurepärane tantsijanna, 
kelle väljendusrikas keha on tema kunstiliste 
kavatsuste täitmisel kuulekas instrument. 
Näha Murdmaa balletti tema esituses on tõe- 
poolest kohtumine loodusjõulise Naisega — 
tema sensuaalsete ahvatluste, tema erineva- 
tes parukates rafineeritud mänguga. 

Ballett pakub praegu aktuaalset «keha- 
teatrit» — aga millise kunstilise distsiplii- 
niga! Ning missuguse kooskõlaga heli ja lii- 
kumise, helikollaaži ning tantsijanna liiku- 
misrütmi vahel. 


VALGUS 

Hinge kinni pidades jälgiti Juta Lehistet 
tema teel, lapse esimestest valulikest liigu- 
tustest, kobavatest sammudest, plikatirtsu- 
likust itsitamisest ja väikestest rõõmutantsu- 
dest täiskasvanu nutu, naeru, koketeerimise, 
lobisemise, orgasmideni ning edasi vanane- 
mise valusa pöördepunktini, mil naiseliku 
koketsuse parukad sümboolselt maha rebi- 
takse — järele jääb tühjus, kaja, äng, lõpuks 
vaid viimse napi valguse allika kramplik 
otsimine. 

RÕÕM 

Balletti «Naine» raamisid Mai Murdmaa 
balletid «Aastaajad» Antonio Vivaldi muu- 
sikale ja «Kadunud poeg» Sergei Prokofjevi 
muusikale. 

Mõlemad balletid tõid esile «Estonia» teatri 
kõrget taset. Milline balletitantsija ei tunne 
rõõmu kohtumisest sedavõrd distsiplineeritud 
tantsijatest koosneva trupiga — kes nii täpsed 
oma žestides, liikumistes, ja nii virtuooslikud 
varvastantsus. 

TULGE TAGASI! 

«Aastaaegade» ja «Kadunud poja» meis- 
terlike solistide küllus pakkus heldelt sarmi, 
oskust ja lüürilist sisseelamist. Eesti tantsi- 
jatele on omane eriline habras veetlus. Nad 
on atraktiivsed ja tundlikud ning nendega 
koostöö pakub ilmselt rahuldust. Paratama- 
tult tuleb veidi kade olla Mai Murdmaale, 
kelle käsutuses on niivõrd väljendusrikkad 
ja meisterlikud tantsijad. Loodame, et nad 
varsti jälle leiavad tee üle Läänemere Stock- 
holmi — ja Södertäljesse. Oleks suur rõõm 
neid taas näha! 


CHRISTER DUKE, 
«Länstidningen+, Södertälje 


"Eat! edukamat oõnuüust Rootsis oli «Lucia 
di Lammermoor». See V Maas» foto on metud 


kütt kod 


Mia 


rmajas 


Aleksandra Ekster. Kostüümikavand Shakespeare'i «Romeo ja Julia» etendusele Moskva 
Kammerteatris. 1921 

ss Inglismaal, 


Jaan Oadi filmimas 


Et mu Kanada-reisi peaeesmärk oli 
valmistada lühifilm Jaan Oadist, siis 
sõitsin kohe saabumisjärgsel hommikul 
Scarborough'sse. Toronto südalinnast 
viib sinna, meie Merivälja-taolisesse 
eeslinna, allmaaraudtee. Muide, eestla- 
sed Kanadas nimetavad subway'd ainult 
nii, sest sõna metro kannab hoopis teist 
tähendust — suurlinn, emalinn. Pärast 
kentsakat väljapääsu otsimist lõppjaa- 
mas, kus bussid sõidavad lausa perrooni 
kõrvale, et reisijaid sama pileti eest ko- 
dudeni välja viia, õnnestus lõpuks üks 
pilu leida, kust don Guijotena jalamehe- 
na tänavale astusin. Linnakaardi järgi 
pidi Jaan Oad üsna allmaaraudtee lähe- 
dal elama, aga plaanile kokkusurutud 
kvartalid osutusid tegelikkuses üsna pik- 
kadeks. Algkoolis oli lõunatund, lapsed 
jooksid varblaseparvena autode juurde, 
kus vanaemad neid rooli taga ootasid. 
Sammusin Pine Hills'il, mööda Muremäe 
tohutust kalmistust, mille väravast tuhi- 
ses sisse mustade autode rodu. Rahula 
pole liigendatud tuhandeks erimaitseli- 
seks platsikeseks nagu meie metsakal- 
mistud, kus valitseb sammaste, pinkide, 
isetegevuslike vigurite virvarr. Pole siin 
ka mälestusmärkide võidutsevat toretse- 
mist, mida kohtame mõnedes romaani 
kultuuri maades. Kogu kalmistu on kae- 
tud rohelise muruvaibaga, millel seisa- 
vad rangelt tagasihoidlikud graniitsam- 
bad või lebavad madalad tahvlid. Aga 
on sel kõigel lahkunute jaoks tähtsust? 
Kuidas ütleski Chaplini lesk oma mehe 
põrmu röövijatele, kes nõudsid sajandi 
suurima koomiku eest 700 000 dollarit? 
Kas mitte nii, et tehke selle kehaga 
mis tahate, Chaplin elab edasi mu süda- 
mes ja sealt ei saa keegi teda välja kan- 
gutada... Surnuaia varbaia tagant 
paistavad korealaste, hiinlaste, pakistan- 
laste nimedega sambad. Ja siis jälle 
Johnsonid, Jac:sonid. Chaplin sündis 
tööt: ; Ameerikas, hääbus 


MARK SOOSAAR 


Šveitsis. Ta oli maailmakodanik, sest 
kandis endaga kõigi lihtsate inimeste 
murekoormat ja kergendas seda naeru- 
ga. Ta ei pidanud vajalikuks oma mai- 
seid jäänuseid testamentliku korraldu- 
sega Hollywoodi või sünnilinna Londo- 
nisse saata. Ta oli maailmakodanik. 

Suurem jagu eestlasi on maetud süda- 
linna, vanale Mount Pleasanti park- 
kalmistule. Siingi on saatus neid taas 
kõrvuti viinud hiinlastega. Ühel Toronto 
kahekümne viiest rahulast puhkab ka 
Jaan Oadi abikaasa Mall. Tugev Kihnu 
naine, kes võõrsil kuus last üles kasva- 
tas ja möödunud augustis rauges. Kelle 
kohta Jaan hiljem filmikaamera ees 
ütles: «Ta ei rääkinud iial meeldivusest. 
Ta ei avaldanud ennast...» 

Olengi jõudnud Willowmounti täna- 
vale. Kui nime uskuda, siis kunagi pidid 
siin mäeküljel pajud kasvama. Praegu 
reastuvad eramud, mida ei seo linnaarhi- 
tekti koordineeriv maitse. Koputan ka- 
hekordse tagasihoidliku fassaadiga hoo- 
ne uksele. Avama tuleb reibas vanahär- 
ra, tunnen ta silmapilk ära autoportree 
järgi, mis «Pühapäevamaalijate»-filmi 
jaoks värvifotona saadetud oli. 

Ainult silmad on kurvemad ja saatu- 
sejooned näos sügavamad. Küllap üksi- 
jäämisest, sest lastel kõigil oma kodud 
ja perekonnad. Alustan juttu Kihnu 
keeli, nii palju või nii vähe kui seda 
mõistan. Jaan Oad vastab ranges Tal- 
linna normkeeles. Lootsin eest leida kee- 
lelises isolatsioonis säilinud eriti puhast 
murrakut, ent võta näpust! Neljakümne 
aastaga on laulev Kihnu keel unusta- 
tud, suhtlemine teiste maakondade 
eestlastega on teinud oma töö. Muide, 
rohkem kui sada aastat Siberi eralda- 
tuses püsinud kanepi, hiiu, haanja küla- 
des on veel tänini elav esivanemate 
murrak! 

Ma pole aga keeleteadlane, hoopis 
Jaan Oadi maalid viisid meid kokku. 


Kui 1979. aasta suvel filmisime Kihnus, 
näitas Kraavi Mihkel, mu lapsepõlve- 
sõber, Kanadast toodud värvifotosid. 
Neilt vaatas vastu Jaan Oadi kümme- 
kond maali. Paljufiguuriline komposit- 
sioon «Puimad Koroksel», «Kohus Kada- 
ka Mari üle», «Hülgejääs», vallatu 
«Kihnlased Riia kõrtsis». Kui Mihkel 
seletas, et Jaan maalib vaid oma lõbuks 
ning sellest teavad ainult mõned kihnla- 
sed, hakkasid mu käed värisema. See on 
ju avastus! Jaan Oad on meie Piros- 
mani! 1979. aasta sügisel tõi Kihnu 
etnograaf Theodor Saar Torontost seitse- 
kümmend reprot ja kaks originaali 
Jaan Oadi elutööst, mis kinnitas oletust, 
et võime uhked olla täiesti omanäolise 
naivisti üle, kunstniku üle, kes sadakon- 
nal maalil annab edasi Kihnu ajalugu 
alates 18. sajandi lõpust, mil Liivi 
lahes hukkus purjelaev «Anna Pavlov- 
na», kuni Teise maailmasõja finaalini, 
mil mehea-nraised-lapsed paljudest saare- 
kodudest «äksid vastu ööle, tormisele 
merele, teadmatusele. Ei tahaks «Jaan 
Oadi naivistiks ega primitivistiks liigi- 
tada sõna veidi solvava alatooni pärast. 
Kuidas sa ütled inimesele, et oled — 
naivist? Peaaegu sama hull, kui öelda 
Anne Maasikule Iihtsakoelise rahvalaulu 
esitamise = kiituseks — .— naiivitar... 
Ameerika kunstiteadlane David Larkin, 
ülemaailmse naivistide albumi koostaja, 
nimetas oma kogumiku «Innocent Art» 
maalijaid vastavalt «süütuteks kunstni- 
keks». Veidi parem, aga kujutage ette, 
et hakkame naiskunstnikku, puljukord- 
set ema ja vanaema, «süütuks» hüüd- 
ma?! Muide, enamasti ongi nad pensio- 
niealised inimesed, kel piisavalt «aega 
varem vaid harrastuseks olnud alale 
pühenduda. Ja ikkagi, kvidas naiviste 
maakeeli nimetada? Zes annaks nõu? 


Võtan «eisukotist kingituse. Õieti 
pole see kink ega mina kinkija, olen 
vaid vahendaja. Enne väljalendu kodu- 
maalt tegin tiiru Kihnu. Jaani <kodu- 
talu Karjamaa seisab tühjalt Linaküla 
serval rannas. Pööningult leidsin kunst- 
niku isa käega valmistatud majasildi, 
millel kahes keeles talu number, nimi, 
peremehe nimigi kaunis kaldkirjas. Ots- 
tes reljeefne puulõige — roosdekoor. 
Pakin eseme lahti. Annan Jaanile. Aas- 
taarv 1894 majatahvulil ütleb, et Tanel 
Oad lõikas oma nime puusse viis aastat 


enne poja sündi. Kunstniku silmad lä- 
hevad märjaks. Aga hääl on endiselt 
selge ja kõlav. Kuulen, et Jaani isa oli 
kalur nagu iga Kihnu mees tollal. Tegi 
ka tisleritööd, sest mõnevakamaane põld 
ja tollased nigelad kalahinnad ei and- 
nud ülalpidamist suurele perekonnale. 
Suur ja tugev käsi silitab majasilti, 
sõrmeotsad nagu vaataksid uurdeid, 
millest kasvab lillornament. Nagu kõik 
Kihnu poisid läks ka Jaan piimahabe- 
mena laevapoisiks, edasi madruseks 
kaugsõitu. 17-aastasena oli tal juba lae- 
vas kindel palk. Esimesed 0õlivärvid 
ostis Esimese maailmasõja ajal, sõidul 
Helsingi ja Peterburi vahet. Sealtpeale 
ei pruukinud enam palgast riiete ning 
saabaste peale kulutada, nurjekapiltide 
järele oli nõudmine üsna suur ... Hiljem 
Euroopa sadamates juhtus ikka nii, et 
kui vabavahi madrused sammusid kõrtsi. 
siis Jaan küsis näitusemaja või kunsti- 
kaupmehe asukohta. 

Molbertil on parajasti pooleli pilt 
Kihnu sadamast. Silla ääres seisab rida 
langetatud purjedega mereiludusi, taa- 
mal männikuservas vehib tiibadega tuu- 
leveski, Seira ääres maas on pilt maad: 
ligi rehielamusi ja puuadraga kündvast 
naisest. Päld ja vaod alles tegemata, 
valge krunt värve ootamas. Olevat Jaani 
vanaema. Kunetnik sai sembris ka- 
heksakümmend kaks. Millal see küll oli, 
kui veel vanaema kivist põldu pööras? 
daan on imestunud, kui kuuleb, et nai- 
sed tänaseni Kihnus nõnda vaol sammu- 
vad, kajakaparv sabas. Sadamat aga 
ei tunneks ta kuidagimoodi ära: külm- 
hooned, suitsutsehh, raudlaevad, au- 
tod 25% 

daan Oadi maja on pilte täis. Toron- 
tos, Itaaliaga ühel laiuskraadil, on suvi- 
seks elamiseks ko. tud -alused 
keidritoad. Siin kähmaras pildi leia- 
me ka õppetöid. Danworthi Wakendus- 
kunstikooli kursustel maalis Jaan na- 
tüürmorte, portreed natuurist. Aga nood 
mõjuvad abitutena. Puudub hing, puu- 
dub kirg. Või mälestuste kirkus. Köö- 
gis ripub suuremõõtmeline lõuend, mit- 
lelt vaatab vastu Kihnu linnulennult 
nähtuna. See polegi kunstitöö, vaid mit- 
mevärviline saare kaart. Kajakasilmaga 
nähtud metsad, põllud, teed, talud. Lõp- 
likult siiludesse jagatud maa. Hommi- 
kuti kohvi juues vaatab Jaan kaarti ja 


meenutab, kus olid Naadal rukkid ja 69 


«Kivivedu Riiga». 


«Hülgepüük Ruhnu all» 
«Laeva pulmad*. 


"20,1 


Karjamaal odrad, kus seisis Tilli karja- 
mulk ja Kirsi pähklimets. Jaan imestab 
jälle, kui kuuleb, et Kihnu põllud endi- 
selt siiludes. Näitan, kus Säärekülas 
maandub lennuk ja kus Turuküla all 
kohiseb kolhoosi õunaaed. Ligi pool 
saare maast on siiski ühispõllumaad. 
Majaka kandis kavatsetakse isegi maa- 
parandust teha. Ega Kihnu liiga lage- 
daks saa, muretseb Jaan. Tule vaatama, 
lausun kavalalt. Arvan, et saarerahva 
elujärje tõus pärast sõda, tänu kala- 
püügivahendite moderniseerimisele ja 
soodsatele kalahindadele, mis on võimal- 
danud kõik talud uuendada või hoopis 
moodsad üles lüüa, rõõmustaks Jaani 
silma. Üldiselt aga näitab praktika, et 
selliseid elamusi on võimatu planeerida. 
Kadunud poja võib tagasipöördumisel 
rööpast välja lüüa meile tühisena tunduv 
detail: kaupluse taga võsas uima magav 
suguvend või varesepesa koduniine lad- 
vas... 

Kohv Kihnu kaardi ees joodud, jät- 
kame ekskursiooni Jaani kodumuuseu- 
mis. Nagisev ja küllalt järsk trepp viib 
teisele korrusele. Abikaasa Malle toa- 
kene on tipp-topp korras, nagu oleks 
pereema vaid hetkeks poodi läinud ja 
kohe-kohe jätkaks kummutil poolikut 
näputööd. Aga ta ei tule enam kunagi 
siia katusetuppa, mille seintelt vaatavad 
kiiskavsilmsed nooruspildid. Mall puna- 
põskne sinise mere ääres, käed mõtli- 
kult süles, silmapiiril purjelaev. Jaan 
ja Mall kahekesi, veel ilma lasteta, meri 
selja taga ja kõik veel ees. «Jaan ja 
Mall kahekesi, meri selja taga, kuid juba 
ilma lasteta. Lühike on inimese elu, kui 
ahtrist tagasi vaadata. Üks jälg vee 
peal, mis laintesse ja unustusse kaob... 


Jaani töötuba vaatab akendega põhja, 
pole siin taganemismaad nagu kuulsate 
meistrite ateljeedes. Pigem meenutab 
Jaani maalimiskamber laevakajutit, kus 
iga ruutsentimeeter põrandat ja seina 
arvel. Olg õla kõrval seisavad värvikar- 
pidest pungil püstriiulid, kimpu seotud 
lõuendid ja papid igatsevad Jaani pintsli 
hella puudutust. Kas mees jõuab? Ikka- 
gi 83. eluaasta ... Siinsamas on ka väike 
magamislavats, millel meretuultest ja 
tärpentinist läbiimbunud Jaad Oad puh- 
kab, kui selg maalimisest väsib. Milliseid 
purjekaid küll pole ta oma elus trehva- 

pungil kui titesaamal naise põll. Kolme- 
mastilisi hiiglasi, kaubakoormat sikuta- 
mas purjede luigeparv. Laeva loomine, 
õnnistamine, vettelaskmine, tekitöö ongi 
Jaani maalide üks kesksemaid teema- 
sid. Kunstnik seletab, et Kihnus hakkas 
hoogne laevaehitus sajandivahetusel, 
mil tsaari-Venemaa, soovist arendada 
kaubavahetust lääneriikidega, hakkas 
sadamaid korda tegema. Ehitusmaterja- 
lina oli hästi hinnas kivi. Kihnlased 
koukisid mere põhjast kive oma laevade 
kõhtu ja müüsid neid soodsa hinna eest 
Riia, Pärnu ja Tallinna sadamates. Pa- 
rajad mehepeasuurused graniidimunad 
olid kõige nõutavamad sillutisematerja- 
liks. Ühel maalil punnitabki habemesse- 
kasvanud merekaru kivimürakat üle 
laevapoordi. Teisel näeme Pärnu torne 
silmapiiril kumamas. Ja siis lustimine 
Riia kõrtsis. Ka kõige legendaarsemat 
Kihnu kaptenit Enn Uuetoad ehk Kihnu 
Jõnni on Jaan kujutanud. «Rock City» 
on veel viimaseid hetki vee peal. Kapten 
vaevu aimatav, kokku sulanud laevaga. 
Jaan räägib, mis kuulnud: Jõnn olla si- 
dlunud end masti külge kinni, et laevaga 
koos saada maale uhutud. Veel on Jaan 
teistki varianti kuulnud: Jõnn läinud 
tüürimehega tülli ja see sidus ta kinni. 
«Ma olin 'siis alles üheteistaastane, kui 
Jõnn uppus, aga mu isa lausus lühidalt: 
Kapten ei saa väikese merehirmu pärast 
veel laeva ära anda...» 


Kas mujal maades ka meremeeste- 
kunstnikega kohtusite? Jaan ei saa mu 
küsimusest aru. Kordan. «Ei, pole teisi 
trehvanud.» Kuidas aga meeskond sellele 
vaatas, kui laevas santsukastist maali- 
misriistad välja võtsite? Jälle pean kor- 
dama: «Ega laevas keegi nokkinud, kui 
maalisite?» Ei, seda ei olnud. Kõik vaa- 
tasid huviga. Ma oleks ju kohe vastu 
öelnud: «Sa teeks ka, aga ei oska ju! 
Kas oled nii kibe?».» 


Mediteerime. Kui Jaan oleks Kihnu 
jäänud, polekski võib-olla see maali- 
seeria sündinud. Jaan on nõus, et aeg 
oleks Kihnus mere- ja maatööle ära kulu- 
nud. Kalapüünised võtsid tohutu aja, 
neid jõudis vaevalt nii ruttu parandada, 
kui meri lõhkuda. Kalapüük olla Kihnus 
muusikaharrastustki kõvasti kärpinud, 
meenutab kunstnik. Seinal märkan rip- 
pumas viiulit... Ja lisan: «Kihnus po- 


leks te ka kodu järele igatsust tund- 
nud!» Aga Jaan ei lase meestevahelisel 
jutul liiga tundeliseks minna. «Ei tea. 
Ajalugu on mul ikka hinges. Võib-olla 
oleks Kihnus rohkem materjaligi olnud. 
Kõik vana kaob jäädavalt. Vaata seda 
Kihnu laevastikku Esimese maailmasõja 
ajal talvekorteris. Maste paistab jääst 
nagu metsa. Kus nad nüüd on? Irbeni 
väina põhjas. Andsime nad neljakümne 
esimesel ära. Räägiti, et lasti mastitippu 
seotud miinidega Irbenisse. Et sakslast 
Liivi lahest eemale hoida...» Annan 
edasi kodu-kihnlaste soovi, et Jaan mitte 
oma pilte laiali ei müüks, et nad üks- 
kord Kihnu muuseumi seintele jõuaksid. 
«Siin on nad kõik mu oma valitsuse 
all. Ma pole rohkem müünud kui kaks 
pilti. Kas Nõukogude toll neid üldse 
sisse laseb?» Seletan, et sellist riiki pole 
üldse maamunal, kes kunstiväärtusi sis- 
se ei laseks tuua. Iseasi väljavedu, eriti 
kui see kipub rahvuslikke kunstikogusid 
kahandama. Näiteks prantslased on üsna 
pahased Ameerika firma +«Artcurial» 
peale, mis Champs-Elysões'l asuva suur- 
suguse esinduse kaudu tuhandete teoste 
kaupa noorte tunnustamata kunstnike 
loomingut ostab ja ookeani taha veab. 
Lootuses, et täna paarisaja frangi eest 
ostetud pilt tulevikus miljoneid maksma 
hakkab. Muidugi juhul, kui autor kuul- 
saks saab... See jutt aga jääb seda- 
korda sinnapaika ning lahkudes lepime 
kokku nädala pärast kohtuda. Siis, kui 
mu kolleeg Ao Loo Kanada eratelevisioo- 
nivõrgu CTV komandeeringust Vatikani 
ja Palestiinasse tagasi jõuab ning mahti 
leiab appi tulla Jaani häält üles võtma. 


Filmimine. Kuigi mul on kaasas hea 
16-mm sünkroonkaamera ACL ja üli- 
tundlik Kodaki film, otsustame maali- 
miseks riistad alla valgesse tuppa tas- 
sida. Jaani värkstoas ülakorrusel ei jät- 
kuks taganemismaad ega vaatenurka. 
Filmimine möödub rutiinselt. Ao lindis- 
tab ja sätib valgusaparaate, mina filmin 
ja panen kaamera tagant küsimusi ette. 
Esialgu võtame molberti ees, Jaan lõ- 
petab Kihnu sadama vaadet. Pärast 
kannab kunstnik valmis pilte kaamera 
ette ja räägib juttu juurde. Kuulajad 
on must kass, Ao ja mina. Jaani pildid 
on audiovisuaalsed, ilma -auditooriumita 
polegi neil täit tähendust. Näiteks «Ko- 
hus Kadaka Mari üle». Pildi visuaalne 


osa loob range kohtumeeleolu, kus puna- 
se kaleviga laua taga istub šikk õiguse- 
mõistjate seltskond ja sirge seljaga Mari 
nende vastas on käe vandeks asetanud 
piiblile. Tagaseinast kumavad keisri 
pilt ja paljuruuduline aken, mis mõjub 
rootsi kardinana. Rangust lisab kohtu- 
kull pilti poolitaval laual. Ja ongi kogu 
visuaalne informatsioon. Kui aga kunst- 
niku suust kuuleme, et Kadaka Mari 
lubanud 1850. aastal Kihnu mõisa karja 
ära nõiduda, sest viimane sõtkunud tema 
õuest läbi, siis muutub pilt paljutähen- 
duslikuks. Jaan lisab, et tollal kuuluta- 
nud iga teine agaram eit ennast nõiaks. 
Et mõni mõisaloom pimedaks oleks jää- 
nud või söögiisu kaotanud — kui kange 
nõid Mari oli —, seda Jaan enam ei 
kinnita ... 

Tuleme Aoga siia Pajumäe tänavale 
veel mitmel korral. Käime filmimeestele 
omase nahaalsusega Jaanile seni peale, 
kuni ta seinalt viiuli võtab ja «Amuuri 
lainetel» kõlada laseb. Siis särtsuvad 
kihnu polkad, valsid. Nii mõnigi on Jaani 
omalooming. Tänaseks on minu andmetel 
vaid kahe kihnlase viiulid sammaldu- 
mata — ka Theodor Saar paneb jaani- 
õhtuks pilli häälde. Kui kodused võtted 
tehtud, sõidame linna. Tahan jäädvusta- 
da Jaan Oadi suurlinna Joonil. Kõönnime 
mööda peatänavat Youngi. Tiirlen ümber 
oma filmi peategelase, kaamera vaatab 
üles vöökõrguselt ja jäädvustab kunst- 
nikku rakursist, mis lisab teatud annuse 
monumentaatlsust. Aga Jaani pilk on 
ekslev. Eksitab teda kaamera või linn 
ja rahvahulk? Loojangupäike viskab 
punaseid kiiri tänavalõhedesse. Ao kü- 
sib, kas mulle meeldib filmida at the 
magic hour? Meie Ida-Kuroopa filmi- 
argoo nimetab «nõiatundi» hoopis proo- 
salisemalit «režiimiks». Muidugi meeldib, 
kes ei heldiks loojanguvalgusesti. JNeh- 
sin, et oma seni ainukese mängufilmi 
püüdsin algusest lõpuni «nõiatundidel» 
üles võtta. 


Kui päike on Ontario järve sulpsa- 
nud, jätame Aoga hüvasti. Sukelduume 
Jaaniga Eatoni kaubamajja. Tõuseme 
tõstetreppidel seitsmendale korrusele, 
otsime sale pealt odavaid õlivärve. Seil'i 
ehk odava väljamüügi peal on trügi- 
mine-tõuklemine, ei pääsegi värvilettide 
juurde. Mõni korrus allpool satume kuns- 

vatsetakse avada šampuse ja kokteiliga. 
Meid peetakse kohaliku televõrgu repor- 
teriteks (kaamera kaenlas), kutsutakse 
juurde. Vaatame jooksujalu looma- ja 
linnupilte. Kitsed kitšipiltidel. Kõik väga 
täpselt välja nokitud, ent ilma kunsti- 
hinguseta. Mind paneb jahmatama Jaani 
vaimustatud nägu. Milles on asi? Eriti 
kaua peatub ta poegadega mängiva re- 
base juures. Ja seletab kohe: «Küll on 
kibedalt järele teinud! Oskaks ma ka!» 
Jaani võlub piltide hüperreaalsus. Oma 
Kihnu mineviku seeriaga on ka tema 
taotlenud võimalikult täpset olustiku 
edasiandmist. Oleks Jaanil aparaat, mis 
pildistaks värviliselt aastakümnete taha, 
siis ei mässaks ta õlivärvidega. Klõps 
ja valmis. Kui Kihnus oleksid luigetii- 
gid hundinuiadega ja kitsed kaljudel, 
kas siis võiksime Jaani loomingu kitši 
hulka paigutada? Mine tea... 

Jõuame Eatoni keldrikorrusele. Eile 
oli Jaan siin lahtises galeriis lõunat söö- 
nud. Pani rahakoti toidu kõrvale ja läks 
kandikut ära viima. Kui tagasi tuli, oli 
kott viiekümne dollari ja passiga kadu- 
nud. Küsitleme toidujagajat, kurdame 
valvepolitseinikule. Viimane küsib raa- 
dioga keskusest järele, kuid midagi sel- 
list pole leitud. Jaani pilk on hüplev. 
Küllap märkas toda ebalevat vibalikku 
vanahärrat eile kelm, keda julgustas 
just see ekslev pilk. Soovitan küsida veel 
teiselt politseinikult. Jaan kahtleb — 
kas kõlbab? Soovitan anda koduse aad- 
ressi, igaks juhuks. Aga mees on tagasi- 
hoidlik — kas tasub tüüdata? Allmaa- 
raudteerong tuhiseb otse Eatoni kauba- 
maja keldrikorruse perrooni ette. Vii- 
pame, Jaani rong kaob tunnelisse. Olen 
Karjamaa Jaaniga ainult põgusalt tut- 
tav, aga ühte julgen väita: kihnlane 
on kihnlaseks jäänud. Sisemise vabaduse 
ja mõtteselguse juures väline vaoshoi- 
tus ja lausa täiuseni viidud enesekont- 
roll. Ta on siin võõramaises suurlinnas 
nagu sipelgas mesilastarus, ikka sipel- 
gaks jäänud. Nagu needki kihnlased, 
keda Pärnus, Tallinnas, mujal mandreil 
tean. Kõik nad annavad oma soovidest 
teada vaid tagasihoidliku vihjega, pea- 
vad igasugustest kokkulepetest lõpuni 
kinni, võtavad suuremeelsusest isegi 
võõraid patte hingele. Nad unistavad 
merest, sest alles seal tunnevad nad end 
vabana. Inimene ilma vabadusvõimalu- 
seta aga on kui kajakas tiibadeta. 


Jaan Oad ja Evi Tihemets, september 1982. 
A. Viirese foto 


Viimane õhtu Jaani juures. Pole kuigi 
tõenäoline, et kunstnik kodusaarele 
jaksaks sõita. Tervis ja aastad. Palun 
luba valida neli-viis pilti Kihnu muu- 
seumile. Jõudku vähemalt need. Klaa- 
rime arved, pakime. Lepime, et Jaani 
otsusest saata killuke elutööst sünnimaa- 
le ei räägi meist kumbki enne minu 
kohalejõudmist. Et mitte olla valesti 
mõistetud. 

Hüvastijätt bussipeatuses. Jaan sõi- 
dab kalmistule Malle juurde, mina süda- 
linna. Jaani vasakus silmanurgas näen 
pisarat. 

Filmikoopia sai valmis märtsis. A pril- 
lis jõudsid Jaani pildid klaasitult ja raa- 
mitult Kihnu muuseumi. Sügisel ilmus 
Jugoslaavias suur ülemaailmne naivis- 
mientsüklopeedia, kus Jaan Oadilt rep- 
rodutseeritakse «Kohus Kadaka Mari 
üle» ja «Kihnlased Riia kõrtsis». 

Kas jõuame kunagi eesti naivistide 
muuseumini? 


JAAN OAD sündis Kihnus Mõisa (praegu- 
ses Lina) külas 9. detsembril 1899. Kooli- 
haridust on tal neli talve Kihnu alg- 
kooli, töötanud laevaehitajana, puusepana, 
kalurina. II maailmasõja ajal sattus võõr- 
sile, 1949. aastast asus Torontosse. Suri 5. juu- 
nil 1984. Maalinud ligi 200 pilti kodusaare 
ajaloost. 

Mark Soosaare film 
1982. aastal. 


«Jaan Oad» valmis 

Simm kriitikas ja kriitikuna 


MARE PÕLDMÄE 


Tartu on olnud XX sajandi alguses 
meie kultuurielus ikka andja, linn, kuhu 
on tuldud, et jälle minna. Juhan Simm 
oli üks neid väheseid, kes tuli ja jäi 
ning tegutses, nagu tol ajal kombeks, 
peaaegu kõigil võimalikel muusikaala- 
del: algul, veel Tartu reaalkooli õpila- 
sena, mängis alti ja tšellot sümfoonia- 
orkestris ja ansamblites, siis esines 
koorijuhina, hiljem sümfooniaorkestri 
ja teatridirigendina, komponeeris, töötas 
pedagoogina ning — kirjutas ka muusi- 
kaalaseid artikleid. Ta elas kaasa ja üle 
Tartu muusikaelu sajandi esimese poole 
tõusud-langused, oli ikka kohal, kui 
Jäksid: 1908 Tobias, 1921 Saar, 1925 
Aavik, 1940 Jäller, 1944 Tubin, või 1933 
manalateele Leenart Neumann. Sinn 
jäi. Nii kestiski tema aktiivne side Tartu 
muusikaeluga ühtekokku kuuskümmend 
aastat: sai alguse see, kui ta 1898. aas- 
tal Tartu reaalkooli õppima tuli ning 
lõppes alles surmaga 1959. aasta 20. det- 
sembril. Eemalolekuks jäi vaid Berliinis 
Sterni-konservatooriumis õppimise aeg 
(1912—1914), kuid sealtki tõid sageda- 
sed reisid teda kodumaale kontserte ju- 


76 hatama. 


Juhan Simmi muusikuteele =sumisel 
(tema teiseks huvialaks oli matemastika, 
mide ta pärast regslkooli lõpetemini 
Tartu ülikooli mõne aasta õppis) oli 
oluline osa Rudolf Tobiasel, kes 1904. 
aastal Tartusse reaalkooli muusikaõpe- 
tajaks tuli. 19. novembril 1907 aitas 
aga Simm Tobiase! Tartus autorikontser- 
ti Jäbi viia, juhatades Klaverikontserdi 
HW ja III osa ettekannet. Solistiks oli 
autor ise. Muide, kontserdi õnnestumises 
kirjutab tollane %riitika suure osa ka 
Simmi arvele, 23. juulist 1911 pärineb 
Tobiase kiri, kes siis juba Berliinis end 
kindlamalt sisse seadnud oli: «Armas 
hr. Bimm! Juba ennemalt oli mul mõttes 
Teile just nõu anda Berliinis muusikas 
end täiendada, just dirigendid tulevad 
sejia õppima.» Berliini Simm siirdubki, 
nii dirigeerimist (A. Fielitzi juures) 
kui ka kompositsiooni (W. Klaite ja 
J. Stern) õppima, kuni Esimene maailma- 
sõda õpingud 1914. aastal läbi lõikab. 

Mis on siis tänaseni jäänud mehest, 
kes omal ajal kõike suutis ja jõudis? 
Legend? Peaaegu. Simmi kui koorijuhi 
üle on meil, kes teda kunagi juhatamas 
pole näinud, raske otsustada, sest alles on 


vaid nende mälestusi, kes temaga koos 
töötasid. Tolleaegne ajakirjanduski rää- 
gib Simmist kui koorijuhist üsna-üsna 
napilt. Tuudur Vettik nägi Simmi nii: 
«Suured, uhked, mustad juuksed, ilme- 
kas sarnaline karm nägu, välkuvad sil- 
mad! Siin nägin Simmi esmakordselt 
ka dirigeerimas. See oli otse ilmutus! 
Nii elavat sugereerivat, suurejoonelist, 
osavat ja seejuures äärmiselt lihtsat ju- 
hatamist polnud ma osanud ette kuju- 
tadagi.»' Küllap ammendamatu tempe- 
rament oligi üks põhjus, miks Simm 
suurtele ühendkooridele imponeeris ja 
miks tema juhatatud laulud laulupidu- 
del ikka kordamisele tulid. Laulupidude 
üldjuhiks oli ta aastatel 1923, 1933, 
1938, 1950. Neile lisandusid arvukad 
kohalikud laulupeod ja laulupäevad. 
Esimene maailmasõda ei puuduta 
Simmi valusalt mitte ainult sellepärast, 
et ta on sunnitud Berliini sinnapaika 
jätma. Tema 1912. aastal asutatud üli- 
õpilasmeeskoori ähvardab laialilagune- 
mise oht: noormehed kutsutakse sõtta. 
Kuid raskete aegade ja ainelise puuduse 
kiuste suudab Simm mitte ainult selle 
koori elus hoida, vaid esineb 1914. aastal 
ka üleskutsega: «Tartu laulukooridele. 
Suur hulk mehi on sõtta kutsutud! Pal- 
judel neist on perekonnad mahajäänud, 
kes praegu puudust kannatavad. Vane- 
muise Muusika-osakond tahab nendele 
abi tuua, niipalju kui see tema võimu- 
ses seisab. Selleks juhtumiseks on Muu- 
sika-osakond ette võtnud septembrikuu 
teise poole sees suuremat laulukoori- 
kontserti toime panna, millest kõik 
Tartu linna koorid osa võtaksid 
/ — — —/, et puudust kannatavate sõ- 
jameeste perekondadele vähegi toetust 
anda.»* «Vanemuise» hoonest oli sõja 
päevil laatsaret saanud ning seetõttu 
oli lisaks ainelisele puudusele ka ruumi- 
dega pidevalt raskusi. Nii ei teadnud 
«Vanemuise» muusikaosakonna sega- 
koor ega selle dirigent Juhan Simm ku- 
nagi, kus võiks järgmine proov aset 
leida. Seepärast leiame «Postimehest» 
pidevalt taolisi sõnumeid: «Muusika 
osakonna lauljatele. Palun kõiki muusika 
osakonna lauljaid täna õhtul kell 6 «Va- 
nemuisesse» ilmuda. Kaasa võtta Riia 
sõit, Isamaa ilu hoieldes, Uus isamaa, 


3 Juhan Simm sõnas ja pildis. T, 1976, lk. 20. 
«Postimees» 1914, nr 190. 


1935. P. Parikase foto 

Seitse sõna, Koit ja Kalevipoeg ja Sarvik. 
Juhan Simm.» Selletaolised teated ei 
kao ajalehe veergudelt ka siis, kui sõda 
on ammu lõppenud, ning kaasaegsete 
mäletamist mööda oli kohalkäimine ga- 
ranteeritud.' 

Simmilt kui heliloojalt on meie päe- 
vini ülipopulaarseks jäänud «Oma saar» 
(Gustav Suitsu tekst), ikka võib aeg- 
ajalt kohata teatrite mängukavades 
Kitzbergi-Simmi laulumängu «Kosja- 
sõit», veel mõni Simmi laul lipsab vahel 
kooride kavadesse, aga see on ka kõik. 
!Ometi koosneb Simmi helitööde register 
ümmarguselt 250 teosest*, milles lisaks 
arvukatele koorilauludele kohtame ka 
hulgaliselt instrumentaalmuusikat, nii 
kammeransambleid kui ka sümfoonilisi 
teoseid, millest ehk mõnigi alles taas- 
avastamist ootab. 

Tartu muusikaelu väga oluliseks ta- 
huks käesoleva sajandi algul olid suve- 
muusika sümfooniakontserdid, millele 
Aleksander Läte eestvedamisel 1900. 
aastal alus pandi. Pärast Läte eemale- 
jäämist (tervislikel põhjustel) tegutses 
dirigendina Samuel Lindpere, veel veidi 
hiljem läks sümfoonilise muusika tege- 
mine väsimatult kõikejõudva Juhan 
Aaviku kätesse, kes 1911. aastal Tar- 
tusse saabus. 1908. aastast, veel Läte 
aegadest, võime selle orkestri juures 
kohata Juhan Simmi nime. Algul män- 
gib ta orkestris tšellot ja asendab aeg- 
ajalt puuduvat dirigenti. Kuid näiteks 
1920. aasta suvel juhatab Simm enamik- 
ku kontserte, mis toimuvad peaaegu iga 
päev. Olgu järgnevalt ära toodud juuni- 
kuu «töögraafik» (nummerdatud kont- 
serdid olid kõige tõsisema kavaga): 
1. VI, 2. VI, 3. VI — 4. sümfoonia- 
kontsert (kavas Schuberti h -moll sümfoo- 
nia, Liszti «Prelüüdid». Tšaikovski «Fa- 
tum»), 4. VI, 5. VI*, 6. VI*, 7. VI*, 8. VI, 
9. VI*, 10. VI — 5. sümfooniakontsert, 
11. VI, 12. VI (A. Läte «Kalevala uver- 
tüür», M. Lüdigi «Lembitu», Tšaikovski 
«Itaalia capriccio»), 14. VI, 15. VI, 17. VI* 
,— 6. sümfooniakontsert, 18. VI (R. Straus- 
si fantaasia ooperi «Elektra» teemadele, 
Griegi «Peer Gynti» II süit, Glinka 
«Aragonia hota», jm), 19: VI, 20. VI*, 
22. VI, 23. VI (Saint-Sašnsi «Surma- 

«Postimees» 1919, nr 7. 


' Vt näiteks: Juhan Simm sõnas ja pildis, Ik. 21. 
5 M. Märtin, Juhan Simm. T, 1972, Ik. 135— 

tants» jm), 24. VI — 7. sümfooniakont- 
sert (Beethoveni 5. sümfoonia, Brahmsi 
Variatsioonid Haydni teemale, Liszti 
«Tasso» — viimased kaks kõlasid Tartus 
esmakordselt), 25. VI, 26. VI (Tšaikovs- 
ki avamäng «1812», Saint-Sašönsi «Phae- 
thon»), 27. VI*, 29. VI, 30. VI*. 
Muidugi kordusid teosed hooaja vältel 
mitmetes kavades, kuid sellele vaata- 
mata on Simmi töökoormus aukartust- 
äratav. Pole siis ime, et orkester ja diri- 
gent ei jõudnud kõike täpsemalt läbi 
töötada ja viimistleda, seda enam, et 
peenemate nüansside tagaajamine Sim- 
mile üldse eriti meeltmööda ei olnud. 
Riho Päts ütleb (küll Simmi kui koori- 
juhi kohta): «Ta ei armastanud laulude 
kallal nikerdada.»” 

Muusikakriitik Carl Hunnius, kes tei- 
se ja kolmanda aastakümne vahetusel 
«Postimehe» veergudel sagedasti pikka- 
de retsensioonidega esines, kirjutab Men- 
delssohni Neljanda sümfoonia ettekan- 
dest: «Esimese ja kolmanda /osa/ kiire 
tempo võtmine (dirigent J. Simm) ei 
võinud meid imestama panna sellekordse 
orkestrijuhataja tuntud tulise tempera- 
mendi juures, äratas aga ometi vähe 
tehnilist kahtlemist nootiderikka ja käi- 
kusid pilduva töö kohta nimelt keelpil- 
lide kogu poolt, mis selles sinfonias võit- 
ma peab. See sütitav viiulite sõnarikas 
lobisemine kõlab nagu lindude sirista- 
mine kevadel. Aga isegi linnud võtavad 
enesele aega ja ei löö mitte oma trilleri- 
test ja koloratuuridest kukerpalli üle.»* 

Kui Simmi 50. sünnipäeval märgiti 
ajakirjanduses muu hulgas, et tema on 
üks neist, kes on suutnud ajaga sammu 
pidada", siis näib see ilmse liialdusena 
või õigemini juubeliaegse viisakusena. 
Oma tegevusega jääb ta üllatavalt ku- 
hugi kahe põlvkonna vahele, erinedes 
suhtumiselt muusika interpreteerimisse 
tugevasti oma eakaaslastest Juhan Aavi- 
kust ja Leenart Neumannist ning kuu- 


*-Tärniga tähistatud kontsertide puhul ei ole 
artikli autoril õnnestunud kindlaks teha, kas 
dirigendiks oli J. Simm. Kergemasisulisi kont- 
serte juhatas tol suvel ka orkestrant Saarmann, 
kavas katkendid ooperitest ja ballettidest, val- 
sid jne. 

7 Juhan Simm sõnas ja pildis. Lk. 20. 

5 «Postimees» 1919, nr 134. 

* «Sakala» 1935, nr 215. 


E. Ole. Juhan Simm. Õli. 1981. 

ludes pigem eelmisse põlvkonda, kelle 
jaoks muusika oli eelkõige südantsoojen- 
dav ja meelt rõõmsaks tegev massiüri- 
tus. Ta tuleb aktiivsena muusikaavalik- 
kuse ette eelmise põlvkonna kombel, 
praktikuna ja Tobiase ning Läte käest 
saadud tundide varal. Ka Berliinis õppi- 
mine kestab kõigest kaks aastat, samal 
ajal kui Peterburis õppinutel venib see 
tihti kümne aasta peale. Küllap siit, 
Simmi jahedast suhtumisest nõuetesse, 
mida muusikutele aeg üha tungivamalt 
esitas (peen viimistlus jm), algabki tema 
lahkheli Leenart Neumanniga, mis ka 
ajakirjanduse veergudele jõuab." 

Kui 1919. aastal tuleb «Vanemuises» 
lavale J. Karlsoni «Kalevipoeg ja Sar- 
vik» J. Simmi muusikaga, saab see ar- 
vustajalt nimemärgiga -d. üsna hävitava 
kriitika. Simm püüab oma vastuartiklis 
asja rahulikult ära seletada, muutub 
aga lõpuks kurjaks: «Siin on muusika 
üksikute piltide sissejuhatajaks ja sele- 
tajaks, mis näitelavalisele ettekandele 
ainult rohkem mõju ja täiust võib anda. 
Muidugi ei pruugi see mõnele harilikule 
teatriskäijale meeldida, nagu paljudele 
surelikele ooper, operet ega muusika su- 
gugi kontimööda ei ole.»'' -d. püüab 
omakorda õigust jalule seada ja vastab: 
«Sarnaseid mehi on meil ka, kellele iga- 
suguse retsepti järele hääd muusikat 
võib kirjutada. Kokkuseade on kaunis 
lihtne: duo, presto, forte, trumm, ferma- 
te, piano, moll ja tuttilutti. Sarnase 
retsepti järele näib ka osa «Kalevipoja 
ja Sarviku» muusikat kirjutatud ole- 
vat.»'* Kemplemine käib ka 1925. aastal, 
mil Ritardando (R. Ritsing) Simmi kohta 
terava arvustuse kirjutab, millele Simm 
taas vastamata ei saa jätta. 

Kuid need on siiski erandjuhud. Üldi- 
selt on kriitika nii Simmi kui ka süm- 
fooniaorkestri suhtes positiivselt ja lee- 
belt häälestatud. C. Hunnius: «Iseära- 
line ja väga meeldiv üllatus oli meil 
siin esimest korda kuulda Rich. 
Wagneri raske avamäng «Lendav 
hollandlane», mille toreda, tulise kaasa- 
kiskuva hoogsa ettekandega Juhan 
Simm meie sinfonia-kontsertide eeska- 
vade rikastamise poolest kiitust tee- 


Vt L. Neumanni artikkel, «Postimees», 1911, 
nr 112. 

'' «Postimees» 1919, nr 39. 

* «Postimees» 1919, nr 45. 


nib.»"* T.: «Hr. Simmi juhatusel suutis 
orkester oma osa kunsti kõrguselt läbi 
viia. Väga hää ettekanne sai Sibeliuse 
«Finlandiale» osaks. Selle kompositsioo- 
ni monumentaalne konstruktsioon ja 
algupärane häälestamine omandasid 
hr. Simmi juhatusel igapidi huvitava 
kuju.»'' 

Heatahtlikult on kriitika häälestatud 
ka Simmi kui teatridirigendi suhtes. 
Simm sidus end «Vanemuise» teatriga 
juba Menningu-aegadel, 1910. Menningu 
teatris puudus ooper. Võib oletada, et 
Menning, kes üldiselt teatritegemisel 
hinnaalandust ei tunnistanud, teadis lii- 
ga hästi, mis oleks teda oodanud: pro- 
fessionaalseid lauljaid võis üles lugeda 
ühe käe sõrmedel, suurt ooperiorkestrit 
polnud kusagilt võtta, korralikust oope- 
rikoorist rääkimata. Niisama kuidagi- 
viisi teha polnud Menningul aga kom- 
beks. Opereti ja laulumängu suhtes oli 
Menning aga sunnitud publiku maitsele 
järele tulema, muidu oleks ta omadega 
lihtsalt pankrotti läinud, ning nende 
juhatamise võttis Simm enda peale. Kui 
1914. aastal Ants Simm, Juhan Simmi 


vanem vend, teatri etteotsa saab, alga- 


vad taas ka ooperikatsetused. 30. aasta- 
tel «Vanemuise» ooperi olukord paraneb, 
teatrisse tuleb professionaalseid lauljaid, 
dirigendina hakkab tegutsema Eduard 
Tubin, lavastajana Eino Uuli. Kuid or- 
kester jääb endiselt nõrgaks lüliks, nagu 
ka koor. Eduard Oja kirjutab «Fausti» 
lavastuse kohta: «Juhan Simm dirigen- 
dina avaldas kindlust ning valitses kogu 
aparatuuri teatava üleolekuga. Oli küll 
momente, kus kontakt lava ja orkestri 
vahel polnud küllalt tihe, kuid see ei 


mõjunud eriti segavalt. [— — —] Tasa- 
kaal orkestri ja lava vahel oli eeskuju- 
lik.»'° Tookordne «Fausti» lavastus, 


milles peaosi laulsid Rudolf Jõks ja Elsa 
Maasik, oli ajakirjanduse huvi keskmes 
päris sageli. Iga uue osatäitja sissetoo- 
mise puhul ilmus uus retsensioon, 
lühem või pikem, kusjuures õiget Mefis- 
tot, kui ajakirjandust uskuda, ei leitud- 
ki, kuigi prooviti mitmeid. Simmi kui 
dirigendi suhtes ollakse endiselt heataht- 
lik. Aurora Semper: «Mitte ainult, et 
meil oli juhus kuulda väga häid soliste, 


'* «Postimees» 1919, nr 179. 
* «Postimees» 1918, nr 36. 
15 «Postimees» 1938, nr 60. 


Juhan Simm juhatamas Pärnumaa V laulupidu 1929. 


1933 


ka orkester (J. Simmi juhatusel) näitas 
end sel õhtul paremast küljest kui tava- 
liselt, ja ehk küll paiguti teda oleks disk- 
reetsemana soovinud, siiski oli kohti 
(nagu näiteks eelmäng kolmandale pil- 
dile), kus võis kuulatama jääda. Ava- 
mäng kahjuks läks kaduma hilineva pub- 
liku tõttu, kes vahet pidamata saali 
vooris ja kelle uksepaugutused alatasa 
võpatama panid.»'* Varjatud etteheiteid 
võib nii A. Semperi kui ka E. Oja ret- 
sensioonilõigust välja lugeda. Aastaid 
varem, 1927, oli Aurora Semper noore 
algajana esinenud hoopis kurjema ret- 
sensiooniga Simmi aadressil, mis läks 
maestrole nii hinge, et ta selle peale 


tõ 


«Postimees» 1939, nr 93. 


1950 E 
isegi sõna ei võtnud'”, nagu tal tavaliselt 


viisiks. Küllap leppisid kriitikudki väi- 
kese Tartu väikeste võimalustega ja mis 
mõtet oli hurjutada asjade eest (liiga 
väike orkester näiteks), mida niikuinii 
parandada ei saanud. 

Mis puutub aga viimasesse tsiteeritud 
lausesse publiku kohta, siis paneb imes- 
tama, et need probleemid olid veel 1939 
aktuaalsed! Nimelt esineb Simm ise 
oma kriitikutegevuse ühel aktiivsemal 
perioodil, aastail 1914—1915, tihtipeale 
üsna ägedate süüdistustega publiku pih- 
ta. Olgu selleks siis maitse — soome 
tenori Väinö Sola kontserdi puhul: «Mis 
meie linna publikusse puutub, siis on 
märgata, et Soome kunstnikud seda suu- 
rel arvul kokku ei suuda tõmmata. Tuleb 
aga mõni Romanova laadiline kõdita- 
vate mustlaste romansside ettekandja, 


1 


7 Vt Juhan Simm sõnas ja pildis. Lk 62. 81 

siis on Vanemuise saal täis.»"* — või 
pole ta rahul sellega, kuidas kuulajad 
end üleval peavad: «Üks nähtus, mis 
võõraste õhtute publikumile mitte sugu- 
gi auks ei saa lugeda, on nimelt halasta- 
mata suitsetamine üleval jalutusruumis, 
sellepääle vaatamata, et eestseisuse poolt 
päris korralikud sildid üles on löödud, 
mis suitsetajaid alla puhvetiruumi palub 
oma kirgesid rahustama minna.»'“ Olu- 
liseks peab Simm kontserdipaiga vali- 
kut: «Miks üldse seda kohta Riia ja Lille 
tänavate vahel nimetatakse aiaks? Kas 
sellepärast, et seal on jupike midagi 
plangu sarnast üles löödud, või selle- 
pärast, et seal kasvab üksik armetu 
pärn? Muidu on ta lage mäeküngas, 
kus väiksemgi tuuleõhk mõjub häirivalt. 
Ei saa sealt ka väljavaadet, mis annaks 
suvemeeleolu.»*° 

Muusikakriitilisi artikleid kirjutas 
Simm läbi kogu elu. Kuid ometi eral- 
dub selles tegevuses kaks aktiivsemat 
perioodi, mil see töö tal lausa regulaarne 
oli: aastad 1914—1922 ja elu lõpupe- 
riood. Mis puutub otseselt interpretat- 
siooni või muusikateose kirjeldamist, 
siis näib see üsnagi täpne, ja erinevalt 
Simmi enda dirigeerimisstiilist, just 
peenemaid nüansse nõudev ning nendes- 
se lausa süüviv. Moskva ooperisolistide 
kontserdi puhul kirjutab Simm tabavalt: 
«Kõige huvitavam oli Mussorgski «So- 
rotshini laadast» ettekantud stseen Va- 
deri majas. Mussorgski on eht muusika- 
line dramaturg. Ta oskab paari joonega 
ära ütelda, mis tekst nõuab.»”' ehk: 
«Moskva ooperi ansambli liikmed andsid 
eile teise ja viimase kontserdi. [— — —] 
Ostroglasovi ooper «Hirurgia» on päris 
huvitav muusikaline töö. Naljade välja- 
toomiseks ei ole aga komponistil seda 
osavust ja teksti tabavad muusikalist 
vilumust, mis meie eelmisel õhtul Mus- 
sorgski «Sorotschini laadas» kuulsime, 
sellepärast läks palju Tchehovi naljast 
kaduma ja kogu töö mõjus igavalt.»*° 
Miron Poljakin «[— — —] on noor viiu- 
likunstnik, kelle tehniline külg, toon ja 
läbitöötatud ettekanne nii kõrgel seisab, 
et teda täiesti küpsete kunstnikkude 
sekka võib lugeda. Vast oleks tema kont- 


'* «Postimees» 1915, nr 33. 
«Postimees+ 1915, nr 61. 
«Edasi» 1948, nr 121. 

«Postimees»+ 1915, nr 16. 
** «Postimees» 1915, nr 17. 

sert veel suurema mõju järele jätnud, 
kui meie hiljuti siin Jasha Heifetzi ei 
oleks kuulnud.» °° 

Kahekümnenda sajandi kolmanda 
kümnendi alguses tehakse Eestis tõsiseid 
katseid muusikaajakirja väljaandmiseks. 
1922 hakkab Tartus ilmuma «Sireen» 
(välja tuleb neli numbrit, toimetaja 
Eduard Visnapuu), mille toimkonnas 
Simmagi on ja milles ta mitu päris olulist 
artiklit avaldab: «Kirikumuusikast», 
«Koolimuusikast». Huvipakkuvam neist 
on ajakirja teises numbris ilmunud «Ope- 
rett». Oli ju Simm selle žanriga läbi 
elu seotud ning mis parata, operett ei 
võlunud teda. Artiklis annabki ta opere- 
tile, eriti oma kaasaegsele, üsna kriiti- 
lise hinnangu: «Pääasi oli sel ajal (XIX 
sajandi keskel Prantsusmaal), et opereti 
meistrid dramaatilisteks jäivad. Nad ei 
rahuldanud ennast sellega, et ainult lus- 
tilisi viisisid luua, vaid nende muusika 
pidi olukorrast ja tegevuse iseloomudest 
välja voolama, ka sääl, kus muusika 
tantsu teenistusse astus.» Kuid varsti, 
Viinis, tekkis «paha vool silmapiirile», 
languse alguseks peab Simm Johann 
Straussi loomingut, milles tantsulisus 
liig oluliseks muutus. Kaasaegne operett, 
millega Simm oli sunnitud päevast päe- 
va tegelema, oli tema arvates «omast 
rööpast koguni välja jooksnud», täiesti 
trafaretseks ja isegi banaalseks muutu- 
nud. Mõni ime siis, et Simm sellesse 
üsnagi üleolevalt suhtus. . 1923. aastal 
ilmunud «Helikundis» avaldab Simm ar- 
tikli «Rütm». Kui aga 1924. aas- 
tal tuleb välja «Muusikaleht», mis jääb 
ilmuma kodanliku perioodi lõpuni, on 
Simmi osa selles üsna tühine. Nimetada 
võime vaid 1929. aastasse kuuluvat pi- 
kemat kirjutist «Mispärast laul vajub 
ja kuidas seda ära hoida». Muidugi on 
just need aastad Simmi interpreeditege- 
vuses kõige mahukamad ning tal liht- 
salt ei jätku aega kõigega tegelda, kuigi 
1930. aastast pärineb lubadus, Simmi 
kiri tollasele «Muusikalehe» toimetajale 
R. Pätsile: «4. XII 1930. V.a. hra. 
R. Päts. Olen nõus «Muusikalehte» oma 
kaastööga toetama. Jõudu-mööda katsun 
kodu- ja välismaa muusikaelu jälgida 
ning sellest «Muusikalehele» mõningad 
read kirjutada. Tervitades Sinu Juhan 
Simm.» 


** «Postimees» 1917, nr 61. 


Kui eespool oli juttu Rudolf Tobia- 
sest kui Simmi suunajast, siis ei saa 
mööda minna faktist, et nad ühel ajal 
ligi kolm aastat Berliinis elasid ning 
küllap ka üsna tihedalt läbi käisid, nagu 
ka Simm ise on vihjanud.** Tobiasest 
kui heliloojast oli Simm vaimustuses, 
1913. aastal viibib ta «Estonia» ava- 
kontserdil ja kommenteerib: «Kõige esiti 
olgu R. Tobiase tööd, mis küll vist kõige 
suuremat mõju avaldasid. Tobiase 
«Sanctus» (oratooriumist) koorile, or- 
kestrile ja soolokvartetile, millega kont- 
sert algas, on helitöö, mis kogu ilma 
muusika kirjanduses silmapaistva koha 
saab kord omandama. Töö on täis värs- 
kust, hoogu ja värvirikka harmonie poo- 
lest. /— — —/ Teiseks uudiseks hra. 
Tobiase poolt oli sinfoniline melodrama 
«Kalevipoja epilog» orkestri ja oreli 
saatel. Siin on Tobias täieline filosof.»°° 
Muidugi ei puudu Simm ka 1914. aastal 
Berliinis toimunud Tobiase autorikont- 
serdilt: «22.(9.) jaan. astuti meie kidu- 
ras muusikaelus suurem tähtis samm: 
meie parem helilooja Rudolf Tobias an- 
dis oma helitöödest kuningliku muusika 
ülikooli saalis kontserdi siinse Blüthneri 
orkestri, segakvarteti /— — —/ ja väi- 
kesearvulise segakoori kaasaaitamisel. 
See oli esimene katse meie rahva heli- 
looja tooteid praeguse aja paremas muu- 
sikakeskkohas avaliku arvustamise ette 
tuua. Ka seisis esimest korda Berlini 
kontsertide eeskavadel Eesti rahva-eepo- 


se nimetus. /— — —/ Esimeses osas 
oli juba tuntud ballade «Ilmaneitsist 
ilusast» / — — —/ Teinepool eeskavast 


avaldas paremat mõju, kus kaks frag- 
menti «Ecclesia» kantatest, arietta ja 
«Sanctus» ette kanti. Iseäranis viimane 
oleks võitnud, kui ettekanne vähe korra- 
likum oleks olnud. Päähuviks terves ees- 
kavas oli muidugi oratorium «Jonas'e» I 
jao üksikute osade ettekannetes. Üle- 
üldiselt õnnestusid need võrdlemisi 
kõige paremini. Iseäranis huvitavad olid 
«Tormi vaigistamine», «Jonase palve» 
ja I jao «lõpukoor». Kõiki ettekandeid 
juhatas helilooja ise. Juhatamine on aga 
küll Tobias'e nõrk külg. Tema vilumata 
ja meile päris võõras dirigeerimise viis 
mõjus ettekannetes segavalt, kogu kont- 
serdi mõju oleks palju võitnud, oleks 


i «Edasi» 1958, nr 212. 
2 «Postimees» 1913, nr 197. 


interpretatsioon korralikum olnud.»”* 
Pärast Suurt Isamaasõda võib Simmi 
tegevuses märgata uut tõusu. Kuid kui 
ta nooruses oli väga nõudlik ja terava 
ütlemisega kriitik, siis vanemas eas 
muutub ta tunduvalt mahedamaks ning 
mõistvamaks. Ta retsenseerib «Edasi» 
veergudel pidevalt nii koori-, sümfoonia- 
kui ka kammerkontserte. Villem Kapi 
sümfoonia kohta: «Kogu teost iseloo- 
mustavad karge arendus ja loogika, 
seejuures on ta värske ja haarava muu- 
sikalise koega. /— — —/ Kogu teos 
esitati eeskujuliku muusikalise inter- 
pretatsiooniga. Dirigent (Roman Mat- 
sov) valdas põhjalikult helilooja muusi- 
kalist keelt. Beethoveni Sümfoonia 
nr. 6 oli tõenduseks orkestri meisterlik- 
kusest, tema juhi asjatundlikkusest ja 
kõrgest kultuurist.» EPA segakoori 
kontsert: «Koori esinemine võitis publi- 
ku sooja poolehoiu ja seda täie õigusega, 
sest akadeemia laulev noorsugu on tões- 
ti tunnustust väärivat tööd teinud, mille 
suurema raskuse kandja on kollektiivi 
andekas juht Roland Laasmäe. Tema 
juhatamisviis on lihtne, selge, teoste 
lahtimõtestamine muusikaliselt loogili- 
ne.»* Sõna võtab ta isegi estraadikont- 
sertide puhul: «Estraadikontsertidel on 
välja kujunenud, eriti vokaalesinemistel 
lüürilistes lauludes, teatav stamp orien- 
taalses, ameerikalikus või läänelikus 
stiilis. Tasuks aga üles äratada unusta- 
tud lüürika ja huumori eeskujud rahva- 
luule varasalvest ja rahvuslikust klassi- 
kast, sest šabloonne džässiestraad nivel- 
leerib kunsti ja hävitab rahvusliku oma- 
pära.»”* Simmi viimane artikkel, retsen- 
sioon sümfooniakontserdile, ilmub 13. 
detsembril 1959, nädal enne surma. 
Simmi elu viimase perioodi artikli- 
test on olulisel kohal mälestushõngu- 
lised kirjutised Rudolf Tobiasest, Alek- 
sander Lätest, Miina Härmast, Evald 
Aavast, Karl August Hermannist. Oli ju 
tema see, kes oma kuuekümneaastase 
muusikutegevusega mahutas endasse 
kõik meie muusikute põlvkonnad, alates 
Karl August Hermannist üle Tobiase, 
Läte, Saare, Aaviku, Neumanni, Ritsin- 
gu kuni tol ajal oma esimesi helilooja- 
samme astuva Jaan Räätsani. 
25 «Postimees» 1914, nr 10. 
27 «Edasi» 1957, nr 67. 


25 «Edasi» 1957, nr 59. 
29 «Edasi» 1959, nr 138. 

Eesti multifilmid Ameerikasse 
CHARLES SAMUGA) 


| 


Aprillikuu alguses külastas Tallinna Rahvusvahelise Multifilmiühingu 
(ASIFA) Täitevkomitee liige CHARLES SAMU, kes tõi külakostiks Kino- 
majja kaasa valiku uuemaid Ühendriikide multifilme. Ch. Samu on ühtlasi 
New Yorgi Visuaalkunstide Koolis multifilmi ajaloo ja esteetika õppejõud, 
Moodsa Kunsti Muuseumi varustaja multifilmikavadega, filmikriitik ja — 
rahvusvaheliste filmiprogrammide direktor. Viimati nimetatud ameti- 
koha pädevusse kuulub oma ja välismaa multifilmide vahetamine ning 
levitamine. Ch. Samu vahendusel oli Ühendriikide filmihuvilistel 1980. aas- 
tal võimalus vaadata nelja Eesti multifilmi, tänavu on tal kavas meilt 
lisa pakkuda. 

Ajasime Charles Samuga enne tema äralendu Tallinnast pisut juttu. 

Charles Samu Tallinna Kinomajas 4. aprillil 1985. 
A. Saare foto 


Esmalt üks filmiväline küsimus: teie pere- 
konnanimi tundub isegi ameeriklase kohta 


Olgugi et multifilmid suudavad laste muinas- 
jutumaailma suurepäraselt esile manada, ei tohi 


ebaharilik — missugune võiks olla selle ega saa alahinnata selle filmiliigi tähtsust täis- 
taust? kasvanuile: ka suurtele inimestele saab mõndagi 
Minu suguvõsa juuri mööda on võimalik . kõige paremini ütelda just multifilmi kaudu. 


minna — muidugi mitte päris põlv-põlvelt — Kõige rohkem tehakse multifilme televisiooni 


tellimusel 

mitu tuhat aastat tagasi sumerlaste aega. Minu- 
nimelisi on teada aastast 4000 e. m. a. Meie 
iidse suguvõsa liikmeid on paljudes maades 
ja me oleme üksteise olemasolust päris hästi 
teadlikud... 


Multifilmide juurde. See filmiliik seondub 
paljude inimeste teadvuses peamiselt laste- 
ga. Missugune on teie arusaam? Kui sageli 
on adressaat siiski täiskasvanu? 


kompaniide kommertshuvides. 
Alusmaterjal on sageli laenatud: üldtuntud koo- 
miksitegelased, ka menukad mänguasjad kau- 
bandusvõrgust (näit populaarsed täistopitud 
karumõmmid care bears — so üksteise eest 
hoolitsevad karud). Filmikriitikud pahandavad 
tihti, et telemultifilm pole muud kui augutäide 
kaerahelveste ja lelureklaami vahel. On ju need 
filmid kompaniide reklaamisummadega kinni 
makstud ja eks ärimehed dikteeri sellist mait- 


set, millel nende meelest on laste hulgas 
kindel minek. 

Tõsisema multifilmi harrastajad, kes sageli 
teevad kogu filmi otsast lõpuni ise, on viimased 
viis aastat seisnud ennekõike suurte majandus- 
like raskuste ees. Filmitegemine on teatavasti 
kallis lõbu, varasemaid toetusi aga kärbiti Rea- 
gani majanduspoliitika raames tunduvalt. Nüüd 
sõltub filmi saatus suuresti selle tegija oskusest 
leida raha. Kunsti- ja majandusvõimed ei pruugi 
alati käsikäes käia, pigem vastupidi... 

Ka muusika valimisel arvestatakse majan- 
duslikke kaalutlusi. Odavam on luua filmile 
algupärane muusika kui kasutada mõnd menukat 
meloodiat — viimase eest tuleks autoriõiguse 
põhjal soolast hinda maksta. 


Kui palju on USA-s animaatoreid? Kas multi- 
filmi tegemine läheb aina kallimaks? 


Tõsisemaid, pühendunud multifilmide auto- 
reid on ühtekokku ehk poolesaja ringis, sada- 
kond valmistab neid aeg-ajalt. Et kõnesolev 
kunstiliik on väga töömahukas, otsitakse uusi 
lahendusi. Üha ulatuslikumalt kasutatakse raale, 
mis on lõppkokkuvõttes väga tõhusad abilised. 
Ainult et väikeettevõtjale käib raaligi üürimine 
üle jõu. Kasutatakse idamaade odavat tööjõudu: 
kui Ühendriikides küsib kunstnik oma käsitsitöö 
eest kümme dollarit-tunnis, siis mõnes Lõuna- 
Korea või Taivani väikeateljees lepitakse nelja- 
kümne sendiga tunnis. Joonisfilmiühingu liik- 
mete arv on näiteks Hollywoodis viimase viie 
aastaga kuivanud kokku tervelt kolmandiku 
Võrra... 


Kas te räägiksite pisut lähemalt arvutite 

kasutamisest multifilmis? 

Veel viis aastat tagasi tegi vaid mõni üksik 
kompuutri abil multifilmi, nüüd on see — eriti 
televisioonis — kiiresti muutumas üleüldiseks. 
Üks põhjus seisneb asja uudsuses: uus on ikka 
huvitav. Kuid teisest küljest võimaldab raaliga 
mudeldamine suurt kiirust ja paindlikkust, mis 
on televisioonis küllalt oluline. Kasutatakse 
mitmesuguseid segatehnikaid, mis on eriti sobi- 
vad näiteks ulmefilmidele. 


Arvutiga suhtlemine eeldab kunstnikult tea- 
tud oskusi. Kas ja kuidas need omandatakse? 


New Yorgi Tehnoloogiainstituudis õpitakse 
arvutiga töötamist, aga üldiselt püüavad kunst- 
nikud leida koostööpartneriks arvutivaldajat. 
Tulemus oleneb suurel määral teineteise mõist- 
misest. Usun, et arvutianimatsioonil on avar tu- 
levik. Eriti õppe otstarbel. Juba praegu kasuta- 
vad lenduriks õppijad selliseid filme harjuta- 
maks lennuki maandamist — kolmemõõtmelise 
ruumi matkimine sel viisil on küllalt tõepärane. 
Säärase filmi abil on ka hõlpus tutvustada 
näiteks molekuli ehitust. 


Kui kõrvutaksite raali abil tehtud kunstilisi 
multifilme vana viisi valmistatutega — kum- 
mad kipuvad olema kunstiküpsemad? 


Esialgu vanad. Raalitud filmid ei suuda luua 
kuigi realistlikke karaktereid, need jäävad kül- 
maks, metalseks. Värvi ja liikumise alal võivad 
aga arvutid olla ületamatud. 


Telemultifilmide vaatajaskond on arusaada- 
valt väga suur. Kuidas on aga lugu n-ö tõ- 
siste multifilmide vaatajatega? 


Viimati nimetatute levikanalid on küllalt 
piiratud. Viimasel ajal on levikut pärssinud ka 
paljude filmide kunstiline ebaõnnestumine. 
Erandiks on muidugi Disney, kes läinud jõulu- 
hooajal saavutas suure menu oma vana Pinoc- 
chioga. Klassikal on ikka minekut... 

Üks kunstiväärtuslike multifilmide levitamise 

vorm on rahvusvaheline turnee (International 
Tournee of Animation), mis just praegu elab 
üle organisatsioonilist uuenemist. Olen ka ise 
sellega seotud. Turnee on osutunud küllalt 
populaarseks: inimesed on üllatunud, et nii 
heatasemelisi multifilme on üldse olemas — 
televisioon on teinud oma töö. Turnee hõlmab 
peamiselt muuseume, kolledžeid ja filmiühin- 
guid. 
* Mis aga puutub televisioonis näidatavaisse 
multifilmidesse, siis need on äratanud väga 
tugevat poleemikat: kritiseerijad taunivad nen- 
dest töödest õhkuvat vägivalda ja nn super- 
kangelase ideed, mis kujundab lastes elukau- 
geid hoiakuid. 


Kas Ühendriikide huvilisel on palju võima- 
lusi vaadata välismaa multifilme? 


Kaugeltki mitte. Aasta jooksul imporditakse 
neid vaid mõni tosin, millest suur osa on mõel- 
dud lastele. Aga just seetõttu panengi oma 
tegevuses suurt rõhku kõnesoleva vajakajäämise 
vähendamisele. Et vaatamisvõimalusi on olnud 
vähe, on ka eelarvamused suured: mõnigi ar- 
vab, et Nõukogude multifilmides kujutatakse 
peamiselt põllul kündvaid tiraktoriste. Mul on 
korduvalt tulnud asju selgitada: kõnelda Nõu- 
kogude Liidu kultuuride mitmekesisusest. Ja kui 
siis on tuldud filme vaatama, on üllatus suur. 
Eriti käivad need sõnad Eesti multifilmide kohta. 
Inimesed, kelle teadvuses Eesti asub kusagil 
Balkanil või Balti mere ääres, ei varja maailma 
tipptasemel filme vaadates oma hämmeldust, 
Näiteks «Suur Tõll» sai 1982. aastal Moodsa 
Kunsti Muuseumis väga sooja vastuvõtu, mis 
on seda imekspandavam, et alusmaterjal oli 
vaatajaile tõesti võõras, film ise tehtud täiesti 
traditsioonilises laadis. Ülimalt hästi võeti vastu 
«Kütt» — seda nimetati koguni kümneminuti- 
liseks «Moby Dickiks». Teose ökoloogiline sõ- 
num jõudis hästi pärale. Kütkestav oli ka «Põld» 
oma poeetilisuses. Edaspidi tahaksin rohkem 
tutvustada teie nukufilmegi — seni on meil li- 
nastatud vaid «Ödesid». 


Kumb on teile rohkem meeltmööda, kas Raa- 
mat või Pärn? 

«Hüpe» (režissöör A. Paistik), 


Vähe on umbes sama, mis kala- ja kana- 
lihal. Mina naudin mõlemaid. «Põrgu» on minu 
arvates täiesti erakordne film. Loodan, et see 
maailmatasemel šedöövr jõuab ka Ameerika 
kinolinadele. Kuigi Raamat ei ole muutunud 
Viiralti orjaks, rõõmustaks viimane vist küll, kui 
ta vaid elus oleks. Väga raske on suurt kunsti 
tõeliselt kinematograaliliselt elama panna, aga 
vaid nii sünnibki filmikunst. Pärna puhul võlub 
tark kaval huumor, otsekui küllusesarvest tu- 
levad visuaalsed kalambuurid. 


«Seitse kuradit» (režissöör H. Pars). 


Kui kõnelda veel mulle eriti meeldinud Eesti 
multifilmidest, tahaksin kiita järgmisi: «Aeg 
maha!», «Kolmnurk», «Hüpe», «Seitse kuradit», 
«Tähe mõrsja». Pärna «Harjutusi iseseisvaks 
eluks» on ülimalt värskendav! Kõigiti meeldiv 
on lastele mõeldud õpetliku sisuga «Meemeist- 
rite linn». 

Mis mulle teie stuudios eriti imponeerib, 
on uute tegijate pealekasv. Näiteks Zagrebis 
on 1950. aastate lõpust 1970. aastate alguseni 
töötanud väga viljakas umbes kümneliikmeline 
mõttekaaslaste koolkond, kes aga vananedes 
lahkub areenilt peaaegu üheskoos. Ja firadit- 
sioon kustub. Multifilmil peab aga alati midagi 
uut ja olulist ühiskonnale ütelda olema — seda 
suudetakse ikka põlvkondade vahetumise kaudu. 


Missugused on hea multifilmi tunnused? 


Joonisfilmi puhul eeldab see minu jaoks sel 
määral kõrget graafilist kunsti, et ma võiksin 
riputada iga üksiku lehe raamitult seinale. Tei- 
sest küljest ei tohi need pildid moodustada 
joonistuste staatilist jada, vaid neis peab olema 
filmilikku liikumist, voolavust, rütmi. Kolmandaks, 
heal multifilmil peab olema sõnum. Kriitikud 
on multifilmidega tihti hädas, filmiarvustajate 
meelest on tegemist vaid liikuvate piltidega, 
kunstiarvustajad jälle ei leia kunsti — on paljalt 
film. Multifilmi isa on kinematograafia, ema — 
kunst. Sageli ei taha kumbki vanem last omaks 
tunnistada, rääkimata selle iseseisvate õiguste 
tunnustamisest. (Raali tulekuga võime juba kõ- 
nelda kolmandastki vanemast, kes muudab asja 
veelgi keerulisemaks.) 


Teie kaasatoodud filmide hulgas ei märganud 
nukufilme. Kas neid valmistatakse USA-s 
harva? 


Tõepoolest väga harva. New Yorgis on üks 
tegija, siin-seal veel mõni. Nukufilmi tegemine 
on ju veelgi aegaröövivam: esmalt tuleb leida 
inimene, kes looks nukud, siis kõik muu... See 
nõuab suurt kannatlikkust. 


Multifilm on aldis uuele tehnikale. Kuidas 
mõjutab selle kunstiliigi levikut videotehnika 
ulatuslik pruukimine? 


Jah, video on animaatorite suur lootus. Hil- 
juti salvestati auhinnatööna üks multifilm kasse- 
tile — kõigi pilgud jälgivad nüüd põnevil selle 
käekäiku. Videokassetid on praegu muutunud 
sama kättesaadavaks kui kuumad viinerid täna- 
vanurgal. Paljud inimesed mitte ei osta (hind 
kõigub 30—90 dollarini), vaid laenutavad neid: 
nõnda on võimalik paari dollari eest film ära 
vaadata, pole vaja kodunt välja minnagi — 
jääb ära lapsehoidja hankimise, auto parkimise 
mure. 


Kas eri maade animaatorid näevad kül- 
lalt palju üksteise filme, kas on piisavalt 


omavahelist suhtlemist? Kus asuvad praegu 
tugevamad multifilmikeskused? 


Peaks suhtlema senisest tunduvalt rohkem, 
võrdlema oma tööd mujal tehtuga. Olen tähe- 
le pannud, et mõnelgi filmitegijal (kes mõttes 
seab endale taustaks klassikud) on teatav ala- 
väärsuskompleks. Alles nimekate kaasaeglaste 
tööde nägemine aitab sellest ebamugavast tun- 
dest vabaneda: tuleb välja, et omaenda tööd 
ei olegi nii halvad. Muide, komplimendid, mis 
ma ennist Eesti multifilmi kohta laususin, on 
täiesti siirad. Vaatan igal aastal umbes pool 
tuhat animatsioonfilmi ja seetõttu tean, mida 
maailmas tehakse. Teie olete tõepoolest üle- 
maailmsete tippude hulgas. 

Mis puutub tugevamatesse keskustesse, siis 
kommertsmultifilmi alal (televisiooni tarbeks) 
on kõigist ees Jaapan. Kunstilisest küljest huvi- 
pakkuvaid autoreid seevastu on seal vaid mõni 
harv. Nõukogude multifilm on üks tugevamaid. 
Tšehhid teevad väga tugevaid nukufilme. Un- 
garlased on päris tipus. Kümne aastaga on 
üsna nullist tippu tõusnud ka bulgaarlased. 
Jugoslaavlased on teel allamäge, samuti poola- 
kad. Huvitavat tööd tehakse Inglismaal, teatud 
määral ka Hollandis. Skandinaaviamaad on 
nõrgad — tõenäoliselt on sealsed multifilmi- 
tegijad rinnutsi majandusküsimustega. Olen näi- 
nud rahvaluuletraditsioonil põhinevaid Soome 
multifilme, ent need on väga staatilised ja kül- 
mad («Suur Tõll» on hoopis midagi muud). 
Ometi on soomlastel väga tugevad kunsti- ja 
kultuuritraditsioonid. Ilmselt on siingi pettumuse 
peasüüdlaseks kunstivälised seigad, ennekõike 
finantseerimine. 


Millist osa etendavad multifilmide levimisel 
keele- ja kultuuribarjäärid? 


Õnneks tehakse küllalt palju sõnatuid filme, 
mis tunduvalt soodustab nende rändamist ühelt 
maalt teisele. Teisest küljest, sellised filmid nagu 
«Suur Tõll» vajavad näitamisel vaid lühikest 
sissejuhatavat saateteksti, sama kehtib paljude 
rahvatraditsioonil põhinevate linatööde kohta. 
Kõige suuremad probleemid tekivad dialoogi 
kasutava filmi puhul — soovitan dialoogi väl- 
tida, kui vähegi võimalik ilma läbi saada. Üldse 
on tark hoiduda liigsest jutust. 


Räägitakse, et filmivaatamine on populaarne 
Nõukogude Liidus ja ka Ameerika Ühend- 
riikides, mitte aga näiteks Lääne-Euroopas. 
Kas te oskaksite seda nähtust seletada? 
NSV Liit ja USA on mõlemad teatavas mõt- 
tes arengulooliselt uued riigid, pealegi on mõ- 
lemas arvukas vaatajaskond. Nõukogude Liidus 
mõisteti varakult filmi kui massiteabevahendi 
erkordseid võimalusi. Märkimisväärne oli Lenini 
ettenägelikkus juba 1920. aastail, mil film tähen- 
das enamikule inimestele vaid Charlie Chapli- 
nit. Ühendriikides seevastu on filmil algusest 
peale olnud peaasjalikult meelelahutuslik ots- 
tarve — aga massidele. Lääne-Euroopa filmi- 
kunst kipub seevastu tihti olema elitaarne, suu- 


«Põrgu» (režissöör R. Raamat). 


natud autori mõttekaaslaste kitsale ringile, in- 
tellektuaalide avangardile. 


Mis mulje jätab teile kui suurele rännumehe- 
le Eesti, selle kultuur üldse? 


Eelmine kord käisin teie laulupeol ja olin 
hämmeldunud... Tallinn on oma suuruse poo- 
lest võrreldav Ameerika provintsilinnaga, aga 
kui palju kunsti teil on! Olin suures mures, et 
mitte kogu oma raha siin ära kulutada... 

Vanalinnas jalutamine on tõeline elamus — 
kõnnid keset ajalugu, kusjuures te pole seda 
ajalugu klaasi taha vaatamiseks pannud, vaid 
elate selles. 


Vahendanud TRIVIMI VELLISTE 

IL loodusfilmipäevad Tallinna Kinomajas 


Mihhail Zaplatin (Perm) 


24.—28. märtsini toimusid kinomajas 
Eesti Kinoliidu, Eesti Looduskaitse Seltsi 
ja ENSV Metsamajandus ja Looduskaitse 
Ministeeriumi ühisüritusena II Tallinna 
loodusfilmipäevad. Esmakordselt leidis 
see kena kevadine üritus aset kaks aastat 
tagasi. Mitmed saabunud kineastid olid 
juba tuttavad; ega neid loodusfilmitegi- 
jaid olegi kes teab kui palju — terves 
Nõukogude Liidus kümmekond või veidi 
rohkem. Kohal olid NSV Liidu rahva- 
kunstnik, režissöör Aleksandr Zguridi 
ja režissöör Nana Kldiašvili Moskvast, 
režissöör-operaator, Vene NFSV teene- 
line kultuuritegelane Juri Ledin ja režis- 
söör Juri Klimov Leningradist, režissöör- 
operaator Pietras Abukevišius Vilniu- 
sest, Vene NFSV teeneline kultuurite- 
gelane, režissöör-operaator Mihhail 
Zaplatin (Perm-Sverdlovsk) ja mõistagi 
meie Rein Maran, ürituse algataja ja 
hing. 

Filmide läbivaatustele järgnenud teo- 
reetilisel konverentsil kõneldi nii tegi- 
jate kui ka vaatajate poolelt, kõneldi 
nähtud filmidest, looduskaitsest ning 
meie ökoloogilisest harimatusest. Kõnel- 
di tõsiselt ja murelikult, enesekriitili- 
selt ja kriitiliselt ning lootust hoidvalt. 

Kolmel päeval vaadati filme, erine- 
vaid ja sarnaseid, populaarteaduslikke 
ja vaatefilme. 

Aleksandr Zguridi toonitas konve- 
rentsisõnavõtus vajadust pöörata roh- 


ss kem tähelepanu lastele, tuua nad lähe- 


AUNE UNT 


Juri Klimov (Leningrad) 


male bioloogiale, kasvatada neis süda- 
meheadust, säästlikku ja kaitsvat suhtu- 
mist loodusesse. Neist mõtteist kantuna 
on ta teinud eelkõige lastele mõeldud 
filme, millest nägime kahte, mängufilmi 
«Valge puudel» (lugu tsirkusepubliku 
lemmikutest — klounist ja tema valgest 
puudlist ning väikesest poisist) ja poeeti- 
list dokumentaalfilmi «Metsa sümfoo- 
nia». Viimane toob meie ette terve gale- 
rii metsloomi, oluliselt nende ellu süvene- 
mata. Lühikeste episoodidena vilksata- 
vad nad ekraanil, nähtuna hirvevasika 
silme läbi, kes õpib tundma maailma, 
kuhu ta on sündinud, 

Juri Ledin on teistlaadi kineast. Iga 
tema film on mitmekuulise ekspedit- 
siooni tulemus. Pika aja vältel süveneb 
Ledin uuritavasse piirkonda ja sealsesse 
loomariiki. Seekord nähtud filmid «Ja 
kõikjal on tundra», «Põhjapõdravasi- 
kas» ja «Põdrarajal» olid tundraelani- 
kest — põhjapõtradest, polaarrebastest, 
polaarhuntidest, lemmingutest, kakku- 
dest, hanedest. Meenutagem, et kaks aas- 
tat tagasi nägime Ledinilt filme Põhja- 
Jäämere elanikest (jääkarud, kotikud, 
merilõvid). Neis oli Ledin vihasem, traa- 
gilisem ja kurvem. Nüüd nähtud filmid 
olid leebemad ja rahulikumad. Juri Le- 
dini filmidele on iseloomulik rohke dik- 
toritekst. See harilikult selgitab ja kom- 
menteerib pilti. Teinekord paneb Ledin 
loomadele suhu oma sõnad — võte, mis 
ilmsesti peaks looma vaatajaga parema 


kontakti ja suurendama põnevust. Ent 
mõnikord tundub, et teksti võiks olla 
vähem, võiks rohkem usaldada visuaal- 
set kujundit. Meenub tore stseen karust 
filmis «Ja kõikjal on tundra», kus me 
karu ei näegi, näeme üksnes tema jälgi 
ja rüüsteid ning kuuleme möirgeid. Ent 
looma kohalolek on selgesti tajutav. 
Mihhail Zaplatini filmid «Hall 


Uural», «Linnud pesadel», «Vaigatš» ja 


Ad A 
Aleksandr Zguridi (Moskva), Rein Maran (Tal- 


linn), Juri Ledin (Leningrad), Nana Kldiašvili 


(Moskva). 
(A. Ilo fotod) 


«Petšoora Alpid» on vaatefilmid kauni- 
test paikadest. Silme eest libisevad 
mööda metsad, jõed, kaljud, sekka loomi 
ja linde. Filmid on tugevasti reklaami- 
maigulised: tulge ja vaadake, kui kaunis 
siin on, kui palju on siin seeni, marju, 
jõgedes kalu! (Samalaadne kutse kõlas 
ka J. Klimovi filmis «Elava looduse 
muuseum».) Tallinna Loomaaia direktor, 
bioloog Mati Kaal hoiatas selle kui väga 
ohtliku tendentsi eest kutsuda filmiga 
inimesi kuhugi midagi vaatama: «Esi- 
teks peame valmistuma neid (turiste) 
vastu võtma! Muidu pole mõne aja pä- 
rast enam midagi näidata!» Teine oht, 
mida Mati Kaal rõhutas, on see, et sageli 
näeme loodusfilmides, kuidas inimesed 
paitavad ja katsuvad loomi. «Seda tahab 
inimene loodusesse sattudes ju kohe järe- 
le teha!» (Traagilisi juhtumeid — nii 
inimesele kui ka loomale — tuleb paraku 
ette ka loomaaedades.) Kus on eetiline 
piir, mida näidata ja mida mitte? Filmis 
ju võimendub iga liigutus. 

M. Zaplatini filmid kaotavad palju 
loodusliku helitausta puudumise tõttu. 
Maitsekalt ja oskuslikult filmitud pildi- 
rida saadab võltspaatosega diktoritekst 
ja filmi pildilist külge kohati isegi risus- 
tav taustmuusika. Kahju, et ei kuulnud, 
kuidas kõnelevad Uurali metsad ja mäed. 

Pietras Abukeviõiuse filme pole Ees- 
timaal varem vaadatud. Seda oodatu- 
mad olid «Roosa kajakas», «Väikeluik» 


ja «Hundikutsikad». Suurepärased fil- 
mid igas mõttes. Põhjamaiselt karged 
maastikud ja kaunid värvid, meisterlik 
operaatoritöö. Luigefilmis on tegijatel 
erakordselt vedanud: nad on sattunud 
väikeluigele, kes inimest ei karda, aga 
sellest tuleneb paraku jälle eetikaprob- 
leem — kuidas seda kõike serveerida 
nii, et film ei kutsuks vaatajat kättpidi 
linnupesadesse. Film huntidest on osa 
tsüklist, milles P. Abukeviõius uurib 
nende eluviise, kombeid ja kunstlikes 
tingimustes kasvanud loomade taasko- 
hastumisvõimet loodusega. Konverentsil 
oli juttu filmitegijate edevusest, püüdest 
pikkida filmi kaadreid sellest, kui raske 
seda kõike teha oli. Polnud sellest pa- 
tust päris puhas ka Leedu filmimees. 

Juri Klimov on tuttav eelmisest kor- 
rast, eelkõige filmiga «Kaheksajalg». 


Publiku soovil demonstreeriti seda taas. 
Nägime 3. Klimovi filme merilõvidest, 
grööni hülgest ja Leningradi oblasti loo- 
dusest («Looduse muuseum»). Publiku 

«Põhja põdravasikas» 
Mihhail Zaplatin). 


(režissöör - ja 


operaator 

lemmikuks jäi «Kaheksajalg». Konve- 
rentsil tõstis Õie Orav esile Klimovi 
filmide tekste. «Juri Klimovi filmid vas- 
tavad kõige enam neile nõudeile, mi- 
da looduskaitseministeerium tähtsaks 
peab,» ütles ENSV Metsamajanduse ja 
Looduskaitse Ministeeriumi Looduskait- 
se Valitsuse juhataja Heino Luik. 


Nähtud programm oli kõrgel tase- 
mel. Enamikku neist filmidest võiks ilm- 
selt häbenemata näidata mis tahes riigis. 
Rein Marani töid on eesti filmi taustal 
raske hinnata, pole võimalust kellegagi 
võrrelda, sest paraku on ta meie ainus 
loodusfilmimees. Seda meeldivam tõde- 
da, et antud kontekstis mõjusid tema 
filmid haruldaselt professionaalselt. Ma- 
rani filmidest ei paista, et ta on neid 
teinud «raskusi trotsides» ja et praegugi, 
just seda filmides, passib ta, kondid 
kanged, peidikus. Maran ei näita end 
kunagi. Pole nähtud teda veel üheski 
filmis kõhuni soos sumamas. Või olete 
ehk märganud tema kaamerat põõsast 
paistmas? Ei tule meelde. Me ei näe seal 
üldse inimest. (Ausalt öeldes on ära tüü- 
danud küll need kindlapilgulised — loo- 
mulikult tormijakkides — binoklit või 
fotoaparaati silmile tõstvad mehed! Fil- 
mist filmi!) Marani delikaatsus on hin- 
natav, tema liitlane selles mõttes on 
(kahjuks tulemata jäänud) Vjatšeslav 
Beljalov Alma-Atast. 


Filmide helindamiselgi on mitmeid 
võimalusi. Maran kasutab enamasti nii 
looduses salvestatud heli, spetsiaalselt 
filmi tarvis loodud muusikat kui ka dik- 
toriteksti. Ja koos pildireaga moodustub 
audiovisuaalne tervik, ilma et üks kom- 
ponent teist segaks või lämmataks. Mit- 
mes nähtud filmis jäi heli filmi visuaalse 
küljega vähe või üldse mitte seotuks 
(eriti kehtib see muusika kohta), mõju- 
des seetõttu mürana. Kaks aastat tagasi 
toimunud konverentsil ütles Fred Jüssi, 
et üha sagedamini tahaks viimasel ajal 
kuulata vaikust. See soov jääb kehtima. 

Geoloogiadoktor Herbert Viiding nen- 
tis, et nähtud filmide efektiivsus on 
kõrge, ent peame mõtlema, kuidas seda 
veelgi suurendada. Urbaniseerunud ini- 
mene on kaotanud kontakti loodusega. 
A. Zguridi: «Ohutunne on sügavam kui 
iial enne, teadus- ja tehnikarevolut- 
siooni tagajärjed annavad end tunda üha 
selgemini ja looduslike ressursside pii- 
ratus on saanud tänase päeva mureks. 
Probleemiks on kujunenud meie ökoloo- 
giline harimatus. Biosfääri kriisi süga- 
vust ja kaitse vajadust on mõistetud 
kõigil tasandeil.» Heino Luik: «Meie 


go vabariigis on kõige rohkem tarvis kas- 


vatada tööstustöötajaid. Need on inime- 
sed, kelle igapäevase töö tulemusena 
rikutakse looduslikke süsteeme kõige 
enam, kaevurid näiteks.» «Eesti Loodu- 
se» peatoimetaja Ants Paju sõnul on 
tekkinud olukorra üks põhjusi selles, et 
kadunud on paikade, nähtuste pühadus. 
«Lauliku laul, rahvaeepos — kõiges 
selles on pühadust. Kuni mägi on püha, 
seni ei veeta teda ära ehitusmaterjaliks.» 
M. Zaplatin: «Kõike, mis on seotud kul- 
tusega, pühade paikadega, on filmides 
väga raske käsitleda.» 

Arutelus jõuti massikommunikatsioo- 
ni tähtsuse ja kinematograafia kui kõige 
võimsama teabevahendi osani meie elus 
(A. Zguridi). Kasvab vajadus filmide 
järele, mis oma teravusega šokeeriksid, 
neid aga Nõukogude Liidus seni ei tehta 
(H. Luik). M. Kaal: «Sotsiaalne tellimus 
on emotsionaalsetele loomafilmidele, 
kuid vaja oleks ka teistsuguseid. Õhtust 
õhtusse korduvad ühed ja samad multi- 
filmid, nende asemel võiks lastele looma- 
dest rääkida. Film peab ühe objekti kau- 
du näitama teaduslik-loogilises plaanis 
terve süsteemi, ökosüsteemi olemust. 
Selget, loogilist infot — seda on kõige 
rohkem vaja.» A. Zguridi rõhutas pub- 
litsistliku loodusfilmi vajadust: «Filmid 
teravamaks! > 

Suuri ja kasutamata võimalusi nähti 
televisioonis (H. Luik, A. 0Zguridi, 
M. Kaal) ja olulisi lünki kooliõpetuses 
(M. Kaal: kitsad koopiad või videokoo- 
piad koolidele, lastele raamatud loomafil- 
midest). Paljuräägitud, kuid endiselt te- 
rav on probleem dokumentaalfilmide le- 
vist — neid ei näe korralikult ei kinos, 
kus nad on põhifilmi ees, ega televi- 
sioonis, kus nad on kavas päeval. 

Meie maailmas üha rohkem leviva 
tehnokraatliku mõtteviisi ja tarbijaliku 
mentaliteedi taustal võib see kõik tun- 
duda naiivne ja isegi naeruväärne, ainult 
et varblanegi on varsti linnapildis harul- 
dus. Tihasest rääkimata. Ürituse täht- 
sust — ainus omataoline Nõukogude 
Liidus — on raske ülehinnata. Nii tegi- 
jate kui ka publiku jaoks. Kohtumiseni 
kahe aasta pärast! 


«Hall Uural» (rezissöor ja operaator Mihhail 
Zaplatin). Manpupönjori mägi. 

TEATP. MYS3BIKA. KMH0O. ABEYCT 1985 


JKYPHAJI MHWHHCTEPCTBA KYJIbTYPEBI, 


TEATP 


COKPOBHIIHHIIA MBICJIH: 
TAHPOB — 3purenr /12/ 


To cnyuao 100-nerHg C0 AHA pOoxKAEHHA BCEMUPHO 
KABECTHOrO COBETCKO'O perxnccepa Anekcamapa 
Tanmposa /1885—1950/ BnepBetle Ha ?CTOHCKOM 
AIBIKE NYÕJHKYETCA P/IABA H3 ero KHHrun /+G3a- 
NHCKH pe:xnocepa», 1921/. 


AHEKCAHIP 


M. KYBO — Heropni0o OCMBICAHBAIOT TE, KTO ee 
onenmsa1oT /44/ 


Hauanenuxk Tearparbuoro ynpaanenus M. Kyõ0 
NOHBOAHT HTOFH CMOTPA HOCTAHOBOK, IOCBAILEH- 
Helx 40-s1eruio Ilo6entei. M3 rocTaHOBOK, OTPA:KAIO- 
WMHX MOÕELY CoBerckorö Hapona 8 Bennkoü Ore- 
uecrsennolt BoliHe, 00050 oTMevenHb! Tpu: +*Paao- 
göile» B TA Tearpe npamst nm. B. Kunrucenna 
Jnocramosimunxk M. Muxusep/, «Houman nHernoBelb+ 
B TAAJIMHCKOM PyccKOM HPpaMATHUECKOM TeaTpe 
/H. HUleüko/ mw +Jinksnnauma» 8 Mon1046:KHOM 
rearpe /M. Yaur/. Hapaay c sTHmMH paõorTamu 
xvaoxwecrsenHgo yaauef ce3oHa MO%XHO HAIBATB 
PaCKPBIBAKIMLVO CVIIHOCTB (DANIHSMA MOCTAHOBKY 
«Bparea Jlayrensak» /npurramennbiit nocTa- 
nosmuk K. Komnccapos/ 8 BHAIbAHAHCKOM Apa- 
MaTHUECKOM Tearpe «Vrana». 


1.-9. PYMMO — lllexcnnp 8 Kyroaenom Tearpe 
nB8 «YVranav» /52/ 


Ilmcarene TI.-3. Pymmo paccmaTpusaeT ABe 110C- 
TAHOBKH Tparennä lllekonnpa B TekylmeM cesoHe — 
«Pomeo n Ixyntcetry» n Kyko/ibHOM TeaTpe /Tloc- 
Tamosimuk P. Aryp/ n «Tamnera» 8 BMAPAHAM- 
CKOM ApamaruueckoM Teapre +«Vrana» /nocrTa- 
uosuuk P. Kpeuerosa/. PemenseHT OTMEuaeT, UTO 
Illekcnmwp NOAXOAHT AIRA CHEHBI KYKOJEHOTO TEAT- 
pa, OABHAKO CWHWTAET BOSMOKHOCTH 7 STOTO BHIA 
Tearpa Sonburumu. B mocranoske «Vraa» npomecc 
NOATOTOBKHU NPEACTABAAETCA ÕONee HHTEPECHBIM, 
ueM ckeHdnuecknä pesysibraT. B HTOrE ABTOD CTATEH 
TOBOPHT, UTO HECMOTPA HA 3TH HABE NOCTAHOBKH, 
penepTvap HAIIHX ADAMATHUECKHX TEATPOB BECBMA 
cKyeB 110 WacTH BEICOKOIOSTHYECKOH MItpopolt 
KRCOHKI. 


MY3bIKA 


Orsenaer MAH MYPIIMAA /5/ 


Taasnsiiž õanermelicrep TAT «Jeronn4», HaApoN- 
Haan apraerka Jeronckoö CCP Mait Mypamaa 
POBODHT 0 TOM, KAK CKAALBIBAACA NYTb CTAHOB- 
NEHHR CE KAK XYAOMKHHKA, 05 yvaeõe n TAHJIHHECKOM 
xopeorpadmueckom yunsumime w TAUTHCe, 0 nep- 
BbIX CBOHX HOCTAHOBKAX MW COTDYAHHHECTBE C 
DCTOHCKHMH KOMIIOSMTOPAMH TIDH COSAAHHH OPH- 
rUHAIBHEIX Õaneros /*Moannma Tenrara» 9. Tam- 
õepra n «Hcropus Ancerema» JI. Cymepa/. Bonee 
HOLPOÕHO B CTATES OÕCV:KAAOTCIS Npoõsemki, 
CBA3AHHBIC C COBPEMEAHOI xopeorpadmek. Mnrep- 
Bblohposan1 K.-A. [loiimai. 


TOCYIAPCTBEHHO'O KOMHTETA TIO 
KHHEMATOTPAPHH, COFOBA KOMIIO3BUTOPOB, COR3A KHHEMATOIPAPHCTOB H 
TEATPAJIPHOTO OBIHECTBA 3CTOHCKOH CCP. 


KTO? SHHCOH HEHHCOB /40/ 


Ilpobeccop Mocrosckof KOHCEPBATOPMH, HOKTOD 
nekyccrsosenennua 10. H. XosnonoB ZHAKOMHT € 
TBOPDYECTBOM H BaPJIALAMM HA HOKYCCTBO OHOTO 
HS HIBECTHEÜNIKX COBDEMEHHEIX KOMIIOSHTOPOB 
malmeä crpaHsl JAHCOHA JleHHcoBa. ABTOP CNHTAET, 
WTO CAMBIM CYIIIECTBEHHBIM OAKTOPOM, oNpeuelso- 
HIHM CTHJIB KOMHOSHTOPA, ABIASTCA «CTPEMJIEHHE 
K MHPDY BhicOKOfH KPaCOTEI, NPDOTHBOCTORILEE NAC- 
TEIM B HAllG BDEMA HHTENNEKTVAJIPHOMY VIIDO- 
MEHVECTBY, BCLONOLILJISKIOIMEÜ NETKOHOCTVIIHOCTH 
«NON+-METONOB MBIIHAEHH». 


A. MHKK — Ha rearpaaenom aaänepe 8 lligennun 
/58/ 


B mMäpre aToro Toaa NaAccaxKHPDCKHM JAÄHEPOM 
«Muxann KannnunH» NpWÕBIJIH HA PACTPONH B 
CTOKTOJIBMCKy10 KoponeBekyW orepy okono 300 
“aeHon konnekrusa TAT +«Scronna». B Teuenme 
WecTH AHeit ÕBINO NOKASAHO NAT: PAIHBIX MOCTA- 
HOBOK, KDOME TO'O COCTORJCA ELLE BEHEPD ÕaneTA 
s Cöneprerte. TIlpeacraanenHA, npomeaurme c€ 
aHILJArOM, ÕIM NPHHATBI Nyõrmkol Ha peu- 
KOCTb XOpour0. MuTepec INyõrMnKH Bospoc OT C005- 
MeHHA, UTO FAABHBIH AHDMZKED TEATPA «ÕCTOHHA» 
Jpun Knac ÕyneT B HOBOM Ce3oHe FAABHBIM UHDH- 
:xepoM B C'TOKrobmckoi Koponesckol onepei. 
BeryiiHTeylbuHoe c10B0 A. MuKka npeaurecrayveT 
WIECTH PELEHIUAM, MepeBeNeHHBIM W3 WIBEAeKOH 
NeNATH. 


M. HBbIIIMA9 — CnmMM B KpHTHke H B kavecrse 
xpurura /76/ 


12 asrycra mecnosmaerca 100 jet c0 AHA Ppomnenus 
xopoBoro AHpH2xepa, AHPHxepa CHMPOHHWECKOTO 
opkeerpa H Kkomnosuropa K0xana Cnmma /yMep 
8 1959 r./. B craTbe pacecMaTpuBaeTca nonpoõnee 
ero Ppaõora B KAVECTBE MYIHKAJbHO'O KPHTHKA, 
B KOTOPOH MO?KHO OTMETHTb BA AKTHBHBIX Nepwoka 
mesrenrbHocru: 1914—1922 rr. w nocnesoenHsrii 
NEPHOA, ÕVILECTBEHHVIO POIbB B CTAHOBJEHUN 
10. Cumma crirpan Pyuoabb Toõmac, koroputii 
oõyuan 10. Cunmma mystike B Tapryckom peasb- 
HOM VIHJMILE H PEKOMEHAOBAJI EMYy NPOHONKATL 
yeõy B KoHcepeaTopuun Crepra s Bepnnne /1912— 
1914/ m vel asropeknd KOHLEPT, cocrossiumics 
8» 1914 r. 8 Bepnune, IO. CHMM pellensupyer B 
rasere «Tlocrumeac». 


KHHO 


P. HEHY — Hepsas koaonra /3/ 


H. TOPOH — Jles Toncrož n «Jies Toncrož» /27/ 


PeneH3Wa Ha xyao>kecrseHdHhiit Õwaem +Jles Ton- 
eroii» (1984 r,, pewiccep C. Depacumos). Ha done 
MHOTONHCHEHHO'O HCTODHAECKO'O H AHTEPATYPO 
BeAHeCKOrO MATEPMANA, /ONHPARCE HA MBICIH KAHK 
CaMOFO pezxxHCcepa, TAK H AHTEPATYPOBENOR 1 KPH 
THKOB, ABTOPD CTaTbit cumraer, wro C. T. Tepacon 


MOBY HE YAAOCb IOCJONOBATEEHO TPETBOPHTB 
salyMAHHYO HJeW] XPOHHKAJIPEHOTO GPuibkma. B 
Teoperndueckolt HacTA CTATbH PACCMATPHBATCA 
COOTHOMEHHA AIHEONHCAHHA H /aBTo/ÕHOrpa- 
ÕHH, a TAKKE HEKOTOPEIX C/IMECTBEHHEIX (DAKTOB 
n3 >=nanm Jibsa Tostcroro, KoTopsie 4uabm C. Fe- 
pacHMOBA OCBEIMAET NPOHSBOJBHO. 


M. COOCAAP — Cnwmaa õuaem 0 Hane Oane 
/68/ 


Muic/W M BIIEVATAEHHA PerkHccepa H onepaTropa 
M. Coocaapa 0 noesake 8 Kananzy, B TopoHTo, 
räe OH CHHMA ÕHEM 06 JCTOHCKOM XYAOKHHKe- 
nangmere Hane Oane, KOTOPBIH CosNaAJ 0 CBOEM 
poamom ocrpose Kuxuy õomee 150 KApTHE, 1penc- 
TABIANIIMX ITHOTPADHUECKVIO, HCTODHYUECKYO HW 
XYAOKecTBEHHVIO HEHHOCTb. 0 JlokymenrTasbuetii 
durbm «Aan Oan» ÕH Bbinyimen cryunel «Tai- 
nmuadusem» 8 1982 rony. 


DETOHCKHE MYAPTHIIHKAUHOHHKIE DAAPMEI B AMe- 
pärxy — mHTepeeto c Haparaom Camy /84/ 


Becena c wyeHoM HCNO/HMTEEHOTO KOMHTETA 
Mexaymaponnoit GenepanuuW MyAIbTHILIMKAHHOH- 
Hbix GurpemoB /ASIFA/, nupekropoMm MexZy- 
HAPONHKIX KHHOIPOrPaMM Hapibsom Camy. Camy 
AHaeT 0Õ30P MYAETHILIHKAUHOHHOFO HCKYCCTBa AMe- 
PpMKU H TEHAEHUHÄ COBPEMEHHO'O MYJIBTHILIHKA- 
WHOHHOrO KHHO. M3 SCTOHCKHX MYABTHILIMKA- 
UHOHHBIX ODHJIEMOB OH HEHHT +AA»+ /pexncecep 
P. Paamar/, «Heõstnmust», «Tpeyrombenuk» /pe- 
»wwecep IL. Ilapn/, «Ilpei:zxok» /pe:xnceep A. Haäc- 
TAK/ 4 AP. 


A. YHT — HH Juan dnaemos 0 npupone 8 TaNTHH- 
crom Jome kuuo /88/ 


Oõzop 1 Huež (uAbMOB 0 Npupone, NpoBeneH- 
HEIX B Tayimne c 24 no 28 mapra C01030M KHHe- 
marorpadncros 3CCP, OõmmecrBoM OXpaHbI NpH- 
ponti 2CCP n MHHHCTEPCTBOM HECHOrO XOSAÜCTBA 
H OXPaHHI Hpupontkt JCCP. BO BPEMA 3TOrO Mepo- 
IPHATHA NEMOHCTPHPDOBAHCb PHIIbMBI 0 TIPpHpone 
PAINMAHBIX COBETCKHX PEKHCCEPOB M OÕCVKAANHCL 
TEOPETHAECKAE NPOÕNEMBI, CBAIJAHHHIE C HK C03- 
AAHHEM. 


PA3HOE 


M. KAHACAAP — CoTpyaHnuecTBO AMEKCAHAPEI 
Ixerep c Anexcamapom Tanpossim /96/ 


A. 9xkerep /1884—1949/ NpnHANNEKAJA K UHCNY 
MOJOABIX XYAOKHHKOB-ABAHTAPAHCTOB TIPEAPEBO- 
moumonmudod Poccnn. B mauane 20-x ronoB ona 
ÕblJIA ONHHM H3 OcHOBaTeselt COBETCKOTO HCKYCCTBA 
MOBI, HPDAMEHAA OCBOEHHBIH B TOHbI YHWEÕEI 
8 Ilapunzxe KyÕHCTCKO-AeKOPATHBHHII CTHIb H B 
csoef paõore B OÕNACTH NPDHKIAAHOTO HCKYCCTBA. 
Ee TBopyecKkaa MaHepa cHnckana e NABPEI TEAT- 
paxlbkHoro XyaoxxnuWka. Hamõonee cyillecTBeHHBHle 
eleHWuecKHe ODOPMAIEHHA ÕBLIM CO3AAHBI XY/102K- 
nmiež 8 MockoBCKOM KAMEPpHOM TeATPe MIA 
mocranoBok A. Tanposa. Ocoõoe BHHMaHHe NPpHB- 
nNek110 ofjopmnenne cnekrakas «Pomeo n JÜxy/b- 
erTa». 


Aapec peaaKOHH: 
Jcronmcraa CCP, 
200090 Tanama, n/a 51 

THEATRE. MUSIC. CINEMA. AUGUST 1985 
OF THE MINISTRY OF CULTURE, THE STATE CINEMATOGRAPHY 


JOURNAL 


COMMITTEE, THE UNION OF COMPOSERS, THE UNION OF CINEMATOGRAPHERS 
AND THE THEATRICAL SOCIETY OF THE ESTONIAN S.S.S. 


THEATRE 


THE TREASURY OF THOUGHT: ALEKSANDR 
TAIROV. The spectator (12) 


On the 100th anniversary of birth of Aleksandr 
Tairov (1885—1950), world famous Soviet direc- 
tor, a chapter from his book The Notes of a 
Director, 1921 will be published here, for the 
first time in the Estonian language. 


M, KUBO. History is made meaningful by those 
who appreciate it (44) 


M. Kubo, Chairman of the Theatre Board summa- 
rizes the review of theatrical productions dedi- 
cated to the 40 th anniversary of the victory. 
The victory won by the Soviet people in the 
Great Patriotic War is reflected in three pro- 
ductions that have been singled out: The Privates 
at the Tallinn State Academic Drama Theatre 
(directed by M. Mikiver), A Night of Confessions 
at the Russian Drama Theatre (N. Sheiko) and 
Execution at the Youth Theatre (M. Unt). Apart 
from those already mentioned, The Brothers 
Lautensack (directed by K. Komissarov as a guest) 
at the Ugala Theatre was also an artistic success 
in the past season with its interpretation of the 
nature of fascism. 


P. E. RUMMO. Shakespeare at the Puppet and 
the Ugala theatres (52) 


The writer P. E. Rummo reviews two of W. Shakes- 
peare's tragedies produced this season — Romeo 
and Juliet at the Puppet Theatre (directed b» 
R. Agur) and Hamlet at the Ugala Theatre ir 
Viljandi (directed by R. Krechetova). The reviewer 
notes the suitability of Shakespeare for the puppet 
stage, but finds that there is much wider scope 
for this kind of theatre. The preparatory stage 
in the Ugala Theatre seems to have been more 
interesting than the resulting complete produc- 
tion on the stage. In conclusion the reviewer 
admits that, in spite of these two productions, 
the repertoire of our drama theatres is poor in 
high poetical world classics. 


MUSIC 


MAI MURDMAA answers (5) 


Mai Murdmaa, chief ballet master of the State 
Academic Estonia Theatre, the People's Artist 
ot the ESSR, discusses her formative period, 
studies at the Tallinn School of Choreography 
and the State Theatre Institute, her first pro- 
ductions and collaboration with Estonian compo- 
sers while creating original ballets (E. Tamberg's 
Joanna Tentata and L. Sumera's The Story of 
Anselm). The problems of contemporary choreo- 
graphy are discussed at length. The interviewer 
was K. A. Püüman. 


WH0'S WH0? EDISON DENISOV (40) 


Yuri Kholopov, Professor of the Moscow Con- 
servatoire presents Edison Denisov, one of the 
most noted contemporary Soviet composers, his 
work and his artistic principles. The author thinks 
that one of the most essential determinants of 
the composer's style is «an aspiration for the 
world of sublime beauty which contrasts with 
an intellectual simplificetion so typical of our 
age, with an overall vulgarization because of 
«pop» methods of thinking.» 


A. MIKK. A theatrical voyage to Sweden (58) 


In March the passenger liner Mikhail Kalinin 
took the 300 strong State Academic Estonia 
Theatre to guest performances in the Royal 
Opera House of Stockholm. In the course of 
six days five different performances were pre- 
sented, besides a ballet performance in SŠöder- 
tälje. The audiences in the halls where all the 
seats had been sold out received the performan- 
ces unprecedently well. Yhe fact that Eri Klas, 
chief conductor of the Estonia Theatre will 
occupy the same post in the Royal Opera House 
of Stockholm the coming season, incited even 
more interest among the general public. 

The introduction by A. Mikk is followed by six 
reviews of the guest performances from Swedish 
press. 


M, PÕLDMÄE. Simm in criticism and a critic (76) 


On 12th tsugust it will be 100 years from the 
birth of Juhan Simm, choir and symphony 
orchestra conductor and composer (died in 1959). 
The article discusses at length his activities as 
a music critic with twa periods when he was 
especially prolific: the years from 1914 to 1922 
and after the Great Patriotic War. A vital role 
in Simm's formation was played by Rudolf Tobias 
who taught him music in the Tartu Secondary 
Modern School and who advised him to go to the 
Stern Conservatoire in Berlin and whose Berlin 
concert 1914 he revieved in the newspaper 
Postimees. 


CINEMA 
R. PENU. The leading article (3) 


P. TOROP. Lev Tolstoy and tihe film (27) 


A review of Sergey Gerasimov's film Lev Tolstoy 
released in 1984. Basing on an abundance of 
sources (ideas expressed by the director himself 
and by literary critics), the reviewer concludes 
that S. Gerasimov has not been able to consistent- 
ly carry out his idea of a documentary intended 
originally. The theoretical part of the article 
deals with the relationship of life story to (auto)- 
biography and some significant events in Tolstoy's 
life which have been depicted arbitrarily in 
Gerasimov's film. 


M. SOOSAAR. Making a film of Jaan Oad (68) 


The director and cameraman Mark Soosaar gives 
his impressions and ideas about a trip to Toronto, 
Canada where he made a film of the Estonian 
primitive artist Jaan Oad who has painted more 
than 150 pictures depicting his home island of 
Kihnu which are valuable ethnographically, 
historically and artistically as well. The film 
Jaan Oad was released in the Tallinnfilm studio 
in 1982. 


Estonian animated cartoons into America. An in- 
tervicw with Charles Samu (84) 


A talk with Charles Samu, member of the exe- 
cutive comittee of the ASIFA, director of inter- 
national film programmes. Samu gives an account 
of the art of animation in America and contem- 
porary trends in the animated cartoon. He prai- 
ses the following Estonian animated cartoons: 
Inferno (director R. Raamat), Time Out and 
A Triangle (director P. Pärn), A. Jump (director 
A. Paistik) a. o. 


A, UNT. The 2nd nature film festival in the Tal- 
linn Filmmakers' House (88) 


A review of the 2nd nature film festival in 
Tallinn which was organized by the Estonian 
Filmmakers' Association, Estonian Wildlife Pre- 
servation Society and Estonian Ministry ° for 
Forestry and Wildlife Preservation. Various films 
by different Soviet directors were presented at 
the festival and theoretical problems of making 
nature films were discussed. 


MISCELLANEOUS 


M. KANASAAR. Aleksandra Ekster in collabo- 
ration with Aleksandr Tairov (96) 


A. Ekster (1884—1949) belonged to a group of 
avangardist young artists of the pre-revolutio- 
nary Russia. In the early 1920s she was one of 
the founders of Soviet fashion and she used cubist- 
decorative style acguired while studying in Paris 
in her work as a decorative artist. Her manner 
led her to become a superb theatrical designer. 
Her most important designs were made for 
A. Tairov at the Moscow Studio Theatre. The 
design for Romeo and Juliet attracted wide 
notice. 

ALEKSANDRA EKSTERI KOOSTÖÖ ALEKSANDR TAIROVIGA 


MARI KANASAAR 


Aleksandra Ekster (1884—1949) kuulus revolutsioonieelse Venemaa avan- 
gardistlike noorkunstnike hulka, kes koondusid rühmitustesse «Sinine Roos», «Ruutu- 
soldat», «Eesli Saba», propageerisid kubismi, futurismi, suprematismi, külastasid 
kirjanduslikku kohvikut «Hulkuv Peni», kus musta-kollasetriibulises särgis Maja- 
kovski «jagas kõrvakiile kodanlusele». Nende radikaalsed kunstiideed olid ühenda- 
tud poliitilise edumeelsusega. Esteetilisteks skandaalideks kujunenud futuristide 
näitustel eksponeeris Ekster koos Malevitši, Tatlini, Popova, Puni ja teistega kubo- 
futuristlikus maneeris vaikelusid, maastikke, Pariisi, Firenze, Genua ja sünnilinna 
Kiievi vaateid. 

Mitmekülgsete võimetega Ekster rakendas oma kubistlik-dekoratiivset stiili ka 
tarbekunstnikuna, kavandades sirme, diivanipatju, salle. Oli 20. aastate alguses 
üks nõukogude moekunsti rajajaid. Eksteri rõivamudelid torkasid silma konstruk- 
tivistliku lähenemisega: siluett — ristkülik, varrukas — ruut, kaelus — kolmnurk, 
kaunistused — suprematistlikud ornamendid ringidest, rombidest. 

Õpinguaastatel Pariisis omandatud kubistlikku, kõike ümbritsevat keradeks, 
silindriteks ja koonusteks taandavat maailmanägemist täiendas Eksteri slaavi 
temperament teatraalse värvi ja barokse dünaamikaga. Kunstnikku huvitasid 
värvi ja vormi probleemid, arhitektoonika. Dekoratiivsust ja kolmemõõtmelisust 
taotlev loomelaad tegi Eksterist ideaalse teatrikunstniku. Oma kaalukamad lava- 
kujundused lõi ta Moskva Kammerteatris Tairovile, kes tol ajal huvitus avangar- 
distlikest kunstisuundadest ja püüdis nende abil uuendada teatrit. Tairov, kes tõi 
teatrisse õige mitmeid huvitavaid kunstnikke ja lähendas lavakujunduse taas näituse- 
kunsti kriteeriumidele, kirjutas oma märkmetes: «Aleksandra Ekster oli kunstnik, 
kes erakordse tundlikkusega reageeris minu lavastajamõttele ja esimestest sammu- 
dest peale tunnetas suurepäraselt teatri stiihiat.» 

Esimeseks tööks Kammerteatris sai Eksterile I. Annenski mederniseeritud 
antiiktragöödia «Thamyris-kitharamängija» (1916). Lavastust peeti uue stsenograa- 
fia tõeliseks manifestatsiooniks ja üheks terviklikumaks teatri algperioodist. 

Tänu säilinud eskiisidele, fotodele ja kaasaegsete (J. Tugendhold, A. Efros) 
värvikatele kirjeldustele saame mõningase ettekujutuse lavakujundusest, mis pidi 
hämmastama teatrikülastajat, kes oli harjunud kas ülirealistlike toasisustustega 
või peaaegu tühjade, hämaras valguses tinglike lavadega või rikkalike maaliliste 
dekoratsioonidega ä la Bakst. «Thamyrise* Hellas oli stiilselt kubistlik: keskel 
kolm sinist astangut, mis sümboliseerisid apollonlikku staatikat, külgedel mustad 
koonused — küpressid — ning kuldsed kuubid — kivid ja kaljud — dionüüsilist 
dünaamikat kehastavate saatürite ja bakhantide tegevuspaigaks. Taustaks lõuend, 
mis vastavalt tegevusele kumas kahkjas kuuvalguses või lõõskas veripunasena. 
Antiikkostüümides saatürite julgelt paljastatud muskulatuuri rõhutas grimm. 

Vormide ja värvide emotsionaalset mõju ning sümboolikat rakendasid lavastaja 
ja kunstnik ka 0. Wilde'i «Salomes» (1917). Kriitika oli üksmeelselt tunnustav. 

Eksteri kunstipäraselt viimistletud kostüümieskiisid «Romeole ja Juliale» (1921) 
on reproduktsioonide kaudu vahest kõige rohkem aidanud huvi äratada suhteliselt 
vähe tuntud kunstniku vastu. Tairovi poolt «traagilise sketšina» tõlgendatud 
armastuslugu leidis omal ajal üldist taunimist. Lavakujundus eraldi äratas paljudes 
vaimustust. Seda peeti parimaks, mis Ekster kunagi teinud. «Kõige suurejooneli- 
sem, keerukam ja fantaasiarikkam, kõige kubistlikum kubism ja baroksem barokk» 
(A. Efros). Ja oli, mida imetleda. Dekoratsioonide vormimängu täiendasid värviliste 
liikuvate skulptuuridena mõjuvad näitlejad. Dünaamilisuse ja plastilisuse rõhu- 
tamiseks olid kostüümide voldistiku põhjad varjutatud tumedama värviga, jäiga 
voodri ja karkasside abil saavutati kõrgusesse pürgivad volüümid. Spiraalset liiku- 
misillusiooni suurendasid leegikujuliselt keerduvad drapeeringud ja suled pea- 
katetel. 

Kostüümide kaleidoskoop, efektsete mõõgasähvatustega aktsentueeritud võitlus- 
stseenid, nöörredelitel ja seitsmel erineval tasapinnal toimuv virtuoosne akrobaa- 
tika tegid «Romeost ja Juliast* kahtlemata visuaalselt nauditava vaatemängu, 
kuid ühtlasi lõhkusid lavastuse terviku. Kriitikute arvates «lämmatati noor armas- 
tus ja tapeti Shakespeare». «Romeo ja Julia» jäi Tairovi ja Eksteri viimaseks 

96 koostööks. 

Aleksandra Ekster. Kostüümikavand Shakespeare'i «Romeo ja Julia» etendusele Moskva 
Kammerteatris. 1921 

